মাধৈমালতী - ৱিকিউৎস\nসুৰভি গ্ৰন্থৰ একাদশ গল্প\nকাৰনো মনত খেলাব যে, আমাৰ পকাড়ীয়া ঋষিৰ নিচিনা গহীন গম্ভীৰ মুনচুপ নীলাম্বৰ শৰ্মা ডাঙৰীয়া চেঙেলীয়া বয়সত, পচোৱা বতাহৰ আগে আগে উৰি ফুৰা ওভতগোৰে নচা আছিল? তেওঁৰ আজিকালি প্ৰশান্ত নিবাত নিষ্কম্প তৰুন নিচিনা মূৰ্তি দেখিলে কোন মাইকৰ পোৱে কৱ পাৰে, যে তেওঁ কেঁচা বয়সত দুষ্টালিৰ ঢৌৰ ওপৰত খৰ মাৰি ফুৰা অঘাইটং আছিল? তেওঁৰ নিজৰ কাহিনী নিজে অনুগ্ৰহকৈ বৰ্ণনা নকৰাহেঁতেন কাৰো “আপুটিয়েকৰ” সাধ্য নাই যে, তেওঁৰ আজিকালিৰ গাৰ চেচা ছালৰ তলত লুকাই থকা, সেই আগৰ কালৰ চেঙা তপত উদণ্ড ডেকা-ল’ৰাটোক ধৰা পেলায়।\nজাৰকালি এদিন জুহালৰ ওচৰত বহি তেওঁৰে সৈতে জুই ফুৱাই থাকোঁতে, জুইৰ তাপ পাই তেওঁৰ সাঁফৰটোৰ লা লাগি গ’লত তেওঁৰ শিশুলীলাৰ দুটা এটা ঘটনা মোৰ ওচৰত উদং হৈ পৰিল। তলত লিখা লীলাটি সেইদিনাৰ সেই কাৰ্য্যৰ ফল আৰু তেওঁৰ নিজৰ ভাষাতে তাক দিলোঁ—\n“সি আজি বহুদিনৰ কথা। তেতিয়া এই পৃথিৱী ষোল সোতৰ বছৰ বয়সীয়া ডেকেৰী, গছ-গছনি ডেকা, চৰাই চিৰিকতি কথকী, গৰু-ম’হ ঢপলীয়াই ফুৰা, মতা ৰঙিয়াল, তিৰুতা ৰাংঢালী, ল’ৰা জাঁপত বৰৰ এঠাৰ ঢোপ, ছোৱালী বিয়া-সবাহৰ নামত জাউৰিয়ে জাউৰিয়ে বাৰিষাৰ বৰষুণ; গৃহস্থৰ ঘৰ আমোদ উত্সৱেৰে চপচপীয়া, বন্ধু-বান্ধৱৰ মন ফৰকাল ভাৱেৰে নিকপটীয়া।”\nমুচুপ ডাঙৰীয়াৰ বৰ্ণনা গঢ়াটো দেখি মই আচৰিত হোৱা যেন পাই তেওঁ মাত লগালে।\n“তুমি আচৰিত হ’বৰ কাৰণ একো নাই; কিয়নো মোৰ মনত তেতিয়া যেনে লাগিছিল তেনেকৈ বৰ্ণাইছোঁ। মোৰ নতুন মনৰ উলাহত গোটেইখন পৃথিৱীয়েই সেই কালত নতুন যেন লাগিছিল।\nআমাৰ ঘৰৰ ওচৰতে মাধৱ তৰণিৰ ঘৰ আছিল। তেওঁৰ গুৰিগছ ধোন্দোলা, গঁঠীয়া, টেমুনা আৰু ফটা। তেওঁৰ বাপেক বিক্ৰমপুৰৰ বঙাল আৰু মাক অসমীয়া। অৱশ্যে দুই দেশৰ দুই জাত সংগ্ৰহ কৰি মিলাই অঁতালত সি একেটা হৈ কোন জাতত পৰিছিল গৈ সেইটো মোৰ বুজ নাছিল। কিন্তু লোকে বাপেকৰ জাতকুল অৰ্থাত্ তেলীয়া আৰু মাকৰ জাত পানীকেওঁট বুলি কৈছিল। কিন্তু লোকৰ কথা সঁচাই হওক বা মিছাই হওক সেই তেল-পানী মিহলি হৈ কি হৈছিল তাৰ উৱাদিহ মই সমূলি নাৰাখিছিলোঁ। অসমত তেওঁলোকৰ বসতিৰ বয়স কম-বেছি দেৰকুৰি বছৰ হৈছিল। বাপেক মৰি যোৱাৰ পিছত মাধৱেও অসমীয়া কলিতানী ছোৱালী এজনী বিয়া কৰাই আৰু আউনিআটী সত্ৰত শৰণ লৈ নাম-কথা শুনি চাৰি পোৱা অসমীয়াৰ শাৰীত উঠিছিল। বিয়াই-সবাহে মাধৱ তৰণিৰ ঘৈণীয়েকে আমোলানীহঁতৰ সৈতে শাৰীপাতি বহিছিল আৰু সমানে মলা চৰু বিচাৰিছিল আৰু সেই “দাবীত” আপত্তি কৰিলে তৰণিয়ণীয়েও সমানে মুখ জোকাৰি সেই আমোলানীহঁতক দুই চাৰি কথা শুনাই তৰণি হেৰুৱাই দিবলৈকো নাপাহৰিছিল। গিৰিয়েকহঁত তৰণিয়নীৰ গিৰিয়েক তৰণিৰ ধৰুৱা নহয় নে? ধন ধাৰে লাগিলে বুলিলেই, ধাৰত পেন-পেন আমোলা ডাঙৰীয়াসকল টকাত দুপইচাৰ পৰা এক অনালৈকে বাঢ়িত তৰণিয়নীৰ আমাৰ ডাঙৰীয়া মাধৱ তৰণিৰ পৰা ধন ধাৰে আনিবলগীয়াত নপৰেনে? সেই দেখিয়েই মাধৱ তৰণিৰ ঘৈণীয়েক লখিমী তৰণিয়নীয়ে দুপৰীয়া তামোলৰ বঁটা আগত লৈ চল পালেই টেকেলানী গায়ননী আৰু দীঘলানী বাইহঁতৰ আগত নকৈ নেৰে যে, গপমাৰতী আমোলানীহঁতৰ চুলিৰ আগ কেইকোছা আমুকীৰ হাতত। এইখিনিতে আৰু ক’বলৈ বাকী আছে যে মাধৱৰ ঘৈণীয়েকে বৰজাপি ধৰা মানুহ লগত নোহোৱাকৈ একোজো নাকাঢ়িছিল, তেহেলৈ তেওঁৰ ঘৰৰ সমুখৰ আলিটোৰ সিপাৰে থকা কাৰো ঘৰলৈ তেওঁ যাবলগীয়াই হওক, বা দূৰৈলৈ যাবলগীয়াই হওক।\n“তৰণিয়ে ঈশ্বৰৰ ইচ্ছাত তিনিজনী ছোৱালী আৰু এটা ল’ৰাৰ বাপেক হৈ ঘৈণীয়েকৰ হাতত, অলপ বা ডাঙৰ দোষতে আজি মাৰটীয়েৰে বুলি, সেই ল’ৰা-ছোৱালীমখাৰ পিঠিত ঢকিয়াবলৈ অধিকাৰ প্ৰদান কৰিলে। কালক্ৰমত তৰণিৰ ল’ৰা-ছোৱালী ডাঙৰ-দীঘল হ’ল, আৰু ছোৱালী তিনিউজনী বিয়া দি উলিয়াই দিবৰ কাল পালেহি। তেওঁৰ তিনিউজনী চোৱালী গঢ়িত আৰু শুৱনী আছিল। সিহঁতক আজিকালি কোনো অসমীয়া ডেকা কবিয়ে লগ পোৱাহেঁতেন, সিহঁতৰ ৰূপ তেওঁৰ কবিতাৰ কিতাপত এছোৱা এইদৰে নিশ্চয় বৰ্ণনা কৰি নকৰি নেৰিলেহেঁতেন”------\nগাটো সোণ বৰণীয়া ওঠ কোৱা ভাতুৰীয়া,\nদালিম-গুটীয়া সৰু দাঁত।\nলোহোৱালোহাৰ হাত খৰচি নথকা মাত,\nখামুচীয়া ককালৰ জাত।।\nখৰম জুৰীয়া ভৰি, ক’লা চুলি থাকে পৰি,\nমেলি দিয়ে আঁঠুৰ তলত।\nঅমৰাগুটীয়া চকু, চেলাউৰি বেকা-মাকো,\n“তৰণিৰ মনত বৰ আশা, তেওঁ যেন অসমীয়া ভাল মানুহৰ ঘৰৰ আমোলা তিনিটা ল’ৰা গজ-গজীয়াকৈ তেওঁৰ তিনিটা জোঁৱাই কৰি ল’বলৈ পায়। এই ওখ আশা পূৰণ কৰিবৰ সপক্ষে তৰণিৰ গাঁঠিত ধন, ভঁৰালত ধান, বাৰীত তামোল-পাণ, গছত আম-কঁঠাল, গোঁহালিত গ’ৰু আৰু খলিত খীৰতি ম’হ আছিল। আৰু এইবোৰৰ উপৰুৱাকৈ কপালৰ বল আৰু বুদ্ধিৰ সম্বল থাকিলেই কাৰ্য্যসিদ্দিৰ বাটত বিঘিনি নাথাকে। তেওঁ আউনীআটিত শৰণ ল’বৰে পৰা তেওঁৰ আচাৰ ব্যৱহাৰ অসমীয়া নৈষ্ঠিক হিন্দুতকৈও একাঠি চৰিছিল; তেনেস্থলত এনে সুবতাহ বৈ থাকোঁতেই, তেওঁ যদি পাল তৰি তেওঁৰ মনৰ আশা তৰী ভালকৈ এছোৱা উজাই লৈ যাব নোৱাৰে তেন্তে দায় কণা গোঁসাইৰ গাতহে, তেওঁৰ গাত নহয়।”\n“তৰণিয়ে জীয়েক-কুনকী হাতীৰে ভাল মানুহৰ ল’ৰা-মখনা ধৰিবলৈ ক’ত ফান্দ পাতিছিল, কিন্তু পৰা নাছিল। তেওঁৰে নিচিনা এধাকেচেলুৱা জাতৰ কাৰবাক তেওঁ জোঁৱাই কৰিবলৈ বিচাৰিলে পোৱাত বৰ আটক নাছিল, কিন্তু তেনেবোৰত আকৌ তেওঁৰ মন নাখাইচিল। তেওঁ গুৰুঘৰত মাত-কথা শুনি অসমীয়াৰো অসমীয়া, ভকতীয়াৰো ভকতীয়া হৈছিল। সৰহ নকওঁ, তেওঁ কোনো নিভাজ অসমীয়াৰে আচাৰ ব্যৱহাৰত অলপ অচৰপ লৰকফৰক দেখিলেই ঠাট্ট নকৰি নেৰিছিল—আগৰ মধুৰুৰীয়াই খৰি ধুই খাইছিল, এতিয়াৰ মধুপুৰীয়াই ভৰি ধইও নাখায়, এই ফকৰা চল পালেই তেওঁ মাতিছিল।”\n“মাধৱে এজন ডাঙৰ উকিলৰ তৰণি হৈ কাছাৰিত দৰ্খাস্ত লেখি, গুচৰীয়া পদকীয়াৰ গোচৰৰ তদ্বিৰ কৰি উদাৰভাৱে দুপইচা উপাৰ্জন কৰিছিল; কিন্তু খৰচৰ বেলিকা তেওঁ সেই উদাৰ ভাৱক চকোৱাৰ আৰত থৈ, আলহী শুধিবলৈ অনুদাৰ ভাৱক বাহিৰলৈ উলিয়াই দিছিল। আৰ্জিবৰ সময়ত তেওঁৰ হাতৰ মুঠি মেল খাইছিল, তলুৱা খোৰোং হৈ পৰিছিল, কিন্তু খৰচ কৰিবৰ সময়ত তেওঁৰ আঙুলিৰ মাজৰ সুৰুঙাবোৰ মৰি পানী নসৰকা হৈছিল। এনেস্থলত তেওঁ যে ৰূপবান সাঁচি চহকী মানুহৰ শাৰীলৈ নাযাব তাৰ আটক কি? তেওঁৰ ধানৰ ভঁৰাল গুটিধান গছীধানেৰে ভৰা, গোঁহালি খীৰতী গাইৰে, আৰু ৰান্ধনীঘৰৰ মুধৰ পৰা জোৰাদি বঢ়াই উলিৱা ছালি খীৰতী ছাগলীৰে ভৰা আছিল। কিন্তু হ’লে কি হ’ব, তেওঁ ইমান কটকিনা কিৰ্পিণ আছিল যে কাকো এডাল কূটা, এটোপা গাখীৰ, এচিকটা বস্তু দিব নোৱাৰিচিল। বাৰীৰ কল পকি যায়, বাদুলীয়ে খায়, কাউৰীয়ে খায়, আৰু বাকী থকাবোৰ তেওঁ বজাৰত বেচিবলৈ পঠিয়াই দিয়ে; আম কঁঠাল আদিৰ বেলিকাও তেওঁ সেই নজিৰ মতেই চলে। কিন্তু তেওঁ নিজ হাতে তুলি তাৰ এটা এডোখৰ কাকো দিব নোৱাৰিছিল। পৰক দি থৈ খাবলৈ তেওঁৰ সোঁৱৰণীত বিধাতাই একেবাৰেই লেখিবলৈ পাহৰিছিল। এদিন এটা কেহেটা ঘটনাৰ কথা তোমাক কওঁ শুনা।”\n“মোৰ তিনি বছৰীয়া সৰু ভাইটো অনেক দিন জ্বৰত ভুগি শুকাই খেৰশনীডাল যেন হৈছিল। মুঠিয়ে মুঠিয়ে ধন ভাঙি লাডুৱে লাড়ুৱে দৰৱ খুৱাই দেউতা হায়ৰাণ হৈছে, তথাপি, তাৰ নৰীয়া ভাল নহয়। এদিন বেজবৰুৱাই এটা দৰৱ দি ক’লে, এই বিধ দৰবেই মোৰ শেষ ব্যৱস্থা। এই দৰবত যদি ভাল নহয়, তেন্তে মই আৰু একো কৰিব নোৱাৰিম। ছাগলীৰ গাখীৰৰ অনুপানেৰে তেওঁ ৰোগীক সেই দৰব খুৱাবলৈ ক’লে। দুৰ্ভাগ্যৰ গুণে আমাৰ ঘৰত ছাগলী পোহা দস্তুৰ নাছিল, আৰু তৰণিৰ ঘৰৰ বাহিৰে ওচৰ চুবুৰীয়া আন কাৰো ঘৰত ছাগলীৰ গাখীৰ নাছিল, তৰণিৰ গতি গোত্ৰ আমাৰ ভালকৈ জনা আছিল দেখি সেই ফাললৈ নুঠুকি আন ঠাইত ছাগলীৰ গাখীৰ বিচাৰিবলৈ ধৰিলোঁ। কিন্তু খনতে বিচাৰি চলাথ কৰিলোঁ, তথাপি কৃতকাৰ্য হ’ব নোৱাৰিলোঁ। আমি নিৰুপায় হৈ শেহত অগত্যা তৰণিৰ ওচৰত ছাগলীৰ গাখীৰৰ অৰ্থে আবেদন কৰিলোঁ। কিন্তু কিৰ্পিণ যক্ষই এটোপা গাখীৰকে দিবলৈ মান্তি নহ’ল। দেউতা আৰু আই বিবুদ্ধি, কোনোমতে ছাগলীৰ গাখীৰৰ দিহা হৈ নুঠে। কিন্তু খটাসুৰ মোৰ এটা বুদ্ধি ওলাল। আইক মই মনে মনে ক’লোঁ, আই তুমি চিন্তা নকৰিবা, মই ছাগলীৰ গাখীৰ আনিম কিন্তু দেউতাই যেন এই বিষয়ে একো গম নাপায়। আয়ে মোৰ কথা শুনি যদিও পেটে সন্তোষ পালে তথাপি মোক সাৱধান নকৰি নাথাকিল, যে মই যেন আকৌ ছাগলীৰ গাখীৰৰ নিমিত্তে কাৰো সৈতে একো গোলমাল নলগাওঁ। মই আইক নিৰ্ভয় দি ক’লোঁ, কাৰো সৈতে একো নালাগে, তুমি চিন্তা নকৰিবা।”\n“সন্ধ্যা লাগি ভাগি ৰাতি আঠমান বাজিছে। তৰণিৰ বৰজনী জীয়েক মাধৈমালতীয়ে আখলত সোমাই চৰুৰ তলত জাল লগাইছে। তৰণিয়ে বাহিৰৰ চোতালত বহি গুণগুণাই হাজাৰীঘোষাৰ পদ একো ফাঁকি বিসুৰীয়াকৈ গাইছে। ঘাণীয়েকে বৰঘৰৰ শোৱাপাটীত ল’ৰা শুওৱাৰ চেলুতে নিজেও এঘূমতি মাৰি লৈছে। এনেতে মই হাতত কঁঠাল-কুণহীয়া বাটি এটা লৈ, ভৰিৰ গোৰোৱাক মাটিৰ পৰা আঁতৰত ৰাখি আঙুলিৰ আগত ভৰ দি, হাতত সাৰে ভৰিত সাৰে গৈ, চুৰকৈ ছাগলীৰ গাখীৰ খীৰাই আনিবলৈ বুলি মাধৱ তৰণিৰ ছাগলীৰ ঘৰত সোমালোঁ। তৰণিৰ ছাগলীৰ ঘৰটো ৰান্ধনি ঘৰৰ মুধৰ পৰা চালি এখন বঢ়াই কৰা। ৰান্ধনি-ঘৰৰ মুধৰ বেৰখনেই তাৰ এফালৰ বেৰ। মই খীৰতী ছাগলী এজনীৰ ওচৰত লাহেকৈ বহি, গাখীৰ খীৰোৱাৰ পাতনি স্বৰূপে তাই বাঁটত খুন্দা ধৰিলোঁ। এইখিনিতে কোৱা আৱশ্যক যে মোৰ কাৰ্য্যটোক একেবাৰেই চুৰিৰ পৰা এখোপ ওপৰলৈ তুলিবৰ মনেৰে মই পইচা চাৰিটা লৈ গৈছিলোঁ, আৰু তাক গাখীৰৰ বেচ স্বৰূপে সেই ছাগলীজনীৰ ওচৰত থৈ দিলোঁ। অৱশ্যে চাৰিচটা ইটা দি চাপৰ শোৱা-ছালপীৰাখনৰ চাৰি খুৰা ওখ কৰাদি এই চাৰিটা পইচাৰে মই মোৰ কাৰ্য্যটোক ওখ কৰিবলৈ গৈ কিমানদূৰ কৃতকাৰ্য্য হৈছিলোঁ, আপুনি বুজিছে। মই তাৰ বিষয়ে একো নকওঁ।”\n“ইকৰাৰ বেৰখন যদিও গোবৰ-মাটিৰে লেপা, তথাপি সি বছৰ চেৰেক পুৰণি বাবে ঠায়ে ঠায়ে তাৰ লেপ খহি সুৰুঙা ওলোৱা হৈ গৈছিল। সেইদেখি জলঙাইদি, ছাগলীৰ চালিৰ পৰা আখলৰ ভিতৰলৈ মোৰ দৃষ্টি সহজে সৰকি গৈছিল। ইয়াৰ উপৰিও তাত জুইৰ পোহৰ আৰু মই থকা চালিৰ ভিতৰত এন্ধাৰ, গতিকে সেই বিষয়ত ৰান্ধনি-ঘৰীয়াতকৈ ছাগলীঘৰীয়াৰ সুবিধা বিস্তৰ।”\n“ছাগলীজনীৰ ওহাৰখন হাতৰ মুঠিৰে খুন্দিয়াই লৈ মই বাটিটো বাওঁহাতে তুলি লৈছো, আৰু সোঁহাতেৰে বাঁট এটাত ধৰি এচোচা কি দোচোচা মাৰিছোঁহে, এনেতে আখলৰ খোটালিৰ উত্তৰ ফালৰ বেৰত তিনিটা টোকৰ পৰা শুনিলো। টোকৰ শুনি মই দুগ্ধদোহন কাৰ্য্য স্থগিত ৰাখি, তাৰ মানেটো উলিয়াবৰ নিমিত্তে চকু কাণ থিয় কৰি, আৰু সৰ্বাঙ্গ শৰীৰটোক মনৰ ভাপেৰে ভালকৈ উষুৱা এখন ডাঙৰ কাণ কৰি পেলালোঁ। মই এইদৰে চোপা দি আছো, ছোৱালীজনীয়ে টোকৰ কেইটা শুনি চৰিয়াত চুৱা হাত ধুই, লাহেকৈ উঠি আখলৰ পৰা ওলাই পাছ ফালৰ চোতাল পালেগৈ। দৈৱ দুৰ্বিপাকত, ঠিক এনে সময়তে বৰআইটী অ! বৰআইটী অ! বুলি তৰণি ৰান্ধনি ঘৰৰ ফালে আহক। কিন্তু বৰআইটীৰ উত্তৰ নাপাই তেওঁ আখলৰ ভিতৰলৈ সোমাই গ’ল। গৈ দেখিলে, ভাত-চৰুৰ তলত জুই জ্বলি আছে, অথচ বৰআইটী তাত নাই। মোৰ দুৰ্দশাৰ ফেৰত তাৰ পিছত তেওঁ আখলৰ খোটালিৰ পৰা ওলাই আহি ছোগালীঘৰৰ কাষ পালেহি। তেওঁ সেই ফাললৈ আহিলতে, মোৰ ওপৰত অনধিকাৰ প্ৰৱেশ আৰু চুৰিৰ অভিযোগ দিবৰ মনেই নেকি, সেই ঘৰৰ বাসিন্দা আন এজনী ছাগলী হঠাত্ দুপদুপাই উঠিল। কিয় ছাগলীজনীয়ে দুপদুপাইছে বুলি তৰণি ছাগলী ঘৰত সোমাল। আৰু ‘ক’-ৰ পিছত ‘খ’-অহাদি মই ধৰা পৰিলোঁ! মোক দেখিয়েই তৰণিয়ে ‘চোৰঔ!’ বুলি ৰিং মাৰি দিলে, আৰু চোচা মাৰি আহি খপকৰে মোৰ হাতত ধৰিলে। তাৰ পিছত মোক টানি বাহিৰলৈ আনি ঘৈণীয়েকক লৰি চাকিটো লৈ আহিবলৈ মাতিলে। চাকি হাতত লৈ ঘৈণীয়েক লৰি আহিল। লৰালৰিৰ বেগত তেওঁৰ গাৰ ৰিহাখনৰ আদখিনিয়ে মাটি সাৰি আনিলে, আৰু মেঘমুক্ত শশধৰৰ নিচিনা মই চাকিৰ পোহৰত প্ৰকাশিত হৈ পৰিলোঁ। তৰণিয়ে মোক দেখি চিনি পায়েই হাঃ!হাঃ!হাঃ! কৈ যে বিকট হাঁহিটো হাঁহিলে, তাক মই কি কম! জয়ৰ উলাহেৰে তেওঁ মাত লগালে—বোলোঁ এইবোৰ কেনে কথা? ভাল মানুহৰ ঘৰৰ ল’ৰা হৈ চোৰৰ পৰ্কিতি কিয়? দেখা-শুনাকৈ খুজি-বাঢ়ি বিয়া-বাৰু কৰাই নিলেই দেখোন হয়, চোৰাংকৈ চলিবৰ সকাম কি? মই এতিয়াই ধৰি থানালৈ পঠিয়াই দিলে কাৰ্য্য সাং! তোমাৰ দেউতা ডাঙৰীয়াৰে সৈতে আমাৰ ঘৰ মানুহৰ বন্ধুতা যাউতীযুগীয়া। সেইদেখি অৱশ্যে মই তেনেকুৱা লোক-হাঁহিয়াতৰ কাম নকৰোঁ নিশ্চয়। কিন্তু পোনপটিয়ে চলিব লাগিব; বেকা বাটে চলিব নিদিওঁ। তৰণিৰ এই কথাষাৰ শুনি তেওঁ কি ভাবি কি কৈছে, সেইটো মোৰ মনত বিজুলী মৰা দি মাৰিলে; আৰু মই ঘটনাটোৱে কেনি পাক লৈছে বুজি পেলাই বৰ লাজ পালোঁ। মই যে তেওঁৰ ছাগলীৰ গাখীৰ চুৰ কৰিবলৈ আহিছিলোঁ, সেইটো তেওঁ নুবুজি নাভাবি, তেওঁৰ জীয়েকৰ সৈতে গুপ্ত প্ৰণয়ৰ বেহা কৰিবলৈ আহিছিলোঁ, সেইটোহে বুজিলে আৰু ভাবিলে। মই তেওঁৰ কথাৰ গঢ়ত এইটোও ভালকৈ বুজিলোঁ যে তেওঁ মুখেৰে মোৰ ওপৰত খং দেখুৱালেও পেটে এই ভাবি সন্তোষ লভিছে যে ভাল মানুহৰ ঘৰৰ ল’ৰা এটা অতদিনৰ মূৰত তেওঁ বৰশীত লগাবলৈ পালে, আৰু সম্ভৱতঃ মোক জোঁৱাই কৰিবলৈ পাব। এই কথা মনত খেলালতে, লাজে-অপমানে মোক খুন্দি আনিলে। কিন্তু মই কি উত্তৰ দিম, দোধোৰ-মোধোৰত পৰি ভাবি থাকোঁতেই দেখিলোঁ, বাপেকৰ পিঠিৰ ফালে তেওঁৰ জীয়ক মাধৈমালতী আহি থিয় দিছে আৰু মোৰ মুখৰ ফালে তাই অতি সকৰুণভাৱে চাই বাপেকে দেখিবলৈ নোপোৱাকৈ এনেকৈ ঠাৰ দিছে যে মই য়েন বাপেকৰ কথাৰ কোনো প্ৰতিবাদ নকৰোঁ। মই ততালিকে ছোৱালীজনীৰ মনোভাৱ বুজি হাতত পোৱা তাইৰ ইচ্ছাৰ বাটকে ধৰিলোঁ। বিশেষ, মই কৰিবলৈ অহা কৰ্য্যটিও যে কিবা ওপৰ খাপৰ আছিল এনে নহয়; বৰং তাতকৈ তৰণিয়ে ভবাটো ভাগৰেই মোৰ মনত অলপ গৌৰৱৰ যেন লাগিল। সেইদেখি মোৰ গাত পৰা জগৰকে সাৱটিধৰি গাত পাতি লৈ মাত লগালোঁ, মোৰ দোষ ক্ষমা কৰক। এই কথা আন কাকো নকৈ আপুনি মনে মনে থাকক, পোন বাটেও কাৰ্য্য অসম্ভৱ নহয়। মোৰ কথা শুনি তৰণিয়ে মোৰ হাতটো এৰি দি ক’লে বাৰু যোৱা এই বাৰলৈ এৰি দিলোঁ, আৰু এনে কাম নকৰিবা। কিন্তু তৰণিয়ে কথাষাৰ কোৱাৰ গঢ়ত বুজিলোঁ যে মই এই জগৰ দিনৌ কৰিলে তেওঁ আৰু সন্তোষ পাব।”\n“এই কথাৰ পিছত মই তৰণিৰ ঘৰৰ পৰা ওলাই দুৱাৰমুখ পাৰ হৈছোঁ মাথোন, এনেতে তেওঁ আকৌ মাত লগালে, বোপা শুনি যোৱাঁ! বৰ আইটী অ! সেই পগোৱা এৱাঁ গাখীৰ যে আছিল, তাৰে এবাটি বোপাক দে, খাই যাওক। মই আজিলৈ থাওক কাইলৈ আহি খাম বুলি কৈ লৰালৰিকৈ গুচি গ’লো।”\n“পিছদিনা তৰণিৰ জীয়েক মাধৈমালতীয়ে তলত দিয়া চিঠিখন লেখি সৰু ভায়েকটোৰ হাতত গোপনে মোলৈ পঠিয়াই দিলে--”\nআপুনি মোৰ শত সহস্ৰ সেৱা জানিব। আপুনি কালি মোক যিটো বিপদৰ পৰা ৰাখিলে, জীয়াই থাকো মানে মই আপোনাৰ ধাৰ শুজিব নোৱাৰোঁ। আজি মই আপোনাৰ আগত মোৰ মন খুলি সকলো কথা কম। আশাকৰোঁ আপুনি মোৰ দুখত সহানুভূতি কৰিব। মই আখলৰ পৰা ওলাই যাৰ মুখ চাবলৈ আৰু যাৰ মৌ সনা মাত শুনিবলৈ গৈছিলো, তেওঁ মোৰ প্ৰাণতকৈও অধিক। মই তেওঁৰ চৰণৰ দাসী। তেওঁত মই মোৰ মন প্ৰাণ যথা সৰ্বহ সমৰ্পন কৰিছোঁ। ঈশ্বৰে কৰিলে অচিৰতে মই তেওঁক পাম। কিন্তু দেউতাই তেওঁৰ নামকে শুনিব নোৱাৰে। কিয় জানে? তেওঁ দুখীয়া তেওঁ আমাৰে নিজিনা এধাকেচেলুৱা; তেওঁ ডাকঘৰত ডেৰকুৰি ৰূপ দৰমহাত কেৰাণীৰ কাম কৰে। মোৰ দেউতাকৰ জোঁৱাই কৰিবলৈ মুনচুপ সদৰামিনৰ ঘৰৰ ল’ৰা লাগে, নহ’লে তেওঁৰ মন নুঠে। কিন্তু তেওঁৰ আশা যে আকাশ কুসুম সেইটো তেওঁৰ বুজিবৰ শকতি নাই। তেওঁ সমাজত নিজৰ ঠাই ক’ত বুজিব নোৱাৰে। তেওঁৰ ভয়ত মই লুকাই চুৰকৈ এইদৰে চলিবলগীয়াত পৰিছোঁ। কিন্তু এই বাটৰ ওচৰ বেগতে পৰিব; মোৰ বস্তু মই সোনকালেই পাম। অৱশ্যে মোৰ কাৰ্য্যত দেউতাই শোক পাব; আৰু মোক অকৃতজ্ঞ বুলিব। কিন্তু মই নিৰুপায়। সি যি হওক, ঈশ্বৰৰ ইচ্ছাত যিটো হয়, তাক কোনেও খণ্ডাব নোৱাৰে। আপুনি নিজৰ গাত দায় লৈ কালি যেনেকৈ মোক সৰুৱালে, সেইটো আপোনাৰ বহল মনৰ আৰু পৰোপকাৰী অন্তঃকৰণৰ চিন। ঈশ্বৰে আপোনাৰ ভাল কৰক, তেওঁৰ অভয় চৰণত মোৰ এই প্ৰাৰ্থনা। আপুনি মোৰ এইবোৰ কথা নিজৰ পেটত ৰাখিব, কাকো নক’ব। মই আপোনাক বিশ্বাস কৰিব পাৰোঁ জানি বিশ্বাস কৰিলো। সৰুৰে পৰা দেখা শুনা হৈ আমি ডাঙৰ দীঘল হৈছোঁহঁক। আপোনাৰ ওখ মনৰ বিষয়ে আগৰে পৰা ভালকৈ জানো।\nকালি আপুনি কিয় আমাৰ ঘৰলৈ আহিছিল, সেইটো মোৰ বুজিবলৈ বাকী নাই। দেউতাৰ মন বৰ ঠেক। তেওঁৰ সৰু মনৰ কাৰ্য্যত আমি সদায় লাজ পাওঁহঁক। কিন্তু কি কৰোঁ! অৱশ্যে এটা কথা পাহৰিব নেলাগে যে এপুৰুষতে কোনো মানুহৰ মন একেবাৰেই ডাঙৰ হ’ব নোৱাৰে; আৰু হ’লেও সি এশটাৰ ভিতৰত এটাৰহে। সেইবোৰ কথা আজি কৈ লাভ কি! মই ছাগলীৰ গাখীৰ দিনৌ দুইবেলা দেউতাই গম নোপোৱাকৈ আমাৰ ন-গয়াঁনী বাইৰ হাতত আপোনালৈ পঠিয়াই দিম। আপুনি গাখীৰৰ বেচ বুলি থৈ যোৱা পইচা চাইটা আৰু গাখীৰ লৈ যাবলৈ অনা বাটিটোও, মই পত্ৰবাহক মোৰ সৰু ভাইটোৰ হাতত পঠিয়ালোঁ। ইতি\n“এই চিঠিকন পাই মই কি কৰিম কি নকৰিম, একোকে ঠিক কৰিব নোৱাৰিলোঁ। কিন্তু মাধৈমালতীয়ে মোৰ ওপৰত বিশ্বাস স্থাপন কৰি যিবোৰ কথা তাই লেখিছে, সেইবোৰ বিশ্বাস ভণ্ডুৰ কৰি কাকো নকওঁ, এইটো নিশ্চয় কৰিলোঁ।”\n“ইয়াৰ পিছত মাধৱ তৰণিয়ে মোক তেওঁৰ ঘৰত জলপান খাবলৈ মতাই পঠিয়াইছিল, কিন্তু মই এদিনো যোৱা নাছিলোঁ। আজি মূৰ কামোৰণি, কালি পেটৰ অসুখ, এনেবোৰ আঁসোৱাহ উলিয়াই মই সেই নিমন্ত্ৰণবোৰৰ পৰা গা সাৰি আছিলোঁ।”\n“ওপৰত কোৱা সেই ৰাতিৰ ঘটনা ঘটিবৰ পৰা পঞ্চম দিনাৰ ৰাতিপুৱাই মাধৱ তৰণি ফোপাই জোপাই হাতত চিঠি এখন লৈ মোৰ দেউতাৰ ওচৰ ওলাই ক’লেহি, ডাঙৰীয়া! মোৰ সৰ্বনাশ ঘটিল! মোৰ বৰজনী ছোৱালীক গল ৰাতি ডাকঘৰৰ বাবু এটাই পলুৱাই লৈ গ’ল! মই কি কৰোঁ, ক’লৈ যাওঁ, বুদ্ধি এটা দিয়ক ডাঙৰীয়া!”\n“দেউতাই তৰণিক বিশ্বাস দি ক’লে, তুমি ব্যস্ত নহ’বা, ছোৱালী ওলাব। যি হৈছে হৈছে, এতিয়া তাইক বিচাৰি-খোচাৰি আনিব লাগিব। ঘৰত বয়সীয়া ডাঙৰ ছোৱালী বিয়া নিদিয়াকৈ ৰাখি থলেই এনেবোৰ বিপদ হয়। ডাকঘৰৰ বাবুয়ে নিলে বুলি তুমি কেনেকৈ জানিলা? তৰণিয়ে উত্তৰ দিলে—‘এইখন চিঠি চাওক।’ দেউতাই চিঠিখন হাতত লৈ পঢ়িলে---”\n‘’তুমি যি ভাবি যি কৰিবলৈ গৈছা সি সিদ্ধি নহয়। ভাল মানুহৰ নিৰ্দোষী ল’ৰাক তুমি সাঙুৰিব নোৱাৰা। মই সদায় যাক মনতে পতি বৰণ কৰি আহিছোঁ, তেওঁৰ লগলৈ মই এতিয়া যাবলৈ ওলালোঁ। দুখীয়া সনাতন হে, যাক তুমি দেখিবকে নোৱাৰা, মোৰ স্বামী। এই কথাৰ অন্যথা কোনেও কৰিব নোৱাৰে। তুমি যদি কেতিয়াবা মোৰ দোষ মৰ্ষণ কৰিব পাৰা, তেতিয়া মোৰ সৈতে দেখা হ’ব, নতুবা এয়ে মোৰ শেষ বিদায় বুলি ল’বা।\nতোমাৰ জগৰীয়া জীয়েৰ\n"https://as.wikisource.org/w/index.php?title=মাধৈমালতী&oldid=7080"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১৯ ছেপ্টেম্বৰ ২০১৪ তাৰিখে ০৮:৪০ বজাত সলনি কৰা হৈছিল।


एक साल में बाइबल - ইণ্ডিয়ান ৰিভাইচ ভাৰচন - नवंबर 6\n1. তেওঁ মোক ক’লে, “হে মনুষ্য-সন্তান, তুমি যি বিচাৰি পাইছা, তাকে খোৱা! এই নুৰিওৱা পুথিখন ভোজন কৰা, তাৰ পাছত ইস্রায়েল পৰিবাৰক গৈ কোৱা।”\n2. সেই কাৰণে মই মুখ মেলিলো আৰু তেওঁ মোক সেই নুৰিওৱা পুথিখন খুৱাই দিলে।\n3. তেওঁ মোক ক’লে, “হে মনুষ্য-সন্তান, মই তোমাক দিয়া নুৰিওৱা পুথিখন পেটলৈ নি, তাৰে তোমাৰ উদৰ পূৰ কৰা।” সেই কাৰণে মই তাক খালোঁ আৰু সেয়ে মোৰ মুখত মৌ-জোলৰ নিচিনা মিঠা লাগিল।\n4. পাছত তেওঁ মোক ক’লে, “হে মনুষ্য-সন্তান, ইস্ৰায়েলৰ পৰিবাৰৰ ওচৰলৈ যোৱা আৰু মোৰ বাক্য তেওঁলোকক কোৱা। বাক্য কোৱা।\n5. কিয়নো অস্পষ্ট কথা আৰু কঠিন ভাষা কোৱা জাতিৰ ওচৰলৈ তোমাক পঠিওৱা হোৱা নাই, কিন্তু ইস্ৰায়েল-বংশৰ ওচৰলৈহে পঠোৱা হৈছে।\n6. যি জাতিবোৰৰ বাক্য তুমি বুজি নোপোৱা, অস্পষ্ট কথা আৰু কঠিন ভাষা কোৱা এনে জাতিৰ অনেকৰ ওচৰলৈ তোমাক পঠোৱা হোৱা নাই। মই যদি তোমাক তেওঁলোকৰ ওচৰলৈ পঠালোঁহেঁতেন, তেন্তে নিশ্চয়ে তেওঁলোকে তোমাৰ কথা শুনিলেহেঁতেন।\n7. কিন্তু ইস্ৰায়েল বংশই তোমাৰ কথা শুনিবলৈ সন্মত নহ’ব, কিয়নো তেওঁলোকে মোৰ কথা শুনিবলৈ সন্মত নহয়। কাৰণ ইস্ৰায়েলৰ গোটেই বংশ জেদী আৰু কঠিন চিত্তীয়া।\n8. চোৱা! তোমাৰ মণ্ডল মই তেওঁলোকৰ মণ্ডলৰ দৰে আঁকোৰগোজ কৰিলোঁ আৰু তোমাৰ চেলাউৰি তেওঁলোকৰ চেলাউৰিৰ দৰে কঠিন কৰিলোঁ। তেওঁলোকৰ কপালৰ আগত তোমাৰ কপাল টান কৰিলোঁ।\n9. মই তোমাৰ কপাল চকমকিয়া পাথৰতকৈ কঠিন হীৰা যেন কৰিলোঁ; তেওঁলোক বিদ্ৰোহী বংশ হলেও, তেওঁলোকলৈ ভয় নকৰিবা বা তেওঁলোকৰ মুখ দেখি ব্যাকুল নহ’বা।”\n10. তেতিয়া তেওঁ মোক ক’লে, হে মনুষ্য-সন্তান, মই তোমাৰ আগত যি যি কথা ঘোষণা কৰিলোঁ, সেই সকলো কথা অন্তৰত গ্ৰহণ কৰা আৰু সেই কথাবোৰত কাণ দিয়া।\n11. তাৰ পাছত তোমাৰ দেশান্তৰিত স্বজাতীয় সন্তান সকলৰ ওচৰলৈ গৈ তেওঁলোকক কোৱা; তেওঁলোকক কোৱা, তেওঁলোকে শুনক বা নুশুনক, তথাপি তুমি কোৱা যে, ‘প্ৰভু যিহোৱাই এই কথা কৈছে’।”\n12. তেতিয়া আত্মা ই মোক দাঙি লৈ গ’ল; তেতিয়া মোৰ পাচফালে এটা মহৎ ভূমিকম্পৰ শব্দৰদৰে এই বাক্য কোৱা শুনিলোঁ বোলে, যে, “নিজ ঠাইত বাস কৰা যিহোৱাৰ গৌৰৱ ধন্য।”\n13. তেতিয়া মই জীৱিত প্ৰাণী কেইজনৰ ডেউকা পৰস্পৰে লগ লগাত, তাৰ শব্দ শুনিলো আৰু তাৰে সৈতে অতি বেগেৰে যোৱা চকাবোৰৰ আৰু এটা মহৎ ভূমিকম্পৰ শব্দ শুনিলোঁ।\n14. এইদৰে আত্মা ই মোক দাঙি লৈ গ’ল; আৰু মোৰ আত্মাৰ আবেগত মই বেজাৰত আছিলোঁ, কিয়নো যিহোৱাৰ হাত মোৰ ওপৰত প্ৰবল আছিল।\n15. তাৰ পাছত কবাৰ নদীৰ পাৰত থকা তেল-আবীব নিবাসী দেশান্তৰিত লোকসকলৰ ওচৰত মই উপস্থিত হলোঁ, আৰু তেওঁলোকে বাস কৰা ঠাইলৈ গৈ, মই আচৰিত হৈ তেওঁলোকৰ মাজত সাত দিন বহি থাকিলোঁ।\n16. তাৰ পাছত সাত দিনৰ মূৰত যিহোৱাৰ বাক্য মোৰ ওচৰলৈ আহিল যে,\n17. “হে মনুষ্য-সন্তান, মই তোমাৰ ইস্ৰায়েল বংশৰ কাৰণে প্ৰহৰী নিযুক্ত কৰিলোঁ; এই কাৰণে মোৰ মুখৰ পৰা বাক্য শুনি মোৰ নামেৰে তেওঁলোকক সেই বিষয়ে সাৱধানে থকিবলৈ দিয়া।\n18. ‘তুমি নিশ্চয়ে মৰিবা’, এইদৰে মই দুষ্ট লোকসকলক কোৱা সময়ত তুমি যদি তাক সতৰ্ক নকৰা বা তেওঁলোকৰ প্ৰাণ নিস্তাৰ কৰিবৰ কাৰণে তেওঁলোকৰ মন্দ পথৰ পৰা তেওঁলোকক সাৱধান হ’বলৈ নোকোৱা, তেতিয়া সেই দু্ষ্ট লোকসকল নিজ অপৰাধত মৰিব - কিন্তু মই তোমাৰ হাতৰ পৰা তেওঁলোকৰ ৰক্তৰ প্ৰতিশোধ ল’ম।\n19. কিন্তু তুমি যদি তেওঁলোকক সতৰ্ক কৰা কিন্তু তেওঁলোকে নিজ দুষ্টতাৰ পৰা বা নিজ কু পথৰ পৰা নুঘূৰে, তেতিয়া তেওঁলোকে নিজ অপৰাধত মৰিব; কিন্তু তুমি হ’লে, তোমাৰ প্ৰাণ ৰক্ষা কৰিবা।\n20. যদি এজন ধাৰ্মিক লোকে নিজ ধাৰ্মিকতাৰ পৰা ঘূৰি অপৰাধ কৰে, তেতিয়া মই তেওঁৰ আগত উজুটি খোৱা মূঢ়া ৰাখিম আৰু তেওঁৰ মৃত্যু হ’ব, কিয়নো তুমি তেওঁক সতৰ্ক নকৰিলা। তেওঁ নিজ পাপত মৰিব, কিন্তু তেওঁ কৰা ধৰ্ম-কৰ্মবোৰ মই সোঁৱৰণ নকৰোঁ; কিন্তু তেওঁৰ ৰক্তৰ প্ৰতিশোধ মই তোমাৰ হাতৰ পৰা ল’ম।\n21. আৰু ধাৰ্মিক লোক এজনক পাপ নকৰিবৰ কাৰণে তুমি যদি তেওঁক সতৰ্ক কৰা আৰু তেওঁ যদি পুনৰ পাপ নকৰে, তেন্তে তেওঁ সতৰ্ক হোৱাৰ কাৰণে অৱশ্যে জীয়াই থাকিব; আৰু তুমিও নিজ প্ৰাণ ৰক্ষা কৰিবা।”\n22. সেই ঠাইতে যিহোৱাৰ হাত মোৰ ওপৰত অৰ্পিত হ’ল আৰু তেওঁ মোক কলে, “উঠা! উপত্যকালৈ ওলাই যোৱা, মই সেই ঠাইত তোমাৰ লগত কথা পাতিম।”\n23. তেতিয়া মই উঠি উপত্যকালৈ ওলাই গ’লো আৰু দেখিলোঁ যে, কবাৰ নদীৰ ওচৰত মই দেখা গৌৰৱৰ নিচিনাকৈ যিহোৱাৰ গৌৰৱ সেই ঠাইত ৰৈ আছিল; তেতিয়া মই উবুৰি হৈ পৰিলোঁ।\n24. তাৰ পাছত মোলৈ সেই আত্মা আহিল আৰু মোক থিয় কৰোৱালে; আৰু তেওঁ মোৰ লগত কথা হৈ মোক ক’লে, “তুমি নিজ ঘৰলৈ গৈ নিজকে বন্ধ কৰি ভিতৰত ৰাখা,\n25. কিয়নো এতিয়াৰ কাৰণে হে মনুষ্য-সন্তান, লোক সকলে তোমাক লেজু লগাই তাৰে তোমাক বান্ধিব, যাতে তুমি তেওঁলোকৰ মাজলৈ যাব নোৱাৰিবা;\n26. মই তোমাৰ জিবা তালুত লগাম, যাতে তুমি বোবা হ’বা আৰু তেওঁলোকৰ আগত অনুযোগ কৰোঁতা নহ’বা; কিয়নো তেওঁলোক বিদ্ৰোহী বংশ।\n27. কিন্তু মই তোমাৰ লগত কথা হোৱা সময়ত যেতিয়া তোমাৰ মুখ মেলিম, তেতিয়া তুমি তেওঁলোকক ক’বা ‘প্ৰভু যিহোৱাই এই কথা কৈছে’; যি জনে শুনে, তেওঁ শুনক আৰু যি জনে নুশুনে, তেওঁ নুশুনক; কিয়নো তেওঁলোক বিদ্ৰোহী বংশ!”\n1. হে মনুষ্য সন্তান, তুমি এটা ইটা লোৱা আৰু নিজৰ সন্মুখত ৰাখা। তাৰ পাছত সেই ইটাটোৰ ওপৰত যিৰূচালেম নগৰৰ নক্সা আঁকা।\n2. আৰু তাক অৱৰোধ কৰা, তাৰ বিপৰীতে কোঁঠ সাজা, তাৰ বিপৰীতে হাদাম বান্ধা, তাৰ বিপৰীতে চাৰিওফালে ছাউনি পাতা আৰু তাৰ বিপৰীতে চাৰিওফালে গড় ভঙা যন্ত্ৰ স্থাপন কৰা।\n3. আৰু তুমি এখন লোহাৰ তাওৱা লৈ, তোমাৰ আৰু নগৰৰ মাজত লোহাৰ গড়স্বৰূপে তাক স্থাপন কৰা। আৰু তালৈ কঠিন দৃষ্টি কৰা, তাতে সেয়ে অৱৰোধৰ অৱস্থাত পৰিব আৰু তুমি তাক অৱৰোধ কৰিবা; ইস্ৰায়েল-বংশৰ কাৰণে এয়ে চিন হ’ব।\n4. তাৰ বাহিৰে তুমি বাওঁকাষে শুই তাৰ ওপৰত ইস্ৰায়েল-বংশৰ অপৰাধৰ ভাৰ ৰাখা; তুমি সেই কাষে শোৱা দিনৰ সংখ্যা অনুসাৰে তুমি তেওঁলোকৰ অপৰাধ ববা।\n5. কিয়নো মই তেওঁলোকৰ অপৰাধৰ বছৰৰ সংখ্যা তোমাৰ কাৰণে কেতবোৰ দিনৰ সংখ্যা কৰিলোঁ, অৰ্থাৎ তিনিশ নব্বৈ দিন কৰিলোঁ; এইদৰে তুমি ইস্ৰায়েল বংশৰ অপৰাধ ববা।\n6. যেতিয়া তুমি এইদৰে এই দিনবোৰ সম্পূৰ্ণ কৰিবা, তাৰ পাছত দ্বিতীয় বাৰৰ বাবে আকৌ সোঁকাষে শুবা আৰু চল্লিশ দিনলৈকে যিহূদা-বংশৰ অপৰাধ ববা; মই এক এক বছৰ তোমাৰ কাৰণে এক এক দিন কৰিলোঁ।\n7. তুমি বাহু উদং কৰি যিৰূচালেমৰ অৱৰোধলৈ স্থিৰ দৃষ্টি কৰি তাৰ বিৰুদ্ধে ভাববাণী প্ৰচাৰ কৰিবা।\n8. কাৰণ চোৱা! মই ৰছীৰে তোমাক বান্ধিম; তাতে তোমাৰ অৱৰোধৰ দিন তুমি সম্পূৰ্ণ নকৰালৈকে এক কাষৰ পৰা আন কাষলৈ বাগৰিব নোৱাৰিবা।\n9. আৰু তুমি নিজৰ বাবে ঘেঁহু, যৱ, মাহ, মচুৰ বজৰা আৰু জনৰা লৈ এটা পাত্ৰত ৰাখি তাৰে পিঠা বনোৱা; তুমি কাতি হৈ শুই থকা দিনৰ সংখ্যা অনুসাৰে তিনিশ নব্বৈ দিন তাক ভোজন কৰিবা।\n10. ভোজনৰ আহাৰ তুমি ভোজন কৰিবা আৰু প্ৰতিদিনে বিশ চেকল জোখৰ আহাৰ খাবা। তুমি সময়ে সময়ে ইয়াক ভোজন কৰিবা।\n11. আৰু তুমি পানী জোখ কৰি লৈ এক হীনৰ ছয় ভাগৰ এভাগ পানী পান কৰিবা।\n12. আৰু তুমি যৱৰ পিঠাৰ দৰে তাক তৈয়াৰ কৰি ভোজন কৰিবা; আৰু তেওঁলোকৰ চকুৰ আগতে, মানুহৰ পৰা বাহিৰ হোৱা বিষ্ঠাৰে তাক তাও দিবা।\n13. যিহোৱাই পুনৰ ক’লে, “যি জাতিবোৰৰ মাজলৈ মই এই ইস্ৰায়েল সন্তান সকলক খেদিম, সেই জাতিবোৰৰ মাজত তেওঁলোকে নিজ নিজ আহাৰ এইদৰে অশুচিকৈ খাব।”\n14. তেতিয়া মই ক’লোঁ, “হায় হায় প্ৰভু যিহোৱা! চোৱা, মোৰ প্ৰাণ অশুচি কৰা নাই! কিয়নো মই ল’ৰা কালৰে পৰা আজিলৈকে নিজে মৰা বা জন্তুৱে ছিৰা একোকে খোৱা নাই, নাইবা ঘিণলগীয়া মাংস মোৰ মুখত কেতিয়াও সোমোৱা নাই।”\n15. তেতিয়া তেওঁ মোক ক’লে, “মই মানুহৰ বিষ্ঠাৰ সলনি তোমাক গোবৰ দিলোঁ; তুমি তাৰে নিজৰ পিঠা তাও দি তৈয়াৰ কৰিবা।\n16. ইয়াৰ উপৰিও তেওঁ মোক ক’লে, “হে মনুষ্য সন্তান, চোৱা! মই যিৰূচালেমত অন্নৰূপ লাখুটি ভাঙিম; তেওঁলোকে পিঠা আৰু পানীৰ অভাৱত পৰিবৰ বাবে আৰু পৰস্পৰে আচৰিত হৈ তেওঁলোকৰ অপৰাধত ক্ষীণাই যাবৰ বাবে,\n17. তেওঁলোকে সাৱধানেৰে জুখি জুখি পিঠা খাব আৰু আচৰিত হৈ জুখি জুখি পানী পান কৰিব।\n161. অধিকাৰীসকলে মোক অকাৰণে তাড়না কৰে; কিন্তু মোৰ হৃদয়ে তোমাৰ বাক্যলৈ ভয় ৰাখে।\n162. মই এনেকৈ তোমাৰ বাক্যত আনন্দ কৰোঁ, যেনেকৈ যুদ্ধত বহুত লুটদ্ৰব্য পোৱা জনে আনন্দ কৰে।\n163. মই মিছাক ঘিণাওঁ আৰু তুচ্ছ কৰোঁ; কিন্তু তোমাৰ ব্যৱস্থাক প্ৰেম কৰোঁ।\n164. তোমাৰ ধাৰ্মিকতাযুক্ত শাসন-প্ৰণালীবোৰৰ কাৰণে মই দিনে সাতবাৰকৈ তোমাৰ প্ৰশংসা কৰোঁ।\n165. যিসকলে তোমাৰ ব্যৱস্থাক প্ৰেম কৰে, তেওঁলোকৰ পৰম শান্তি হয়; একোতেই তেওঁলোক উজুটি নাখায়।\n166. হে যিহোৱা, মই তোমাৰ পৰিত্ৰাণলৈ আশাৰে আছোঁ; মই তোমাৰ আজ্ঞাবোৰ পালন কৰিলোঁ।\n167. মোৰ প্রাণে তোমাৰ আজ্ঞাবোৰ পালন কৰিলে; মই সেইবোৰক অতি প্ৰেম কৰোঁ।\n168. মই তোমাৰ আদেশ আৰু আজ্ঞাবোৰ পালন কৰিলোঁ; কিয়নো মোৰ সকলো পথ তোমাৰ সন্মুখতে আছে।\n13. যিজনে নিজৰ পাপ ঢাকি ৰাখে, তেওঁৰ উন্নতি নহব; কিন্তু যিজনে নিজৰ পাপ স্বীকাৰ কৰি সেইবোৰ ত্যাগ কৰে, সেই জনে দয়া পাব।\n1. এই কাৰণে আমি যি শুনিছো, তাত পুনৰ অধিককৈ মনোযোগ দিয়া উচিত, যাতে আমি ঘাটলৈ চাপি আহি, পুনৰ ঘাটৰ পৰা কোনো প্ৰকাৰে দূৰলৈ ভটিয়াই নাযাওঁ।\n2. কিয়নো যি বাক্য স্বর্গৰ দূত সকলৰ দ্বাৰাই কোৱা হৈছিল, সেই বাক্য সত্য বুলি প্রমাণিত হ’ল; পাপ-আচৰণ কৰা আৰু ঈশ্বৰৰ আদেশ অমান্য কৰা প্রত্যেকেই ন্যায়ৰ শাস্তি যোগ্যৰূপে পালে।\n3. তেনেহলে এনে এক মহৎ পৰিত্ৰাণ অগ্রাহ্য কৰিলে আমি কেনেকৈ ৰক্ষা পাব পাৰোঁ? এই উদ্ধাৰৰ কথা প্ৰথমে প্ৰভুৰ দ্বাৰাই ঘোষণা কৰা হৈছিল আৰু যি সকলে শুনিলে, তেওঁলোকে আমাৰ ওচৰত সেই উদ্ধাৰৰ সত্যতা প্রমাণ কৰিলে।\n4. ঈশ্বৰে নানা চিন, অদ্ভুত লক্ষণ, অনেক পৰাক্ৰম কাৰ্য আৰু নিজৰ ইচ্ছা অনুসাৰে পবিত্ৰ আত্মাৰ নানা বৰদানৰ দ্বাৰা এই বিষয়ে সাক্ষ্য প্রদান কৰিলে।\n5. আমি যি ভাবী জগতৰ বিষয়ে কথা কৈছোঁ, সেই বিষয় ঈশ্বৰে স্বর্গৰ দূত সকলৰ অধীনত ৰখা নাই।\n6. কিন্তু ইয়াৰ পৰিৱর্তে, কোনো এজনে কোনো এঠাইত এই সাক্ষ্য দি কৈছে, “মানুহনো কি, তুমি যে তেওঁক সোঁৱৰণ কৰা? অথবা মানুহৰ সন্তানেই বা কি, তুমি যে তেওঁলৈ দৃষ্টি কৰা?\n7. তুমি স্বর্গৰ দূত সকলতকৈ মানুহক অলপহে সৰু কৰিলা; কিন্তু তুমি তেওঁকেই মহিমা আৰু সন্মানৰ মুকুটেৰে বিভূষিত কৰিলা;\n8. আৰু সকলো বস্তু তুমি তেওঁৰ ভৰিৰ তলত ৰাখিলা।” কিয়নো ঈশ্বৰে সকলোকে মানুহৰ অধীন কৰিলে। তেওঁৰ কর্ত্তৃত্বৰ বাহিৰত তেওঁ একোৱেই নাৰাখিলে। অৱশ্যে আমি এতিয়ালৈকে সকলো তেওঁৰ অধীনত দেখা নাই।\n9. তথাপি আমি যীচুক দেখিছোঁ, যি জনক স্বর্গৰ দূত সকলতকৈ অলপহে সৰু কৰা হ’ল; তেওঁ দুখভোগ কৰি মৃত্যুবৰণ কৰাৰ কাৰণে তেওঁক মহিমা আৰু সন্মানৰ ৰাজমুকুট পিন্ধোৱা হ’ল। সেয়েহে, ঈশ্বৰৰ অনুগ্রহত প্রত্যেক মানুহৰ বাবে যীচুৱে মৃত্যুৰ আস্বাদ ল’লে।\n10. সকলো ঈশ্বৰৰ কাৰণে আৰু সকলো তেওঁৰ যোগেদি হ’ল। সেই বাবে অনেক সন্তানক ঈশ্বৰে গৌৰৱৰ ভাগী কৰাৰ উদ্দেশ্যেৰে আৰু তেওঁলোকৰ পৰিত্রাণৰ অর্থে যীচুক কষ্টভোগৰ মাজেদি সিদ্ধ কৰি তোলা কার্য ঈশ্বৰৰ সঠিক কার্য আছিল।\n11. যি জনে পবিত্ৰ কৰে আৰু যি সকলক পবিত্ৰ কৰা হয়, সেই সকলোৱে একে জন ঈশ্বৰৰ পৰিয়ালৰ লোক। সেই কাৰণে যি জনে পবিত্র কৰে সেই যীচুৱে লোক সকলক ভাই বুলি মাতিবলৈ তেওঁ লাজ নাপায়।\n12. যীচুৱে কৈছে, “মোৰ ভাই সকলৰ আগত মই তোমাৰ নাম প্ৰচাৰ কৰিম, সহভাগীতাৰ মাজত তোমাৰ গুণ কীৰ্ত্তন কৰিম।”\n13. তেওঁ আকৌ কৈছে, “মই তেওঁতহে ভাৰসা কৰিম।” তেওঁ আকৌ ইয়াকো কৈছে, “চোৱা, এয়া মই আৰু মোৰ সন্তান সকল, ঈশ্বৰে যি সকলক মোক দিছে।”\n14. ঈশ্বৰৰ সেই সকলো সন্তান তেজ আৰু মাংসৰ মানুহ। সেয়েহে যীচুৱে নিজেও সেই সন্তান সকলৰ দৰে এই উভয়ৰ সহভাগী হ’ল, যাতে মৃত্যুৰ মাধ্যমেদি মৃত্যুৰ ক্ষমতা যাৰ হাতত আছে সেই চয়তানক শক্তিহীন কৰিব পাৰে, আৰু\n15. মৃত্যুৰ ভয়ত যি সকলে গোটেই জীৱন দাসত্বত কটাইছিল, তেওঁলোকক মুক্ত কৰিব পাৰে।\n16. বাস্তৱিক এই কথা নিশ্চিত যে, যীচুৱে স্বর্গৰ দূত সকলক সহায় কৰা নাই, কিন্তু তাৰ পৰিৱর্তে অব্ৰাহামৰ বংশধৰ সকলকহে সহায় কৰিছে।\n17. সেই বাবেই যীচু সকলো দিশৰ পৰা তেওঁৰ ভাই সকলৰ দৰে হোৱাৰ প্রয়োজন আছিল যাতে ঈশ্বৰৰ সাক্ষাতে তেওঁ এজন দয়ালু আৰু বিশ্বস্ত মহা-পুৰোহিত হব পাৰে আৰু মানুহে পাপৰ পৰা ক্ষমা পাব পাৰে।\n18. কিয়নো যীচুৱে নিজে পৰীক্ষা আৰু দুখভোগৰ মাজেদি গৈছিল, সেই বাবে যি সকল লোক পৰীক্ষাৰ সন্মুখীন হয় তেওঁলোকক তেওঁ সহায় কৰিব পাৰে।


থাইৰড ৰোগ — Vikaspedia\nথাইৰডৰ বিষয়ে জনা দৰকাৰ\nথাইৰড এটা সৰু গ্ৰন্থি। ই দেখাত পখিলাৰ দৰে। ই ডিঙিৰ তল অংশৰ মাজভাগত থাকে। দেহৰ মেটাবলিজিম নিয়ন্ত্ৰণ কৰাটো এই গ্ৰন্থিৰ প্ৰাথমিক কাম। থাইৰডে হৰমন উত্পন্ন কৰে, যিয়ে কোষবিলাকক কিমান শক্তি ব্যৱহাৰ কৰিব লাগে সেইটো ঠিক কৰি দিয়ে।\nসঠিকভাৱে কাম কৰি থকা থাইৰড গ্ৰন্থিয়ে দেহৰ মেটাবলিজিমৰ কাম-কাজ সঠিকভাৱে চলিবলৈ উপযুক্ত হাৰত হৰমন নিঃসৰিত কৰে। এই হৰমনবোৰ ব্যৱহাৰ হোৱাৰ লগে লগে থাইৰড গ্ৰন্থিয়ে পুনৰ হৰমন উত্পাদন কৰি দিয়ে। তেজত হৰমনৰ পৰিমাণৰ ওপৰত পিটুইটেৰী গ্ৰন্থিয়ে পৰ্য্যবেক্ষণ আৰু নিয়ন্ত্ৰণ কৰে। লাওখোলাৰ ভিতৰত মগজুৰ ঠিক তলতে থকা পিটুইটেৰী গ্ৰন্থিয়ে তেজত থাইৰড হৰমনৰ পৰিমাণ কম বা অধিক থকাটো প্ৰত্যক্ষ কৰিলে ই নিজে এবিধ হৰমন নিঃসৰিত কৰি থাইৰড গ্ৰন্থিলৈ পঠায় আৰু কি কৰিব লাগিব তাৰ নিৰ্দেশ দিয়ে।\nথাইৰড ৰোগ কি আৰু কাৰ এনে ৰোগ হব পাৰে?\nপ্ৰয়োজনতকৈ অধিক মাত্ৰাৰ হৰমন থাইৰডৰ পৰা নিঃসৰিত হ’লে শৰীৰে দ্ৰুত হাৰত শক্তি ব্যৱহাৰ কৰে। ইয়াক হাইপাৰথাইৰডিজিম বোলা হয়। প্ৰয়োজনতকৈ কম হৰমন নিঃসৰিত হ’লে- শৰীৰে অতি লেহেম গতিত শক্তিৰ ব্যৱহাৰ কৰে। ইয়াক হাইপ’থাইৰডিজিম বোলা হয়। যিকোনো লিংগ আৰু বয়সৰ মানুহৰে থাইৰড ৰোগ হব পাৰে। অৱশ্যে মহিলাসকলৰ এই ৰোগ হোৱাৰ সম্ভাৱনা ৫ পৰা ৮ গুণ বেছি।\nথাইৰড কিয় হয়?\nথাইৰড ৰোগ হোৱাৰ বিভিন্ন কাৰণ আছে। তলত হাইপ’থাইৰডিজিম হোৱাৰ কেইটামান কাৰণ উল্লেখ কৰা হ’ল:\nথাইৰড গ্ৰন্থিৰ এক ধৰণৰ প্ৰদাহ হ’ল থাইৰইডিটিছ। ইয়াৰ ফলত এই গ্ৰন্থিয়ে কম পৰিমাণৰ হৰমন উত্পাদন কৰে।\nবংশগতভাৱে হোৱা দেহৰ প্ৰতিৰোধক প্ৰক্ৰিয়াত হোৱা হাছিম’ট’ থাইৰইডিটিছ নামৰ ৰোগৰ বাবে।\nমহিলাই সন্তান প্ৰসৱ কৰাৰ পাছত ৫-৯ শতাংশ মহিলাৰ প্ৰসৱোত্তৰ থাইৰইডিটিছ হব পাৰে। এই অৱস্থা স্থায়ী নহয়।\nদেহত আয়ডিন কম হোৱাৰ বাবে বিশ্বৰ ১০০ নিযুত লোকে এই ৰোগত ভুগিছে। থাইৰডে হৰমন উত্পন্ন কৰিবলৈ আইৰণ ব্যৱহাৰ কৰে।\nপ্ৰতি ৪০০০ নবজাতকৰ মাজত এটি শিশুৰ থাইৰড গ্ৰন্থি অকামিলা হোৱা দেখা যায়। লগে লগে এই সমস্যাৰ বাবে বাধাগ্ৰস্থ হয়।\nতলত উল্লেখ কৰা কাৰণবোৰৰ বাবে হাইপাৰ থাইৰডিজিম হয়:\nগ্লেভছ ৰোগ হ’লে থাইৰড গ্ৰন্থিটো অতি বেছি কাৰ্য্যক্ষম হৈ পৰে আৰু অধিক মাত্ৰাত হৰমন নিঃসৰিত কৰে।\nমডুলাছ অতি বেছি সক্ৰিয় হৈ পৰে।\nথাইৰইডিটিছ নামৰ বিসংগতিৰ বাবে হাইপাৰথাইৰডিজিম হৈ কিছু সপ্তাহ বা কিছু মাহ্ গ্ৰন্থিত জমা হৈ থকা হৰমনবোৰ নিঃসৰিত হব পাৰে। এই অৱস্থা বেদনাদায়ক হবও পাৰে নহবও পাৰে। বেদনাহীন ধৰণৰ এই অৱস্থা শিশু জন্মৰ পাছত মহিলাসকলৰ হোৱা দেখা যায়।\nকিছুমান ঔষধ যোগে অধিক পৰিমাণৰ আয়ডিন গ্ৰহণ কৰাৰ ফলতো থাইৰডে অধিক বা কম পৰিমাণৰ হৰমন নিঃসৰিত কৰিব পাৰে।\nহাইপ’থাইৰডিজিম আৰু হাইপাৰথাইৰ’ডিজিমৰ লক্ষণ কি?\nহাইপ’থাইৰডিজিমৰ লক্ষণবোৰ হ’ল\nঅতি বেছি ঋতুস্ৰাব।\nকথা পাহৰি যোৱা।\nশুকান খহতা ছাল আৰু চুলি।\nকন্ঠ কৰ্কশ হোৱা।\nঠাণ্ডা সহ্য কৰিব নোৱাৰা।\nহাইপাৰথাইৰ’ডিজিমৰ লক্ষণবোৰ হ’ল:\nস্নায়ুৰ দূৰ্বলতা/খিংখিঙিয়া ভাৱ।\nঋতুস্ৰাবৰ পৰিমাণ কমি যোৱা।\nভালদৰে টোপনী নোহোৱা।\nথাইৰড গ্ৰন্থি উখহি উঠা।\nদৃষ্টি শক্তিৰ সমস্যা বা চকু পুৰি থকা।\nতাপ সহ্য কৰিব নোৱাৰা।\nথাইৰড ৰোগ হোৱাৰ লগে লগেই ধৰা পৰিলে এনে লক্ষণ দেখাৰ দিয়াৰ আগতেই চিকিত্সা কৰি নিৰাময় বা নিয়ন্ত্ৰণ কৰিব পৰা যায়। এই ৰোগ সম্পূৰ্ণ নিৰাময় কৰিব পৰা নাযায়। অৱশ্যে উপযুক্ত যত্ন আৰু ব্যৱস্থাপনাৰে এক সুস্থ আৰু স্বাভাৱিক জীৱন-যাপন কৰিব পাৰি।


সত্ৰাধিকাৰৰ কোৰান ভক্তি - TheMonkey.com\nmonkeynewsdesk November 22, 2019\nমুছলমানসকলৰ পবিত্ৰ গ্ৰন্থ কোৰান\nএটা পোৰ্টেলত বাতৰি বাজিছে এনেদৰে–বৰপেটা সত্ৰৰ বুঢ়াসত্ৰীয়া বশিষ্ঠ শৰ্মাই মূৰত তুলি ল’লে কোৰান, ঠেক ধৰ্মীয় চিন্তা পৰিহাৰ কৰি এক সুন্দৰ নিদৰ্শন, এক সুন্দৰ বাৰ্তাৰে জিলিকিছে বৰপেটা। জামাত-ই-ইছলামী নামৰ এটা সংগঠনে আয়োজন কৰা এখন আলোচনা চক্ৰত বুঢ়াসত্ৰীয়া বশিষ্ঠ শৰ্মাক এখন কোৰান উপহাৰ দিয়া হৈছিল। সংবাদমতে তেখেতে সেই উপহাৰ শিৰত তুলি লৈ গ্ৰহণ কৰি সমাজলৈ এক “সুন্দৰ বাৰ্তা” প্ৰেৰণ কৰিলে। আহকচোন আমি সংবাদটোৰ post-mortem কৰি post-truth উলিয়াবলৈ যত্ন কৰোঁ।\nপ্ৰথমতেই আমি জানি থোৱা ভাল যে এই সংগঠনটোৰ জম্মু কাশ্মীৰৰ শাখাটো চৰকাৰে সন্ত্ৰাসবাদ আৰু বিঘটনকাৰী কাৰ্যকলাপক প্ৰশ্ৰয় দিয়াৰ প্ৰমাণ পোৱাৰ পাছত প্ৰতিবন্ধিত কৰি ৰাখিছে (https://m.economictimes.com/…/trib…/articleshow/70946424.cms)। গতিকে তেনে এটা সংগঠনে অসমত সাম্প্ৰদায়িক সম্প্ৰীতিৰ বাবে হজৰত মহম্মদৰ জীৱন-দৰ্শনৰ বিষয়ত আলোচনা চক্ৰ অনুষ্ঠিত কৰিলে বিড়াল তপস্যা বুলি সন্দেহ নোহোৱাকৈ নাথাকে। আনহাতে, জামাত-ই-ইছলামী, জম্মু আৰু কাশ্মীৰ, আৰু জামাত-ই-ইছলামী, অসমৰ মাজত কোনো থিয়লজিকেল প্ৰাৰ্থক্য নাই — উভয়ে বিশ্বাস কৰে যে কোৰানেই হৈছে বিশ্বৰ সৰ্বশ্ৰেষ্ঠ, সৰ্বকালৰ বাবে, সকলো মানুহৰ বাবে একমাত্ৰ সত্য-শুদ্ধ ধৰ্মগ্ৰন্থ, ইছলামেই হৈছে একমাত্ৰ শুদ্ধ পথ, আৰু হজৰত মহম্মদেই হৈছে এই শুদ্ধ পথ দেখুৱাওঁতা একমাত্ৰ ৰচুল। গতিকে তেওঁলোকৰ মান্যতাৰ আধাৰত বুঢ়া সত্ৰীয়া বশিষ্ঠ শৰ্মাৰ সৰল বিশ্বাসৰ পোষ্টমৰ্টেমৰ একান্তই প্ৰয়োজন হৈ পৰিছে।\nসৰল বিশ্বাস ১ – গীতাও ধৰ্মগ্ৰন্থ আৰু কোৰানো ধৰ্মগ্ৰন্থ\nধৰ্মগ্ৰন্থ কি সেয়া নিৰ্ণয় কৰিবলৈ হ’লে প্ৰথমে ধৰ্ম কি তাক জানিব লাগিব। সংস্কৃত ধৃ ধাতুৰ পৰা ধৰ্ম শব্দৰ উৎপত্তি হৈছে। ধৃ ধাতুৰ অৰ্থ হৈছে ধাৰণ কৰা, পালন কৰা। যি ধাৰণ কৰে সি ধৰ্ম। ধৰ্মৰ প্ৰভাৱ ক্ষেত্ৰ তিনিটা — ব্যষ্টি (ব্যক্তি), সমষ্টি (সমাজ) আৰু সৃষ্টি (ব্যক্তি আৰু সমাজৰ আন্তঃক্ৰিয়াৰ ফলত উদ্ভৱ ব্যৱস্থা)।\nব্যক্তি আৰু ধৰ্ম\nব্যক্তিৰ সন্দৰ্ভত ধৰ্মৰ ব্যাখ্যা দিবলৈ গৈ মহাভাৰতত লিখিছে,\nপ্ৰভৱাৰ্থায় ভূতানাং ধৰ্মপ্ৰৱচনং কৃতং\nয়ঃ স্যাৎ প্ৰভৱসংযুক্তম স ধৰ্ম ইতি নিশ্চয়ঃ\n(মহাভাৰত, শান্তিপৰ্ব, অধ্যায় ১০৯, শ্লোক ১০)\nঅৰ্থাৎ, ব্যক্তিৰ বিকাশ তথা বিবৰ্তনৰ লক্ষ্যৰেহে ধৰ্ম প্ৰচাৰ কৰা হয়। সেয়ে কোৱা হয় যে যিয়ে ব্যক্তিৰ বিবৰ্তন (উত্তৰণ) সম্ভৱ কৰি তুলে, সিয়েই ধৰ্ম। সকলো ধৰ্মীয় আচাৰ-অনুষ্ঠানৰ মূল উদ্দেশ্য এয়াহে — ব্যক্তিৰ উত্তৰণ সহজসাধ্য কৰি তোলা।\nসমাজ আৰু ধৰ্ম\nসমাজৰ সন্দৰ্ভত ধৰ্মৰ ব্যাখ্যা দিবলৈ গৈ শাস্ত্ৰত কৈছে, ধৰতি লোকান ধ্ৰিয়তে পুণ্যাত্মভিঃ ইতি ৱৈ ধৰ্মঃ, অৰ্থাৎ যি সমাজক ধাৰণ কৰে আৰু যাক পুন্যাত্মাসকলে গ্ৰহণ কৰে সেয়াই ধৰ্ম। মহাভাৰতৰ কৰ্ণপৰ্ব (অধ্যায় ৪৯, শ্লোক ৫০)ত আছে –ধাৰণাদ্ধৰ্মমিত্যাহু ধৰ্মো ধাৰয়তি প্ৰজাঃ, অৰ্থাৎ, যিয়ে প্ৰজাক আৰু ফলস্বৰূপে সমাজক পালন কৰে সি ধৰ্ম।\nধাৰণাদ্ধৰ্ম ইত্যাহু ধৰ্মেণ বিধৃতাঃ প্ৰজাঃ\nয়স্মাদ্ধাৰয়তে সৰ্বং ত্ৰৈলোক্যং সচৰাচৰম।\nঅৰ্থাৎ, ধাৰণ কৰিব পৰা গুণৰ বাবে ই ধৰ্ম সংজ্ঞা লাভ কৰে। ধৰ্মৰ দ্বাৰা প্ৰজা পালিত হয়। ফলস্বৰূপে ই তিনিও লোককে ধাৰণ কৰে। আকৌ কৈছে,\nধাৰণাদ্বিদ্বিষাং চৈৱ ধৰ্মেনাৰঞ্জয়ন্ প্ৰজাঃ\nতস্মাদ্ধাৰণমিত্যুক্তং স ধৰ্ম ইতি নিশ্চয়ঃ।\nশত্ৰু অৰ্থাৎ অধৰ্মক নিয়ন্ত্ৰণ কৰি আৰু নিয়ম অনুসৰণ কৰি ধৰ্মই প্ৰজাক পালন কৰে। এইদৰে ই সমাজক ধাৰণ আৰু পালন কৰে।\nব্যক্তি, সমাজ আৰু ধৰ্ম\nব্যক্তি আৰু সমাজৰ সমূহীয়া কল্যাণ সাধনত ধৰ্মৰ ভুমিকা সম্পৰ্কে আদি শংকৰাচাৰ্যই তেখেতৰ শ্ৰীমদ্ভাগৱতগীতা ভাষ্যৰ পাতনিত লিখিছে, জগতঃ স্থিতিকাৰণং প্ৰাণিনাং সাক্ষাৎ অভ্যুদয়নিঃশ্ৰেয়সহেতুৰ্য়ঃ স ধৰ্মঃ — যিয়ে সমষ্ট জগতপালনৰ তিনিও কৰ্ম (ব্যষ্টিপালন, সমষ্টিপালন আৰু সৃষ্টিপালন) সাধন কৰে, সকলো জীৱৰে পাৰ্থিৱ কল্যাণৰ লগতে আধ্যাত্মিক উৎকৰ্ষ সাধন কৰি মোক্ষ লাভৰ পথ প্ৰশস্ত কৰে, সিয়েই ধৰ্ম।\nকোৰান ধৰ্মগ্ৰন্থ হয় নে?\nওপৰৰ আলোচনাৰ প্ৰেক্ষাপটত শ্ৰীমদ্ভাগৱত গীতাক এখন ধৰ্মগ্ৰন্থ বুলি নিশ্চয় ক’ব পাৰি, আনহাতে কোৰানখন ধৰ্মগ্ৰন্থ হয় নে নহয়, সেয়া পাঠকক এই মাপকাঠিৰে নিজেই বিচাৰ কৰি চাবলৈ আহ্বান জনালো। কাৰণ অনুমানত কৈ প্ৰত্যক্ষ প্ৰমাণৰ মহত্ব বেছি।\nসৰল বিশ্বাস ২ – কোৰানৰ সাৰমৰ্মখিনি অন্তৰেৰে উপলব্ধি কৰিব পাৰিলেহে আমাৰ সমাজত শান্তি-সম্প্ৰীতি অটুত থাকিব\nএতিয়া আলোচনা কৰোঁ কোৰানৰ সাৰমৰ্মৰ বিষয়ে। কোৰান সৃষ্টিকৰ্তা আল্লাৰ বাণী, গতিকে ইয়াৰ ওপৰত প্ৰশ্ন উত্থাপন কৰা নিষেধ। আল্লা হৈছে সমষ্ট জগতৰ তথা জন্নত আৰু জহন্নামৰ সৃষ্টিকৰ্তা। গতিকে স্বয়ং আৰু আল্লাৰ সম্বন্ধৰ বিষয়ে জানিলৈ, আল্লাই নিজ বান্দাৰ পৰা কি আশা কৰে জানি লৈহে নিজক জানিবলৈ চেষ্টা কৰিব লাগে। ইছলামৰ বাৰ্তা আৰু উদ্দেশ্যৰ বিষয়ে সকলো বিশ্বাসী অৱগত হোৱা উচিত। ইছলাম হৈছে আল্লাৰ একমাত্ৰ স্বীকৃত পন্থা আৰু সেয়েহে সকলো মানুহে ইছলাম অনুসৰীহে জীৱন যাপন কৰা উচিত। হজৰত মহম্মদ হৈছে আল্লাৰ সকলোতকৈ প্ৰিয় ৰচুল আৰু শেষ নৱী, গতিকে তেওঁ সমষ্ট মানৱৰ বাবে আদৰ্শ (চুন্নাহ)। সকলো মানুহে মহম্মদক অনুকৰণ কৰিব লাগে। সকলো মানুহে আল্লাৰ ৰাজ্যক বুজিবলৈ চেষ্টা কৰিব লাগে, যাতে শেষ বিচাৰৰ দিনা এই ৰাজ্যই মানুহৰ সপক্ষে নে বিপক্ষে সাক্ষী দিব তাক বুজিব পৰা যায়। আল্লাৰ অদৃশ্য সৃষ্টি – যেনে, জীন (ভুত), ইঞ্জিল (দেৱদূত) আদি, ইবিলাকৰ দায়িত্ব, সংখ্যা আৰু ক্ষমতাত বিশ্বাস কৰিব লাগে, কাৰণ এইবিলাক আল্লাৰ ঐশ্বৰীক ক্ষমতাৰ সাক্ষী। ইয়াকে কোৱা হয় ইমান-বিল-গায়ব। কোৰানে বিশ্বাসীসকলক জীৱনত মুখামুখি হ’ব পৰা শত্ৰু, চয়তান, নাফ (কামনা আৰু মোহ) আদিৰ পৰা সতৰ্ক কৰাৰ লগতে সিবোৰৰ লগত কিদৰে আচৰণ কৰিব লাগে তাৰ নিৰ্দেশ দিছে। ইছলামত ইমান অনা সকলৰ অধিকাৰ (rights of the brotherhood among Muslims) ৰ সম্পৰ্কে মুছলমানসকল সদায় সজাগ থাকিব লাগিব, কাৰণ মুছলমান এক জাতি (nation) । মানৱজীৱনৰ একমাত্ৰ লক্ষ্য হৈছে জন্নত(স্বৰ্গ)প্ৰাপ্তি আৰু জহন্নাম (নৰক)ৰ পথ পৰিহাৰ। কোৰানৰ এক-তৃতীয়াংশ জন্নতৰ সুখ-স্বাছন্দ্যৰ লোভনীয় বৰ্ণনা তথা নৰকৰ দুখ-দুৰ্গতিৰ ভংয়কৰ কাহিনীৰে ভৰপূৰ। সামগ্ৰিকভাৱে,\nকোৰান একমাত্ৰ আল্লাৰ বাণী, ই চিৰদিনৰ বাবে জীৱন্ত হৈ থাকিব। গতিকে কোৰানক লৈ কোনো সন্দেহ কৰা নচলিব।\nইছলাম আল্লাৰ একমাত্ৰ মান্য পন্থা, গতিকে সকলোৱে ইছলাম মানিবই লাগিব আৰু ইছলামক লৈ কোনো সন্দেহ কৰা নচলিব।\nহজৰত মহম্মদ আল্লাৰ একমাত্ৰ প্ৰিয় শেষ ৰচুল, গতিকে মহম্মদক লৈ কোনো সন্দেহ কৰা নচলিব।\nমহম্মদেই হৈছে শ্ৰেষ্ঠ মানৱ, তেওঁ সদাঅনুকৰণীয়।\nজন্নতেই হৈছে মানৱৰ শ্ৰেষ্ঠ প্ৰাপ্তি, তাৰ বাবে জীৱন আচৰণ কৰাটোৱেই হৈছে ইছলামৰ মতে ‘ধৰ্ম’।\nআল্লাৰ বাণী কি? “সমষ্ট জীৱৰ মাজত সিহঁতেই হৈছে আটাইতকৈ নিকৃষ্ট জীৱ, যি সকলে স্বীকাৰ নকৰে, আৰু বিশ্বাস নকৰে” (৮-৫৫)। অবিশ্বাসীসকলৰ বাবে আল্লাই কি ৰাখি থৈছে? “আৰু যিবোৰ সত্য প্ৰত্যাখ্যানকাৰী, সিবোৰৰ বাবে আমি ৰাখি থৈছো অপমানজনক শাস্তি” (৪-১৫১)। বিশ্বাসীসকলে অবিশ্বাসীসকলক কি ৰূপে গ্ৰহণ কৰা উচিত? “নিশ্চয় কাফেৰ (অবিশ্বাসী)সকল তোমালোকৰ প্ৰকাশ্য শত্ৰু” (৪-১০১)। আৰু প্ৰকাশ্য শত্ৰুক কেনেদৰে হত্যা কৰিব লাগে তাৰ বিস্তৃত বৰ্ণনা কোৰানত আছে। কোৰানত কাফেৰৰ বাহিৰেও আৰু এটা শব্দ পোৱা যায় — মুশৰিক। মুশৰিক হৈছে এনে এজন ব্যক্তি যিজনে আল্লাক বাদ দি আন কাৰোবাক বা আল্লাৰ বাহিৰেও আন কাৰোবাক উপাসনা কৰে। এজন মানুহে আল্লাক বিশ্বাস কৰিলেও তেওঁ মুশৰিক হ’ব যদিহে তেওঁ আন কাৰোবাক উপাসনা কৰে। উদাহৰণস্বৰূপে, ইছলামৰ দৃষ্টিত বুঢ়া সত্ৰীয়া বশিষ্ঠ শৰ্মা এজন মুশৰিক। আল্লাই তেওঁৰ অনুগামীসকলক মুশৰিকবিলাকক কি কৰিব লাগে তাৰ স্পষ্ট নিৰ্দেশ দিছে–“তাৰ পাছত নিষিদ্ধ মাহবোৰ পাৰ হোৱাৰ পাছত মুশৰিকবিলাকক য’তে পোৱা ত’তে হত্যা কৰা, সিহঁতক বন্দী কৰা, অৱৰোধ কৰা। প্ৰত্যেক ঘাটিতে সিহঁতৰ বাবে চোপ লৈ থাকা। কিন্তু যদি সিহঁতে তৌবা কৰে (আল্লাৰ ওচৰত ক্ষমা প্ৰাৰ্থনা কৰে) আৰু নামাজ আদায় কৰে, তেন্তে সিহঁতৰ পথ এৰি দিয়া। নিশ্চয় আল্লা অতি ক্ষমাশীল আৰু দয়ালু” (৯-৫)।\nঅৰ্থাৎ, কোৰানৰ স্পষ্ট কথা — হয় ইছলাম স্বীকাৰ কৰা, নহ’লে মৃত্যু বৰণ কৰা। কোৰানৰ এইসমূহ বাণীৰ সাৰমৰ্ম গ্ৰহণ কৰিয়েই আক্ৰমণকাৰী মুছলমানসকলে ভাৰতৰ হাজাৰ হাজাৰ মঠ-মন্দিৰ ধ্বংস কৰিছিল, লাখ লাখ মানুহ হত্যা কৰিছিল, কোটি কোটি মানুহক বলপূৰ্বক ধৰ্মান্তৰীত কৰাইছিল। এই সাৰমৰ্ম গ্ৰহণ কৰিয়েই কালাপাহাৰে কামাখ্যা মন্দিৰ ধ্বংস কৰিছিল। এই সাৰমৰ্ম গ্ৰহণ কৰিয়েই অসমত মুছলমানে সত্ৰৰ হাজাৰ হাজাৰ বিঘা মাটিত বেদখল কৰিছে। মুছলমানে এই সাৰমৰ্ম গ্ৰহণ কৰা বাবেই বাবৰে ধ্বংস কৰি তাৰ ওপৰত নিৰ্মাণ কৰা মচজিদৰ ঠাইত ৰাম মন্দিৰ সাজিবলৈ নিজৰ ভূমিতে হিন্দুসকলে ৪৯২ বছৰ অপেক্ষা কৰিব লগা হ’ল (তাৰে ১৩৯ বছৰ ন্যায়িক যুদ্ধ), আৰু উচ্চতম ন্যায়ালয়ৰ ৰায়ৰ পাছতো অল ইণ্ডিয়া মুছলিম পাৰ্চনেল ল’ ব’ৰ্ডে ৰাম মন্দিৰৰ ৰায়ৰ বিৰূদ্ধে পুনৰবিচাৰ আবেদন দাখিল কৰিছে। মুছলমানে কোৰানৰ এই সাৰ গ্ৰহণ কৰা বাবেই সবাতোতকৈ প্ৰাচীন সভ্যতাৰ দুৰ্ভগীয়া উত্তৰপুৰুষসকলে তেওঁলোকৰ প্ৰাচীন আৰু পবিত্ৰ তীৰ্থস্থান কাশী আৰু মথুৰাত হাজাৰ বছৰীয়া সংস্কৃতিক ভেঙুচালী কৰি চুড়ান্ত অপমানজনকভাৱে মন্দিৰ ভাঙি নিৰ্মাণ কৰা মচজিদবোৰলৈ চাই হা-হুতাহ কাঢ়ি থাকিবলগীয়া হৈছে। কোৰানৰ সাৰমৰ্ম গ্ৰহণ কৰা বাবেই ইছলামীক অধ্যয়ণত ডক্টৰেট ডিগ্ৰী লোৱা বাগদাদী আৰু অভিযন্তা ওচামা বিন লাডেন বিশ্বত্ৰাস সন্ত্ৰাসবাদী হৈ পৰিল। কোৰানৰ সাৰমৰ্ম গ্ৰহণ কৰা বাবেই চিকিৎসক জাকিৰ নায়কে সন্ত্ৰাসবাদ তথা বিচ্ছিন্নতাবাদ বিয়পোৱাৰ অভিযোগত অভিযুক্ত হৈ দেশ এৰি পলাই ফুৰিব লগা হৈছে। কোৰানৰ সাৰমৰ্ম মাদ্ৰাছাত শিকোৱা হয় বাবেই বিশ্বৰ ইছলামিক সন্ত্ৰাসবাদী সংগঠনসমূহে একান্ত অনুৰক্ত সৈনিক বিচাৰি মাদ্ৰাছালৈ আহে।\nসৰল বিশ্বাস ৩ – ঠেক ধৰ্মীয় চিন্তা পৰিহাৰ কৰিব লাগে\nসংজ্ঞা অনুসৰীয়েই ধৰ্মীয় চিন্তা ঠেক হ’ব নোৱাৰে। যি সমষ্ট মানৱ তথা সমাজৰ কল্যাণৰ পৰিপন্থী হয়, সি ধৰ্ম হ’বই নোৱাৰে। অৱশ্যে কেৱল এচাম মানুহৰ কল্যাণ কামনা কৰা মজহৱী চিন্তা ঠেক হোৱাটো স্বাভাৱিক।\nসৰল বিশ্বাস ৪ – সকলো ধৰ্মগ্ৰন্থতে মানৱতাৰ জয়গান আছে\nওপৰত কোৰানৰ সাৰমৰ্ম বৰ্ণনা কৰিছো। তাৰ মাজত যদি বুঢ়া সত্ৰীয়া বশিষ্ঠ শৰ্মাই মানৱতাৰ জয়গান বিচাৰি পায়, তেন্তে কোৰানত আল্লাই মুছলমানৰ বাবে নায্য কৰা যৌনদাসী তথা দাস আদি গনিমতৰ মাল (লুটৰ মাল)ৰ ভাগ-বতৰাৰ নিৰ্দেশাৱলী পঢ়ি আৰু সেয়া অনুসৰণ কৰি বুঢ়া সত্ৰীয়াই নতুনকৈ মানুহ হোৱাৰ গৌৰৱ অৰ্জন কৰিব পাৰে। After all, he may not be too oldadog to learn new tricks, eh?


কোহলিৰ পাছত কোন? নাম ওলাইছে এইজন ক্ৰিকেটাৰৰ... - নিয়মীয়া বাৰ্তা\nBy নিয়মীয়া বাৰ্তা On Jan 16, 2022\nনিয়মীয়া বাৰ্তা, ১৬ জানুৱাৰী : বিশ্ব টেষ্ট চেম্পিয়নশ্বিপৰ ফাইনেলত নিউজিলেণ্ডৰ হাতত পৰাজিত হোৱাৰ পিছত বিচিচিআইৰ পাঁচজন বিষয়াই মুম্বাইত মিলিত হৈ বিৰাট কোহলীৰ অধিনায়কত্ব আৰু বিভিন্ন ফৰ্মেটৰ বিভিন্ন অধিনায়কৰ বিষয়ে আলোচনা কৰে। ১৬ ছেপ্টেম্বৰত, বিৰাটে টি-২০ বিশ্বকাপৰ পিছত ক্ৰিকেটৰ আটাইতকৈ চুটি ফৰ্মেট টি-২০ ক্ৰিকেটত অধিনায়ক হিচাপে পদত্যাগ কৰাৰ কথা ঘোষণা কৰে। কিন্তু আচৰিত কথা যে চাৰি মাহৰ ভিতৰতে বিৰাটে এতিয়া কোনো ফৰ্মেটতে টীম ইণ্ডিয়াৰ অধিনায়ক নোহোৱাৰ কথা ঘোষণা কৰিছে। ৰোহিত শৰ্মাক ইতিমধ্যে এদিনীয়া আৰু টি-২০ত অধিনায়ক ঘোষণা কৰা হৈছে।\nকিন্তু টেষ্ট দলৰ অধিনায়ক কোন হ’ব ? বিচিচিআইৰ সূত্ৰই জনোৱা অনুসৰি এতিয়াও সিদ্ধান্ত লোৱা হোৱা নাই যদিও কে এল ৰাহুলেই হ’ব ভাৰতীয় ক্ৰিকেট দলৰ নতুন টেষ্ট অধিনায়ক। উল্লেখ্য যে দক্ষিণ আফ্ৰিকাৰ বিৰুদ্ধে জোহান্সবাৰ্গ টেষ্টত কে এল ৰাহুলে প্ৰথমবাৰৰ বাবে টেষ্ট দলৰ অধিনায়ক হোৱাৰ সুযোগ লাভ কৰিছিল, অৱশ্যে ভাৰতীয় দলটো সেই মেচত পৰাজিত হৈছিল।\nদালাল বিৰোধী অভিযান: নগৰবেৰাত ৩জন আৰু শিমলীতোলাত দুজনক আটক


ছমাহতে পদত্যাগ চাৰিগৰাকী বিজেপিৰ মুখ্যমন্ত্ৰীৰ : ব্যৰ্থতা গাপ দিয়াৰ প্ৰয়াস? -\nHomeৰাজনৈতিকছমাহতে পদত্যাগ চাৰিগৰাকী বিজেপিৰ মুখ্যমন্ত্ৰীৰ : ব্যৰ্থতা গাপ দিয়াৰ প্ৰয়াস?\nডিজিটেল ডেস্ক : কালি গুজৰাটৰ মুখ্যমন্ত্ৰী পদৰ পৰ পদত্যাগ কৰিলে বিজয় ৰূপানীয়ে। এতিয়া ৰাজ্যখনত চলিছে নতুন মুখ্যমন্ত্ৰীৰ সন্ধান। পিছে পাঁচবছৰ পূৰ নহওঁতেই পদত্যাগ কৰা কৰিবলৈ বাধ্য হোৱা বিজেপি শাসিত ৰাজ্যৰ প্ৰথমগৰাকী মুখ্যমন্ত্ৰী নহয় তেওঁ। বিজেপি শাসিত ৰাজ্যত বিগত ছয়টা মাহত ৰূপানীকে ধৰি চাৰিগৰাকী মুখ্যমন্ত্ৰীয়ে কাৰ্যকাল পূৰ নহওঁতেই পদত্যাগ কৰিছে।\nএওঁলোকৰ ভিতৰত আছে কৰ্ণাটকৰ মুখ্যমন্ত্ৰী বি এছ য়েডিৰুপ্পা।য়েডিৰুপ্পাক অপসাৰণৰ দাবী তুলিছিল দলীয় কৰ্মীয়েই। ইয়াৰ পূৰ্বে উত্তৰাখণ্ডৰ মুখ্যমন্ত্ৰী ত্ৰীবেন্দ্ৰ ৰাৱটেও পদত্যাগ কৰিছিল।তেওঁৰ স্থান পূৰাইছিল তীৰথ সিঙ ৰাৱটে। উত্তৰাখণ্ডৰ ক্ষেত্ৰতো দলীয় নেতা কৰ্মীৰ অসন্তুষ্টিয়েই আছিল মুখ্যমন্ত্ৰীৰ পদত্যাগৰ আঁৰৰ মূল কাৰণ।\nঅনুৰূপ ঘটনা ঘটিবলৈ ওলাইছিল উত্তৰ প্ৰদেশত।\nযোগী আদিত্যনাথক লৈ দলৰ বহুসংখ্যক স্থানীয় নেতা-কৰ্মীৰ অসন্তুষ্টি থকাৰ খবৰ ওলাইছিল।স্থানীয় নেতা-কৰ্মীৰ মতামত ল’বলৈ কেন্দ্ৰীয় নেতৃত্বৰ প্ৰতিনিধি গৈ ওলাইছিল ৰাজ্যখনত। অৱশ্যে বিভিন্ন কাৰণত যোগী আদিত্যনাথৰ দৰে হাই প্ৰফাইল নেতা তথা মুখ্যমন্ত্ৰীগৰাকীৰ অপসাৰণ সম্ভৱ নহ’ল।উল্লেখ্য যে গুজৰাট, উত্তৰখণ্ডৰ দৰেই উত্তৰ প্ৰদেশতো নিৰ্বাচন অনুষ্ঠিত হ’ব ২০২২ চনত।\nযি নহওঁক, কিহৰ বাবে নিৰ্বাচন অনুষ্ঠিত হ’বলগীয়া এইসমূহ ৰাজ্যৰ মুখ্যমন্ত্ৰীয়ে পদত্যাগ কৰিছে বা প্ৰকাৰান্তৰে পদত্যাগ কৰিবলৈ বাধ্য কৰোৱা হৈছে সেয়া এক বিচাৰ্য বিষয়। এয়া চৰকাৰসমূহৰ ব্যৰ্থতা গাপ দিয়াৰ এক চেষ্টা বুলিও বহুতে মন্তব্য কৰে।\nPrevious articleআছাদুদ্দিন ওৱেইছি ‘ভাইৰাছ’, সংখ্যালঘু মৰ্চা ইয়াৰ ভেকচিন: বিজেপি নেতা ৰাধামোহন সিঙ\nNext articleজলমগ্ন পথৰ ওপৰতে ৰাকেশ টিকাইট : কৃষক আন্দোলনৰ অনমনীয় ৰূপ


প্রভাত শর্মাৰ চিনেমাৰ সংগীত : এক অধ্যায় – চিনেকথা\nপ্রভাত শর্মাৰ চিনেমাৰ সংগীত : এক অধ্যায়\nBy উৎপল মেনা\nপ্রথম কথা- প্রভাত শর্মাৰ চিনেমাৰ সংগীত বিশ্লেষণ সহজ কাম নহয়। কেইবাখনো চিনেমাৰ সংগীতৰ কাম সংগীততে মিহলি হৈ আছে। -‘ককাদেউতাৰ ঘৰ জোঁৱাই’ৰ সংগীতৰ কাম আন তিনি সংগীতকাৰৰ সৈতে কৰিছে, ‘সন্ধ্যাৰাগ’ৰ সংগীতৰ কাম কৰিছে আন দুগৰাকী সংগীতকাৰৰ সৈতে, ‘অনল’ৰ সংগীতৰ কাম কৰিছে আন এগৰাকী সংগীত পৰিচালকৰ সৈতে।\nদ্বিতীয় কথা — প্রভাত শর্মাই সংগীত পৰিচালনা কৰা প্রথমখন চিনেমা ‘ব্লেকমানি’ৰ মই দর্শক হোৱা নাই, গীতো শুনা নাই। কথা প্রসঙ্গত প্রভাত শর্মাই কৈছিল, ” এদিন প্রযোজক অচ্যুত লহকৰে মোক মাতিলে। ক’লে- ‘শর্মা, মই এখন চিনেমা কৰিম। সংগীতৰ কামখিনি আপুনি কৰিব লাগিব।” কথা মতে কাম। গীত বাণীবদ্ধৰ বাবে অচ্যুত লহকৰে চোতালতে এটা অস্থায়ী ষ্টুডিঅ’ নির্মাণ কৰিলে। অভিনয়ৰ লগতে সংগীততো দখল আছিল অচ্যুত লহকৰৰ। চিনেমাখনৰ বাবে গীতো লিখিছিল। সেই সুন্দৰ গীতবোৰ এতিয়া হেৰাই থাকিল।\n‘ব্লেকমানি’ৰ সময়ত চিনেমাৰ কামৰ পৰিবেশ এতিয়াৰ দৰে নাছিল। মোক ‘সংগীত’ কৰাৰ কথা কৈছিল। কৰিছিলোঁ। মই নহয়, আমি। চন্দ্র চৌধুৰী আৰু ……। নাই, নামবোৰ মনলৈ অহা নাই। আমি এজনেও ভবা নাছিলো- সংগীত পৰিচালক কোন? এই প্রশ্ন আমাৰ বাবে অবান্তৰ আছিল। আমাৰ মনত এটাই কথা–কামটো ভাল হ’ব লাগে। চিনেমাখনৰ বাবে আমি পাঁচটা গীত ‘ৰচনা’ কৰিছিলোঁ। চিনেমাখন মই আজিলৈকে চোৱা নাই, চোৱাৰ সুযোগ পোৱা নাই।” ক’ব পাৰি চিনেমাখন, চিনেমাখনৰ গীত হেৰাই থাকিল।\nতৃতীয় কথা– চিনেমাৰ সংগীত মানে কেৱল গীত নহয়। গীততকৈ গুৰুত্ব Background Score, Background music ৰ। চিনেমাৰ গীতক কোৱা হয় পর্দাৰ গীত, ঘটনামূলক গীত। কোৱা হয়- composition screen music বুলিয়ো। গীতৰ সফলতা স্পষ্ট হয় দৃশ্য মাধ্যমত। প্রভাত শর্মাই সংগীত পৰিচালনা কৰা আটাইকেইখন চিনেমা মই চোৱা নাই। যিকেইখন চাইছো, সেই কেইখনৰো সংগীত-ছিকুৱেন্স মনলৈ আনিব পৰা নাই। সেয়েহে প্রভাত শর্মাৰ চিনেমাৰ সংগীতৰ বিশ্লেষণ, আলোচনাৰ পৰা আঁতৰত থাকি কৰা আলোকপাতহে এয়া।\nসুৰৰ মালিতা লতা মংগেশকাৰে কথা প্রসংগত কৈছিল— “মোৰ দুগৰাকী প্রিয় সংগীত শিল্পী– পান্নালাল ঘোষ, হৰিপ্রসাদ চৌৰাছিয়া। পান্না বাবুয়ে বাঁহী বজোৱা নাছিল, যেন গাইছিল। ‘বসন্ত বাহাৰ’ চিনেমাৰ মোৰ এটা গীত ‘মে পিয়া তেৰী তু মানে য়া না মানে..’ শুনিবচোন। নিশ্চয় অনুভৱ কৰিব- দুগৰাকী গায়ক। এগৰাকী মই, আন গৰাকী পান্না বাবুৰ বাঁহী। মই গোৱা আন এটা গীত ‘তেৰে মেৰে হোঁঠো পে, মিঠে মিঠে গীত মিতৱা..’ আৰম্ভ হৈছিল হৰিজীৰ বাঁহীৰ সুৰেৰে। সেই গীতটোতো বাঁহী হৈ পৰিছে এগৰাকী গায়ক। দুয়ো গৰাকী বাঁহীবাদকৰে বাঁহীয়ে কথা কয়, ছবি আঁকে। ছবি আঁকিব পৰা, কথা ক’ব পৰা বাঁহীবাদকে যেতিয়া চিনেমাৰ সংগীত পৰিচালনা কৰে, মোৰ ধাৰণাত তেতিয়া কেমেৰাৰ ভাষাৰ দৰে বাঁহীৰ সুৰো স্বাভাৱিকতে চিনেমাৰ গীতৰ সৌন্দর্য হৈ পৰে।” প্রভাত শর্মাৰ বাঁহীৰ সুৰেও কথা কয়, ছবি আঁকে। আৰু প্রভাত শর্মাই সংগীত পৰিচালনা চিনেমা কেইখনৰ সৌন্দর্য হৈ পৰিছে বাঁহীৰ সুৰ। সন্দেহ নাই। কথা প্রসংগত চিনেমা পৰিচালক ধীৰাজ দাস কাশ্যপে প্রভাত শর্মাৰ বাঁহীৰ সুৰৰ চিনেমেটিক সৌন্দর্যৰ কথা কৈছিল। ধীৰাজৰ প্রথম পৰিচালনা ‘মোহমুক্তি’। নাও খেল, পাকৈত নাৱৰীয়া ‘মিঠাৰাম’ (চিনেমাখনৰ কেন্দ্রীয় চৰিত্র) চিনেমাখনৰ বিষয়বস্তু। চিনেমাখনত মাত্র এটা গীত ব্যৱহাৰ কৰিছে- ‘নৈৰ দৰে বৈ থাকে ওৰেটো জীৱনী/ ধাৰ চিনি বাই যা নাও নেপেলাবি মন..’ (কথা–কেশৱ মহন্ত, কণ্ঠ–দিলীপ দাস)। গীতটোৰে সংগীত পৰিচালক প্রভাত শর্মাই চিনেমাখনক গতি দিছে, নায়কৰ মনৰ বেদনা আঁকিছে। তেনেদৰে ‘চিনে গল্প’ টোক গতি দিছে বাঁহীৰ সুৰ, দোতাঁৰাৰে। চিনেমাখনৰ দুটামান ছিকুৱেন্সত প্রভাত শর্মাই অনুভৱ কৰিলে এটা বিশেষ ‘সাংগীতিক শব্দ’ৰ। সেই বিশেষ ‘সাংগীতিক শব্দ’ কোনো এটা বাদ্যতে সংগীত পৰিচালক গৰাকীয়ে বিচাৰি পোৱা নাছিল। শেষত দেৰগাঁৱৰ অমূল্য বৰুৱাৰ হতুৱাই বাঁহেৰে নির্মাণ কৰি অনাইছিল-বিশেষ বীণ (ইয়াতেই স্পষ্ট প্রভাত শর্মা চিনেমাত সংগীত ব্যৱহাৰত কিমান সচেতন, কিমান দ লৈ চিন্তা কৰে!)– চিনেমাখনৰ কেইবাটাও ছিকুৱেন্সত লতা মংগেশকাৰে কোৱাৰ দৰে ‘বাঁহীৰ সুৰৰ গায়ক’ স্পষ্ট।\nকেৱল ‘মোহমুক্তি’তে নহয়, প্রভাত শর্মাই সংগীত পৰিচালনা কৰা ‘সাৰথি’. ‘কদমতলে কৃষ্ণ নাচে’, ‘আপোনজন’, ‘সন্তান’ আদিতো লোকবাদ্য প্রয়োগ, লোক-সংগীত ব্যৱহাৰ কৰা দেখা যায়।\nগৌৰী বর্মনৰ পৰিচালনাৰে নির্মিত ‘আপোনজন’তো পৰিবেশ ৰচনা কৰিছিল লোকবাদ্য, লোক-সংগীতেৰে। দুখৰ ছিকুৱেন্স এটা ৰচনা কৰিছিল ‘হে মাধৱ মুকুন্দ অ’ মুৰাৰী..’ দেহ বিচাৰ গীতটিৰে। কেইবাটাও ছিকুৱেন্সত ‘বাঁহীৰ সুৰৰ গায়ক’ স্পষ্ট হৈছে। অৱশ্যেই এটা কথা উল্লেখ কৰিব পাৰি ‘অনল’ আৰু এই চিনেমাখনৰ সংগীত গতানুগতিক। ইয়াৰ বিপৰীতে ‘কদম তলে কৃষ্ণ নাচে’ৰ সংগীত সু-পৰিকল্পিত। চিনেমাৰ অলংকাৰেই নহয়, অংগ হৈ পৰিছে সংগীত। বৰগীত-হোলী গীতৰ ‘চিনে-সাংগীতিক ডিজাইন’ আছিল ‘কদম তলে কৃষ্ণ নাচে’ৰ সফলতাৰ মূলমন্ত্র। সংগীতৰ সু-প্রয়োগৰ বাবে ‘চিনেমাৰ বাবে গীত’ ৰূপান্তৰ হৈছিল ‘গীতৰ বাবে চিনেমা’লৈ। সংগীতৰ কোনো এটা শ্বটতে আধুনিক উপাদানৰ প্রলেপ নাছিল, সত্রীয়া পৰম্পৰাৰ বৃত্তৰ বাহিৰৰ নাছিল, কিন্তু ‘কালাৰফুল’ আছিল। ‘কালাৰফুল’ সংগীতৰ বাবে কাহিনী, বিষয়বস্তু নিস্প্রভ হোৱা নাছিল; বৰঞ্চ অধিক উজ্জ্বল হৈছিল, গতি পাইছিল। ইয়াতই স্পষ্ট প্রভাত শর্মাৰ দক্ষতা, ‘সংগীত ক্ষমতা’।\nআন দুগৰাকী পৰিচালকৰ সৈতে ‘সন্ধ্যাৰাগ’ আৰু ভবেন্দ্র নাথ শইকীয়াৰ আন এখন চিনেমা ‘সাৰথি’ৰ সংগীত পৰিচালনা কৰিছে প্রভাত শর্মাই। ‘সাৰথি’ৰ সংগীতত বিশেষভাৱে ব্যৱহাৰ কৰিছে বাঁহী, সৰোদ। চিনেমাখনত বাঁহী, সৰোদ ‘শব্দ’ (সংলাপ, ‘গায়ক’) লৈ ৰূপান্তৰিত হৈছে। পৰিচালক ভবেন্দ্র নাথ শইকীয়াৰ বাবেই হওল বা সংগীত পৰিচালকৰ বাবেই হওক — চিনে গল্পটোত সংগীত মেদশূন্য।\nসংগীত পৰিচালক প্রভাত শর্মা জনপ্রিয় হৈছিল ‘সন্তান’ চিনেমাত ব্যৱহাৰ কৰা গীতেৰে। হয়, ‘গীতে’ৰে। প্রভাত শর্মাই সংগীত পৰিচালনা কৰা দ্বিতীয় খন চিনেমা ‘সন্তান’–অমৰ পাঠকৰ পৰিচালনা।\n“আহাচোন আহা কাষতে বহা, কোৱাচোন কোৱা চেনাই; নাহাঁহা নেমাতা কথাও নোকোৱা কিয়?- লাজ কৰিছা?…”\n— গীতটো সংলাপ যেন লাগে, ‘গল্প’ আছে। সংলাপৰ গল্পটো সুৰেৰে বান্ধি গীতলৈ ৰূপান্তৰ কৰিছে প্রভাত শর্মাই। সুৰত বন্ধা আছে নাটকীয় আবেদন। লোকগীতৰ সংগীতকাৰ গৰাকীয়ে গল্পটোত ব্যৱহাৰ কৰিছে পপ সংগীত। কেবাৰে+ছেন্সুৱেলিটি (সংগীতকাৰ তৰালি শর্মাৰ সাংগীতিক অংক!) স্পষ্ট।\n— চিনেমা খনত ব্যৱহাৰ কৰা আন এটা গীত “ৰিং ৰিং হুৰা হুৰা…”। এই গীতটোৰ সুৰ ৰচনা হৈছে ৱেষ্টার্ণৰ সৈতে কামৰূপী লোকগীতৰ সংমিশ্রণেৰে। এই গীতটোত আছে ছবি- আকাশ চুবলৈ খোজাৰ ছবি। সু-পৰিকল্পিত ভাৱে ব্যৱহাৰ কৰিছে “শংকৰে বোলে বাণী ভকতক মাতি আনি..” লোকগীতটোৰ সুৰ, এটা পংক্তি।\n— ‘অসমীয়া চিনেমাৰ সংগীত’ প্রসঙ্গত চর্চা হ’লে আমাৰ মনলৈ আহে, এই গৰাকী সংগীত পৰিচালকক ‘অসমীয়া চিনেমা’ই কিয় হেৰুৱালে?\nগড় মাপকাঠী 4.7 / 5. ভোট : 81\nRelated Items:অসমীয়া চিনেমা, অসমীয়া সংগীত, প্ৰভাত শৰ্মা, বিশেষ\nসংগীত শিল্পী ব্ৰজেন বৰুৱা


Explained: অসম বিধানসভা নিৰ্বাচনত কিয় উজনি অসমৰ গুৰুত্ব সৰ্বাধিক? উজনি অসম দখল কৰা দলৰ হাততেই থাকে ক্ষমতা!why-upper-assam-matters-whoever-wins-it-has-the-upper-hand– News18 Assam\nExplained: অসম বিধানসভা নিৰ্বাচনত কিয় উজনি অসমৰ গুৰুত্ব সৰ্বাধিক? উজনি অসম দখল কৰা দলৰ হাততেই থাকে ক্ষমতা!\nগৰমৰ সময়ছোৱাত ব্লুবেৰী আপোনাৰ বাবে হ’ব পাৰে মহৌষধ। ব্লুবেৰী সেৱনে পেটৰ সমস্যাৰ লগতে চাপ হ্ৰাস কৰাত কৰিব পাৰে সহায়।\nExplained: ক’ৰোনা ভেকছিন লোৱাৰ পিছত কোনো পাৰ্শ্বক্ৰিয়া ন’হলে প্ৰতিৰোধ প্ৰণালীয়ে কাম নকৰিব নেকি? এই বিষয়ে সবিশেষ সবিস্তাৰে...\nদেশৰ ৪গৰাকী শীৰ্ষ চিকিৎসকৰ বাৰ্তা... Remdesivir কেতিয়া প্ৰয়োজন হ'ব, অক্সিজেন লেভেল কিমান কমিলে আপুনি হাস্পতাল যাব?\nCovid-19: ফেচ মাস্ক পিন্ধিবলৈ বেয়া পায় নেকি? এতিয়াৰে পৰা দুখনকৈ মাস্ক পিন্ধিবলৈ পৰামৰ্শ দিছে চিকিৎসক, বিশেষজ্ঞই\nUpdated:March 28, 2021, 1:56 PM IST\nইতিমধ্যে সম্পন্ন হ'ল উজনি অসম সামৰি প্ৰথম পৰ্যায়ৰ ৪৭টা সমষ্টিত ভোটগ্ৰহণ। উজনি অসমত এইবাৰ স্পষ্ট হ'ল নাগৰিকত্ব সংশোধনী আইন বিৰোধী আন্দোলন প্ৰভাৱ। কংগ্ৰেছ আৰু অন্যান্য বিৰোধী দলসমূহে ইয়াক নিৰ্বাচনী কৌশল হিচাপে ব্যৱহাৰ কৰিছে।\nLast Updated: March 28, 2021, 1:56 PM IST\nপূব আৰু উত্তৰ ভাৰতৰ ৰাজ্যসমূহৰ ভিতৰত অসমেই হৈছে একমাত্ৰ ৰাজ্য, য'ত কংগ্ৰেছ হৈছে শাসকীয় বিজেপিৰ বাবে প্ৰত্যাহ্বানৰ মূল কাৰণ। যিহেতু অসমত প্ৰথম পৰ্যায়ৰ ভোটদান প্ৰক্ৰিয়া আৰম্ভ হৈছে, আৰু নাগৰিকত্ব (সংশোধনী) আইনৰ বিৰুদ্ধে প্ৰতিবাদৰ জোৱাৰৰ মাজতে অনুষ্ঠিত এই নিৰ্বাচনত বিজেপিৰ নেতৃত্বত এনডিএ চৰকাৰে তেওঁলোকৰ আধিপত্য ধৰি ৰাখিব পাৰিব নে নাই ? সেই লৈ উত্থাপিত হৈছে বৃহত্ প্ৰশ্ন।\nৰাজ্যৰ এই নিৰ্বাচন উজনি অসম শাসকীয় বিজেপিৰ বাবে অতি গুৰুত্বপূৰ্ণ ৷ উজনি অসমৰ ভোটেই বিজেপিয়ে চৰকাৰ গঠন কৰা, নকৰাৰ ক্ষেত্ৰত নিৰ্ণায়ক ভূমিকা পালন কৰিব ৷ কিয়নো বিজেপিৰ নেতৃত্বত এনডিএ চৰকাৰে ২০১৪ চনৰ পৰাই এই প্ৰান্তত প্ৰতিটো নিৰ্বাচনতে নিৰন্তৰভাৱে নিজৰ আধিপত্য বিস্তাৰ কৰি হৈ আছে । যদিহে বিজেপিয়ে ইয়াক ধৰি ৰখাত ব্যৰ্থ হয়, তেন্তে ৰাজ্যত সংখ্যাগৰিষ্ঠ আসন লাভ কৰাত সমস্যাৰ সন্মুখীন হ'ব দলটো ।\nউজনি অসম - ৫৬ খন বিধানসভা আসনৰ সৈতে ৰাজ্যৰ তিনিটা মুখ্য অঞ্চলৰ ভিতৰত উজনি অসম হৈছে আটাইতকৈ ডাঙৰ । ইয়াৰে ৪৭ টা সমষ্টিৰ ভোটাৰসকলে প্ৰথম পৰ্যায়ত অৰ্থাৎ শনিবাৰে ভোটদান সাব্যস্ত কৰিলে। পৰৱৰ্তী চৰকাৰৰ ভাগ্য নিৰ্ধাৰণ কৰাত এই অঞ্চলৰ নিৰ্বাচনী ফলাফল অতি গুৰুত্বপূৰ্ণ । প্ৰথমতে, এয়া অসমৰ আটাইতকৈ ডাঙৰ অঞ্চল, য'ত ৰাজ্যৰ মুঠ বিধানসভা আসনৰ প্ৰায় ৪৪ শতাংশ আছে আৰু এই অঞ্চলেই পৰৱৰ্তী চৰকাৰ গঠনৰ ক্ষেত্ৰত নিৰ্ণায়ক ভূমিকা পালন কৰে ৷\nদ্বিতীয়তে, বিগত কেইটামান নিৰ্বাচনৰ পৰা এই অঞ্চল শাসকীয় বিজেপিৰ এটা দুৰ্গ হিচাপে চিহ্নিত হৈ আহিছে ৷ য'ত দলটোৱে কেৱল নিজৰ ভোটৰ হাৰ বৃদ্ধি কৰাই নহয়, মুখ্য বিৰোধী দল কংগ্ৰেছৰ সৈতে ব্যৱধানো বৃদ্ধি কৰিছে ।\nতৃতীয়তে , কোভিদৰ পূৰ্ব ৰাজ্যত হোৱা নাগৰিকত্ব সংশোধনী আইন বিৰোধী আন্দোলনৰ ব্যাপক প্ৰভাৱ পৰিছিল উজনি অসমত। উজনি অসমৰ প্ৰতিটো প্ৰান্ততে তীব্ৰতৰ হৈছিল আন্দোলন। প্ৰত্যক্ষ ভাবে আন্দোলনত নামিছিল ছাত্ৰ সমাজৰ লগতে ৰাজ্যৰ সকলো দল সংগঠন। গতিকে উজনি অসমত এইবাৰৰ নিৰ্বাচন বিজেপিৰ বাবে তীব্ৰ প্ৰত্যাহ্বান স্বৰূপ হিচাপে বিবেচিত হৈছে।\nলক্ষ্যণীয় দিশটো এই যে,২০১৪ৰ পূৰ্বে এই প্ৰান্তত বিজেপিৰ অস্তিত্ব অতি দুৰ্বল আছিল আৰু আঞ্চলিক দল অসম গণ পাৰিষদ (অগপ)ৰ ব্যাপক সমৰ্থন আছিল । যদিও, কংগ্ৰেছে প্ৰতি নিৰ্বাচনতে এই প্ৰান্তত সংখ্যাগৰিষ্ঠতা লাভ কৰিছিল ৷ মুখ্যতঃ চাহ বাগিচা সম্প্ৰদায়ৰ পৰম্পৰাগত সমৰ্থনৰ লাভ কৰিছিল কংগ্ৰেছে ।\nকিন্তু ২০১৪ চনত বিজেপিয়ে চাহ শ্ৰমিকৰ দৈনিক মজুৰি বৃদ্ধি আৰু অনুসূচীত জনজাতিৰ তালিকাত অন্তৰ্ভূক্ত কৰাৰ প্ৰতিশ্ৰুতি দিয়াৰ পিছতে বিজেপিলৈ স্থানান্তৰিত হৈছিল চাহ বাগিচা সম্প্ৰদায়ৰ সমৰ্থন ।\n২০১৪ চনৰ লোকসভা নিৰ্বাচনত, বিজেপিয়ে উজনি ব্যাপক সমৰ্থন লাভ কৰিছিল আৰু প্ৰায় ৪৬ শতাংশ ভোট নিজৰ লগত ৰাখিবলৈ সক্ষম হৈছিল। ২০১১ চনৰ বিধানসভা নিৰ্বাচনত ১৩ শতাংশ ভোটৰ তুলনাত ৩৩ শতাংশলৈ বৃদ্ধি পাইছিল বিজেপিৰ ভোট । তাৰ পিছত ২০১৬ চনৰ ৰাজ্যৰ বিধানসভা নিৰ্বাচনত, বিজেপিয়ে অগপ আৰু বড়োলেণ্ড পিপ'লছ ফ্ৰণ্ট (বিপিএফ)ৰ সৈতে মিত্ৰতা গঠন কৰি উজনি অসমত সৰ্বাধিক ৪৫ শতাংশ ভোট লাভ কৰিবলৈ সক্ষম হৈছিল।\nইফালে একে সময়ছোৱাতে কংগ্ৰেছৰ ভোটৰ অংশ ২০১১ৰ তুলনাত ২০১৬ৰ বিধানসভা নিৰ্বাচনৰ ভিতৰত ৪৬ শতাংশৰ পৰা ৩৬ শতাংশলৈ হ্ৰাস পায় । কিন্তু ২০১৯ চনৰ লোকসভা নিৰ্বাচনত কংগ্ৰেছে ৪ শতাংশ ভোট বৃদ্ধি কৰিবলৈ সক্ষম হৈছিল ।\nএন ডি এ আৰু কংগ্ৰেছৰ মাজত ভোটৰ ব্যৱধান সময়ৰ লগে লগে বাঢ়ি আহিছে ৷ কাৰণ পূৰ্বে সৰু সৰু আঞ্চলিক দললৈ যোৱা ভোটসমূহ এইবাৰ বিজেপিয়ে নিজৰ লগত ৰাখিবলৈ সক্ষম হৈছিল।কিন্তু নাগৰিকত্ব সংশোধনী আইন বিৰোধী আন্দোলনৰ পিছৰ পৰ্যায়ত বিজেপিৰ নিজৰ ভোট অক্ষত ৰাখিবলৈ কিমান দূৰ সম্ভৱ হ'ব, সেই লৈ প্ৰশ্ন উত্থাপিত হৈছে।\nঅসন্তুষ্টি বনাম বিকাশ -\nএই সম্পৰ্কত ডিব্ৰুগড় বিশ্ববিদ্যালয়ৰ দুগৰাকী স্নাতকোত্তৰ শিক্ষাৰ্থীয়ে জনাইছিল যে, কা’ৰ ওপৰত চৰকাৰৰ পদক্ষেপত সুখী নহয় তেওঁলোক। তেওঁলোকে অনুভৱ কৰে যে,যদিহে ইয়াত "আনক" অনুমতি দিয়া হয় তেন্তে ইয়াৰ ফলত চাকৰিৰ অভাৱ হ'ব । তেওঁলোকে কৈছিল, "এন হ’লে আমি ক'ত যাম? " ৷\nলগতে দুয়োগৰাকীয়ে কৈছিল যে পৰিৱৰ্তনৰ স্বাৰ্থত তেওঁলোকে ২০১৬ আৰু ২০১৯ চনত বিজেপিক ভোট দিছিল কিন্তু এইবাৰ দুয়ো ভোটদানৰ বাবে যোৰহাট আৰু তিনিচুকীয়ালৈ যোৱা নাই । ইফালে আন শিক্ষাৰ্থীসকলেও কা’ৰ বিষয়ে একে ধৰণৰেই উদ্বেগ প্ৰকাশ কৰিছিল। আনকি চাহ বাগিচা অঞ্চলতো, কিছুমান লোকে ভয় কৰিছিল যে "বাহিৰৰ লোক" আহিব আৰু "তেওঁলোকে আমাৰ চাকৰি ল'ব পাৰে কিয়নো বহিৰাগত লোকসকলে কম মজুৰিতো কাম কৰিব পাৰে" ৷\nউজনি অসমত কা'ক লৈ উদ্বেগ স্পষ্ট ৷ কংগ্ৰেছ আৰু অন্যান্য বিৰোধী দলসমূহে ইয়াক নিৰ্বাচনী কৌশল হিচাপে তুলি লৈছে যদিও ই এটা মুখ্য নিৰ্বাচনী বিষয় হৈ পৰা নাই । ইয়াৰ আঁৰতো দুটা কাৰণ আছে।\nপ্ৰথমে, ৰাজ্য চৰকাৰে নিৰন্তৰভাৱে পথ নিৰ্মাণৰ কামৰ ওপৰত গুৰুত্ব দিছে।\nদ্বিতীয়তে, বিভিন্ন আঁচনিৰ অধীনত প্ৰত্যক্ষ নগদ স্থানান্তৰেও সহায় কৰিছে। ৰাজ্যত পুৰণি কংগ্ৰেছ ব্যৱস্থাৰ বিপৰীতে, প্ৰত্যক্ষ নগদ স্থানান্তৰৰ দ্বাৰা স্থানীয় নেতাসকলৰ ওপৰত নিৰ্ভৰশীলতা হ্ৰাস কৰা হৈছে ৷\nকোনো স্পষ্ট বিকল্প নাই -\nকংগ্ৰেছ, অসম জাতীয় পৰিষদ (এজেপি) আৰু ৰাইজৰ দলৰ নেতাসকলে কা’ৰ বিৰোধিতাৰে নিৰ্বাচনত অৱতীৰ্ণ হৈছে যদিও ই যুৱচামক আকৰ্ষিত কৰিব পৰা নাই। যুৱচাম এইবাৰ দ্বিধাত আছে ৷ বহুতে অনুভৱ কৰে যে কা’ প্ৰতিবাদত অংশগ্ৰহণ কৰা এজেপি আৰু ৰাইজৰ দলে এনডি এৰ শাসন ওফৰাবলৈ যথেষ্ট শক্তিশালী নহ'ব পাৰে । দুয়োটা দলে কিছু আসন পাব পাৰে যদিও সংখ্যাগৰিষ্ঠতা লাভ কৰাৰ সম্ভাৱনা নাই।\nআনহাতে যুৱচামৰ মাজত কংগ্ৰেছ এতিয়াও 'দুৰ্নীতিগ্ৰস্ত দল'ৰ টেগৰ সন্মুখীন হৈ আছে। কংগ্ৰেছে বদৰুদ্দিন অজমলৰ অ'ল ইণ্ডিয়া ইউনাইটেড ডেমক্ৰেটিক ফ্ৰণ্ট (এআইইউডিএফ) ,বিপিএফ আৰু বাওঁপন্থী দলসমূহ সৈতে মিত্ৰতা স্থাপন কৰি শাসকীয় বিজেপিক এক শক্তিশালী প্ৰত্যাহ্বান প্ৰদান কৰিছে।\nলগতে এইটো মন কৰাটো গুৰুত্বপূৰ্ণ যে, উজনি অসমত (প্ৰথম পৰ্যায়ত) প্ৰায় প্ৰতিখন আসনতে কংগ্ৰেছে প্ৰতিদ্বন্দিতা আগবঢ়াইছে। দলটোৱে বিগত বছৰৰ লোকসভা নিৰ্বাচনতো এই প্ৰান্তত ভোটৰ অংশ ৪ শতাংশ বৃদ্ধি কৰিছিল ৷ যদি কংগ্ৰেছে বিজেপিৰ আধিপত্যক প্ৰত্যাহ্বান জনাব বিচাৰে তেন্তে তেওঁলোকৰ পক্ষত ৪-৫ শতাংশ ভোট চুইঙৰ প্ৰয়োজন হ'ব।\nFirst published: March 28, 2021, 9:56 AM IST


জালুকবাৰীৰ কৃষ্ণমণি-ধনজিতৰ আকাশ চুবৰ মন | News Next One\nজালুকবাৰীৰ কৃষ্ণমণি-ধনজিতৰ আকাশ চুবৰ মন\nজালুকবাৰীঃ একেটা পৰিয়ালৰ দুজন কিশোৰৰ আকাশ চুবৰ মন৷ মেধাৱী কিশোৰ দুটিয়ে পঢ়ি-শুনি ডাঙৰ মানুহ হ’ব বিচাৰে৷ কামৰূপ জিলাৰ আমিনগাঁৱৰ শৰাইঘাট বিদ্যালয়ৰ নৱম শ্ৰেণীৰ ছাত্ৰ দুজনৰ আকাশ চুব খোজা সপোনক বাস্তৱত ৰূপায়ণ হ’বনে?\nএই সকলোবোৰৰ প্ৰত্যাহ্বান হৈ থিয় দিছে তেওঁলোকৰ চকুযুৰিয়ে৷ আমিনগাঁৱৰ ওপৰবড়ী বামুণীগাঁৱৰ দৰিদ্ৰ শ্ৰমিক নৃপেন মেধি আৰু কৰৱী মেধিৰ ঔৰসত জন্ম লাভ কৰা কৃষ্ণমণি নাথ আৰু ধনজিৎ নাথে জন্মৰ পৰাই চকুযুৰিৰে দেখা নাপায়৷ ১৬ বছৰীয়া ধনজিৎ আৰু ১৪ বছৰীয়া কৃষ্ণমণিয়ে শৰাইঘাট বিদ্যালয়ত নৱম শ্ৰেণীত পঢ়ি আছে৷ মাক-দেউতাকে ছাঁৰ দৰে লাগি থাকে দুয়ো পুত্ৰৰ সৈতে৷\nদুয়ো পুত্ৰ ধনজিৎ আৰু কৃষ্ণমণি পঢ়াত চোকা৷ সেয়েহে শিক্ষক-শিক্ষয়িত্ৰীৰো দুয়োজন আপোন৷ বিদ্যালয়ৰ শৃংখলা মানি চলা দুয়োজন ছাত্ৰই কোনোদিনে স্কুল খতি নকৰে৷ তাৰ মাজতে তেওঁলোক ক্ষীণ দৃষ্টিশক্তিসম্পন্ন হোৱাৰ বাবে তেওঁলোক আগবাঢ়ি যোৱাত সমস্যাত পৰিছে৷\nদুয়ো দুয়োৰে লগৰী হৈ বিদ্যালয়লৈ অহা-যোৱা কৰে যদিও আনৰ সহায়ৰ অতি প্ৰয়োজন বাবেই আৰু মেধা ছাত্ৰ দুজনে পঢ়ি-শুনি ডাঙৰ মানুহ হ’ব বিচাৰে বাবে পিতৃ-মাতৃয়ে তেওঁলোকৰ চকুযুৰি পৰীক্ষা কৰাব বিচাৰে৷ কিন্তু দুবেলা-দুমুঠি খাবলৈ নোপোৱা পৰিয়ালটোৱে চিকিৎসা কৰায় কেনেকৈ? বহুবাৰ ভাবি-চিন্তিও টকাৰ অভাৱত চিকিৎসাৰ বাবে আগবাঢ়ি যাব খুজিও দৰিদ্ৰ পৰিয়ালটোৱে বাৰে বাৰে থমকি ৰয়৷\nতাৰ মাজতে বিদ্যালয়খনৰ দুগৰাকী শিক্ষয়িত্ৰী শান্তনা চাংমাই আৰু ধৰিত্ৰী কলিতাই তেওঁলোকৰ চিকিৎসাৰ ব্যৱস্থা কৰি আজি নৰ্থ-ইষ্ট চিকিৎসালয়ৰ বিশিষ্ট চিকিৎসক ডাঃ শান্তনু বৰঠাকুৰক দেখুৱায়৷ চিকিৎসক বৰঠাকুৰে পৰিয়ালটোৰ কথা গম পাই তেওঁৰ চিকিঁসালয়ৰ কৰণীয়খিনি বিনামূলীয়াকৈ কৰিম বুলি কয়৷\nশীঘ্ৰে হায়দৰাবাদৰ অভিজ্ঞ চিকিৎসকৰ জৰিয়তে অস্ত্ৰেপচাৰৰ ব্যৱস্থা কৰা হ’ব বুলি কয়৷ অসমৰ বাহিৰৰ চিকিৎসা কৰাবলৈ পৰিয়ালটোক বহু ধনৰ প্ৰয়োজন৷ শিক্ষয়িত্ৰী দুগৰাকীয়ে ছাত্ৰ দুজনক সহায় কৰাৰ দৰে আপুনিও ছাত্ৰ দুজনক সহায় কৰক৷ ৯৯৫৪৪-৫৫৮৬১, ৯৪৩৫৫-৫৪১৬৫ নম্বৰত যোগাযোগ কৰি আপুনি সহায় কৰক৷ জালুকবাৰী সমষ্টিৰ ধনজিৎ আৰু কৃষ্ণমণিৰ আকাশ চুই চোৱাৰ সপোন সাৰ্থক কৰক।


তালিবানে দখল কৰিলে নেকি পঞ্জশিৰ উপত্যকা! শান্তি বিচাৰিছে দুয়ো পক্ষই... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nতালিবানে দখল কৰিলে নেকি পঞ্জশিৰ উপত্যকা! শান্তি বিচাৰিছে দুয়ো পক্ষই…\nডিজিটেল ডেস্কঃ আফগানিস্তানত, তালিবানে পঞ্জশিৰ প্ৰদেশৰ সম্পূৰ্ণ নিয়ন্ত্ৰণ লোৱা বুলি দাবী কৰিছে। তালিবানৰ মুখপাত্ৰ জাবিহুল্লাহ মুজাহিদে এক বিবৃতি জাৰি কৰি কয় যে আফগানিস্তানৰ অন্তিম দুৰ্গৰ এতিয়া তেওঁলোকৰ নিয়ন্ত্ৰণত আছে।\nঅৱশ্যে, তালিবানৰ বিৰুদ্ধে যুঁজ দিয়া বিৰোধী শক্তি নেচনেল ৰেজিষ্টেন্স ফ্ৰণ্টে (এন আৰ এফ) তালিবানৰ এই দাবীক খাৰিজ কৰিছে।এন আৰ এফৰ মুখপাত্ৰ আলী মাচামে বি বি চিৰ আগত উল্লেখ কৰিছে যে, এইয়া সত্য নহয়। তালিবানে পাঞ্জশিৰক দখল কৰা নাই।\nকিন্তু সামাজিক মাধ্যমত ভাইৰেল হৈ পৰা কিছুমান ফটোত দেখা পোৱা গৈছে তালিবানৰ যোদ্ধাসকলে পাঞ্জশিৰৰ ৰাজ্যপালৰ চৌহদৰ দুৱাৰৰ সন্মুখত থিয় হৈ আছে। দেওবাৰে, বিৰোধী গোটৰ আফগান নেতা আহমেদ মাছুদে কৈছিল যে তেওঁ তালিবানৰ সামৰিক অভিযান বন্ধ কৰিবলৈ শান্তি আলোচনাৰ বাবে আগ্ৰহী।\nতালিবানেও নিজৰ বিবৃতিত কৈছিল যে আফগানসকলে এতিয়া শান্তিপূৰ্ণ সুখী জীৱন, স্বাধীনতা আৰু ভাতৃত্ববোধৰ আনন্দ লাভ কৰিব।\nগীতানগৰত চাঞ্চল্যকৰ ঘটনাঃ বিচৰা ধন নিদিয়াৰ বাবে ব্লেডেৰে আক্ৰমণ ড্ৰাগছ আসক্তৰ, ৪৫টা চিলাই…


Aluminium hydroxide + Magnesium Tablet - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Aluminium hydroxide + Magnesium Tablet in Assamese\nAluminium hydroxide + Magnesium Tablet की जानकारी\nAluminium hydroxide + Magnesium Tablet ৰ লাভ আৰু ব্যৱহাৰসমূহ- Aluminium hydroxide + Magnesium Benefits & Uses in Assamese- Aluminium hydroxide + Magnesium Tablet ar laabh aaru byavaharsamuh\nAluminium hydroxide + Magnesium Tablet ৰ পালি আৰু সেয়া কেনেদৰে ল'ব- Aluminium hydroxide + Magnesium Dosage & How to Take in Assamese - Aluminium hydroxide + Magnesium Tablet ar paali aaru xeya kenedore lobo\nAluminium hydroxide + Magnesium Tablet ৰ পাৰ্শ্চক্ৰিয়াসমূহ- Aluminium hydroxide + Magnesium Side Effects in Assamese- Aluminium hydroxide + Magnesium Tablet ar parshwakriyasamuh\nAluminium hydroxide + Magnesium Tablet সংক্ৰান্ত সতৰ্কতাবাণীসমূহ- Aluminium hydroxide + Magnesium Related Warnings in Assamese- Aluminium hydroxide + Magnesium Tablet xonkranta xatarkatabanisamuh\nঅইন দৰৱৰ সৈতে Aluminium hydroxide + Magnesium Tabletৰ গুৰুতৰ ক্ৰিয়া-প্ৰতিক্ৰিয়া- Severe Interaction of Aluminium hydroxide + Magnesium with Other Drugs in Assamese- Oinor xoite Aluminium hydroxide + Magnesium Tablet ar gurutor kriya-pratikriya\nAluminium hydroxide + Magnesium Tablet মতভেদসমূহ- Aluminium hydroxide + Magnesium Contraindications in Assamese- Aluminium hydroxide + Magnesium Tablet nishedhsamuh\nAluminium hydroxide + Magnesium Tablet ৰ বিষয়ে সততে সোধা প্ৰশ্নসমূহ- Frequently asked Questions about Aluminium hydroxide + Magnesium in Assamese- Aluminium hydroxide + Magnesium Tablet ar bikhoye satate xodha prashnasamuh\nখাদ্য আৰু মদৰ সৈতে Aluminium hydroxide + Magnesium Tablet ক্ৰিয়া-প্ৰতিক্ৰিয়া- Aluminium hydroxide + Magnesium Interactions with Food and Alcohol in Assamese- khadya aaru modor xoite Aluminium hydroxide + Magnesium Tablet kriya-pratikriya\nAluminium hydroxide + Magnesium Tablet ৰ লাভ আৰু ব্যৱহাৰসমূহ - Aluminium hydroxide + Magnesium Benefits & Uses in Assamese - Aluminium hydroxide + Magnesium Tablet ar laabh aaru byavaharsamuh\nAluminium hydroxide + Magnesium Tablet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAluminium hydroxide + Magnesium Tablet ৰ পালি আৰু সেয়া কেনেদৰে ল'ব - Aluminium hydroxide + Magnesium Dosage & How to Take in Assamese - Aluminium hydroxide + Magnesium Tablet ar paali aaru xeya kenedore lobo\nAluminium hydroxide + Magnesium Tablet-ৰ উপাদানসমূহ - Aluminium hydroxide + Magnesium Active Ingredients in Assamese - Aluminium hydroxide + Magnesium Tablet-ar upadaansamuh\nAluminium hydroxide + Magnesium Tablet ৰ পাৰ্শ্চক্ৰিয়াসমূহ - Aluminium hydroxide + Magnesium Side Effects in Assamese - Aluminium hydroxide + Magnesium Tablet ar parshwakriyasamuh\nগৱেষণাৰ ভিত্তিত, Aluminium hydroxide + Magnesium Tablet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAluminium hydroxide + Magnesium Tablet সংক্ৰান্ত সতৰ্কতাবাণীসমূহ - Aluminium hydroxide + Magnesium Related Warnings in Assamese - Aluminium hydroxide + Magnesium Tablet xonkranta xatarkatabanisamuh\nAluminium hydroxide + Magnesium Tablet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAluminium hydroxide + Magnesium গৰ্ভাবস্থাৰ সময়ত গ্ৰহণ কৰা সুৰক্ষিত।\nAluminium hydroxide + Magnesium Tablet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAluminium hydroxide + Magnesium স্তন্যপায়ী মহিলাৰ বাবে সম্পূৰ্ণৰূপে সুৰক্ষিত।\nবৃক্কত Aluminium hydroxide + Magnesium Tablet কি প্ৰভাৱ দেখা গৈছে?\nAluminium hydroxide + Magnesiumৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Aluminium hydroxide + Magnesium Tablet কি প্ৰভাৱ দেখা গৈছে?\nAluminium hydroxide + Magnesiumৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Aluminium hydroxide + Magnesium Tablet ৰ কি প্ৰভাৱ দেখা গৈছে?\nAluminium hydroxide + Magnesiumৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Aluminium hydroxide + Magnesium Tabletৰ গুৰুতৰ ক্ৰিয়া-প্ৰতিক্ৰিয়া - Severe Interaction of Aluminium hydroxide + Magnesium with Other Drugs in Assamese - Oinor xoite Aluminium hydroxide + Magnesium Tablet ar gurutor kriya-pratikriya\nAluminium hydroxide + Magnesium Tablet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAluminium hydroxide + Magnesium Tablet মতভেদসমূহ - Aluminium hydroxide + Magnesium Contraindications in Assamese - Aluminium hydroxide + Magnesium Tablet nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Aluminium hydroxide + Magnesium Tablet লোৱা অনুচিত যাতে -\nAluminium hydroxide + Magnesium Tablet ৰ বিষয়ে সততে সোধা প্ৰশ্নসমূহ - Frequently asked Questions about Aluminium hydroxide + Magnesium in Assamese - Aluminium hydroxide + Magnesium Tablet ar bikhoye satate xodha prashnasamuh\nএই Aluminium hydroxide + Magnesium Tablet-এ অভ্য়াস বা নিচাৰ সৃষ্টি কৰে নেকি?\nনহয়, আপনি Aluminium hydroxide + Magnesiumৰ প্ৰতি আসক্ত নহয়।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Aluminium hydroxide + Magnesium লোৱাৰ পিছত ই আপোনাৰ টোপনি ভাৱ নানে।\nAluminium hydroxide + Magnesium লোৱাৰ পিছত কোনো পাৰ্শ্চক্ৰিয়া নাই।\nনহয়, মানসিক ৰোগৰ চিকিত্সাৰ ক্ষেত্ৰত Aluminium hydroxide + Magnesium ব্যৱহৃত নহয়।\nখাদ্য আৰু মদৰ সৈতে Aluminium hydroxide + Magnesium Tablet ক্ৰিয়া-প্ৰতিক্ৰিয়া - Aluminium hydroxide + Magnesium Interactions with Food and Alcohol in Assamese - khadya aaru modor xoite Aluminium hydroxide + Magnesium Tablet kriya-pratikriya\nখাদ্য আৰু Aluminium hydroxide + Magnesium Tabletৰ ক্ৰিয়া-প্ৰতিক্ৰিয়া\nখাদ্যৰ সৈতে Aluminium hydroxide + Magnesium লোৱাটোৱে একো সমস্যাৰ সৃষ্টি নকৰে।\nমদ আৰু Aluminium hydroxide + Magnesium Tabletৰ মাজৰ প্ৰতিক্ৰিয়া\nAluminium hydroxide + Magnesium আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nAluminium hydroxide + Magnesium Tablet ৰ অনুকল্প - Substitutes for Aluminium hydroxide + Magnesium in Assamese\nআপুনি বা আপোনাৰ পৰিয়ালৰ কোনোবাই Aluminium hydroxide + Magnesium Tablet লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Aluminium hydroxide + Magnesium Tablet ব্যৱহাৰ কৰিছিল নেকি?\nআপুনি কিমান পৰিমাণে Aluminium hydroxide + Magnesium Tablet সেৱন কৰিছিল?\nআপুনি Aluminium hydroxide + Magnesium Tablet ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Aluminium hydroxide + Magnesium Tablet সেৱন কৰে?


ভিভ' X6 Mobile Phone ৰ ভাৰতত মূল্য, নিৰ্দিষ্টকৰণ |ডিজিট Assameseচেমচাংএপ'লএচাচইণ্টেক্সমাইক্ৰ'মেক্সBuy Digit SubscribeCurrent/ past issueMenuচেমচাংএপ'লএচাচইণ্টেক্সমাইক্ৰ'মেক্সঅধিক 360এচাৰএকাইঅল্কাটেলএকুৱাঅৰ্চোচবেঙ্কব্লেকবেৰীবী.এল.য়ূ.বী.ক্যূ.লিএকোৰিংগিং বে'ল্‌চTuringBuy Digit SubscribeCurrent/ past issueAdvertiseSearchSearchclose A क అ हिंदीతెలుగుमराठीമലയാളംEnglishதமிழ்भोजपुरीবাংলাਪੰਜਾਬੀଓଡିଆગુજરાતીಕನ್ನಡاردوLanguages:LoginsignupLogin WithloginsignupLogin WithUsernameEmailPasswordConfirm Password\nXডিজিটম'বাইল ফোনসমূহভিভ'ভিভ' X6 Vivo ভিভ' X6 আপডেটেট13 - May - 2016Read in EnglishTweet ভিভ' X6 তুলনাভিভ' X6 ভাৰতত মূল্য\nভিভ' X6 বিশদ বিৱৰণভিভ' X6 Smartphone প্ৰতি ইঞ্চি 424 -ৰ এটা পিক্সেল ঘনত্বত 1080 x 1920 পিক্সেল ৰিজ’লিউশ্বনৰ সৈতে 5.2 -ইঞ্চি Full HD Super AMOLED capacitive touchscreen -ৰ সৈতে আহে৷ ফোনটো 1.7 Ghz Octa ক’ৰ প্ৰচেশ্বৰৰ দ্বাৰা সক্ষমিত আৰু ইয়াত4GB ৰেম আছে৷ ভিভ' X6 Android 5.1 OS-ত চলে৷ফোনটোৰ অন্য গুৰুত্বপূৰ্ণ বৈশিষ্ট আৰু তথ্যসমূহ তলত দিয়া হৈছে:ভিভ' X6 Smartphone December 2015 -ত মুকলি কৰা হৈছে৷এইটো Dual SIM Smartphone স্ক্ৰীণখন yes স্ক্ৰেটচ প্ৰতিৰোধক প্ৰদৰ্শনৰ দ্বাৰা সুৰক্ষিত৷ফোনটো MediaTek MT6752 প্ৰচেশ্বৰৰ দ্বাৰা সক্ষমিত৷স্মাৰ্টফোনটোত4GB ৰেমৰ সৈতে সংলগ্ন৷ফোনটো 32 GB ইণ্টাৰনেল ষ্ট’ৰেজৰ সৈতে আহে৷ ইয়াৰ ইণ্টাৰনেল ষ্ট’ৰেজ মেক্ৰ’এছডি কাৰ্ডৰ জৰিয়তে 128 GB -লৈ বিস্তাৰ কৰিব পাৰে৷ফোনটো 2400 mAh বেটাৰীৰ দ্বাৰা সক্ষমিত৷ ভিভ' X6 -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,Bluetooth,প্ৰধান কেমেৰাটো 13 MP শ্বুটাৰৰ৷ভিভ' X6 -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Geo-tagging,Touch Focus,Digital Zoom,Video Recordingস্মাৰ্টফোনটোত 8 MP চেলফিৰ শ্বুটিং ক্ষমতাৰ ফ্ৰ’ণ্ট ফেচিং কেমেৰাও আছে৷ভিভ' X6 বিশেষত্বসমূহ মূল তথ্যপ্ৰডাক্টৰ নাম\nVivo X6 লান্সৰ তাৰিখ (গ্ল'বেল)\nৰঙসমূহপ্ৰদৰ্শনস্ক্ৰীণৰ আকাৰ (ইন্সিত)\nট'ক টাইম (ঘণ্টাত)আঁতৰাব পৰা বেটাৰী (হয়/নহয়)\n147.90 x 73.75 x 6.56\nMoto G Turbo (Black, 16GB) Rs. 9782 Buy NowOther Popular Deals\nMoto G Plus, 4th Gen (Black, 16... Rs. 12499 Buy NowadvertisementsIn ভিভ' ম'বাইল ফোনসমূহজনপ্ৰিয়ভিভ' V5 Plus Blu ভিভ'6ভিভ' Y55A ভিভ' Y55L ভিভ' Y53 ভিভ' Y67A ভিভ' Xplay6ভিভ' Y66 শেহতীয়াভিভ' Y53 ভিভ' Y67A ভিভ' V5 Lite ভিভ' V5 Plus ভিভ' Y66L ভিভ' Y66 ভিভ' Xplay6ভিভ' X9 Plus ভিভ' V5 ভিভ' X9 advertisementsPopular in ম'বাইল ফোনসমূহহুৱাই Nova Plus চেমচাং গেলেক্সী A7 2017 লিএকো Le Pro36GB কুলপেড N1 চেমচাং গেলেক্সী S8 Plus এল.জী. Aristo হুৱাই Enjoy 6s ঝীওমি Mi MIX Nano Other Popular Deals


যাৱজ্জীৱন কাৰাদণ্ডৰ দণ্ডিত অপৰাধীক ৰাজ আতিথ্য ! -\nHomeআঞ্চলিকযাৱজ্জীৱন কাৰাদণ্ডৰ দণ্ডিত অপৰাধীক ৰাজ আতিথ্য !\nউল্লেখ যে, সাতদিনৰ ভিতৰত নিৰ্মাণকাৰ্য সম্পূৰ্ণ কৰাৰ নিৰ্দেশ দিছিল অসম চৰকাৰে। কাৰাৰুদ্ধ নেতাগৰাকীৰ মুক্তিৰ সন্দৰ্ভত জিলাখনৰ অভিভাৱক মন্ত্ৰী উৰ্খাও গৌৰা ব্ৰহ্মই ‘আইনী প্ৰক্ৰিয়াত তৰ্ক কৰি লাভ নাই বুলি উল্লেখ কৰি কোনোবাই ইচ্ছা কৰিলেই আইনী প্ৰক্ৰিয়াত জাম কৰিব নোৱাৰে’ বুলিও তাৎপৰ্যপূৰ্ণ মন্তব্য কৰে।\nbodoland guest house\nPrevious articleএপিডিচিএলৰ ভুৱা বিল কেলেংকাৰি: অব্যাহতি ৩৬জনক\nNext articleপাৰ্টনাৰশ্বিপ শেষ : পত্নীৰে ইনিংছ দীঘলীয়া নহ’ল শিখৰৰ


Propranolol Tablet - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Propranolol Tablet in Assamese\nPropranolol Tablet की जानकारी\nPropranolol Tablet ৰ লাভ আৰু ব্যৱহাৰসমূহ- Propranolol Benefits & Uses in Assamese\nPropranolol Tablet ৰ পালি আৰু সেয়া কেনেদৰে ল'ব- Propranolol Dosage & How to Take in Assamese\nPropranolol Tablet-ৰ উপাদানসমূহ- Propranolol Active Ingredients in Assamese\nPropranolol Tablet ৰ পাৰ্শ্চক্ৰিয়াসমূহ- Propranolol Side Effects in Assamese\nPropranolol Tablet সংক্ৰান্ত সতৰ্কতাবাণীসমূহ- Propranolol Related Warnings in Assamese\nঅইন দৰৱৰ সৈতে Propranolol Tabletৰ গুৰুতৰ ক্ৰিয়া-প্ৰতিক্ৰিয়া- Severe Interaction of Propranolol with Other Drugs in Assamese\nPropranolol Tablet মতভেদসমূহ- Propranolol Contraindications in Assamese\nPropranolol Tablet ৰ বিষয়ে সততে সোধা প্ৰশ্নসমূহ- Frequently asked Questions about Propranolol in Assamese\nখাদ্য আৰু মদৰ সৈতে Propranolol Tablet ক্ৰিয়া-প্ৰতিক্ৰিয়া- Propranolol Interactions with Food and Alcohol in Assamese\nPropranolol Tablet ৰ লাভ আৰু ব্যৱহাৰসমূহ - Propranolol Benefits & Uses in Assamese\nPropranolol Tablet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPropranolol Tablet ৰ পালি আৰু সেয়া কেনেদৰে ল'ব - Propranolol Dosage & How to Take in Assamese\nPropranolol Tablet-ৰ উপাদানসমূহ - Propranolol Active Ingredients in Assamese\nPropranolol Tablet ৰ পাৰ্শ্চক্ৰিয়াসমূহ - Propranolol Side Effects in Assamese\nগৱেষণাৰ ভিত্তিত, Propranolol Tablet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPropranolol Tablet সংক্ৰান্ত সতৰ্কতাবাণীসমূহ - Propranolol Related Warnings in Assamese\nPropranolol Tablet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nPropranolol Tablet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nবৃক্কত Propranolol Tablet কি প্ৰভাৱ দেখা গৈছে?\nযকৃতত Propranolol Tablet কি প্ৰভাৱ দেখা গৈছে?\nহৃদযন্ত্ৰৰ ক্ষেত্ৰত Propranolol Tablet ৰ কি প্ৰভাৱ দেখা গৈছে?\nঅইন দৰৱৰ সৈতে Propranolol Tabletৰ গুৰুতৰ ক্ৰিয়া-প্ৰতিক্ৰিয়া - Severe Interaction of Propranolol with Other Drugs in Assamese\nPropranolol Tablet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPropranolol Tablet মতভেদসমূহ - Propranolol Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Propranolol Tablet লোৱা অনুচিত যাতে -\nPropranolol Tablet ৰ বিষয়ে সততে সোধা প্ৰশ্নসমূহ - Frequently asked Questions about Propranolol in Assamese\nএই Propranolol Tablet-এ অভ্য়াস বা নিচাৰ সৃষ্টি কৰে নেকি?\nখাদ্য আৰু মদৰ সৈতে Propranolol Tablet ক্ৰিয়া-প্ৰতিক্ৰিয়া - Propranolol Interactions with Food and Alcohol in Assamese\nখাদ্য আৰু Propranolol Tabletৰ ক্ৰিয়া-প্ৰতিক্ৰিয়া\nমদ আৰু Propranolol Tabletৰ মাজৰ প্ৰতিক্ৰিয়া\nPropranolol Tablet ৰ অনুকল্প - Substitutes for Propranolol in Assamese\nPropranolol Tablet के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Propranolol Tablet লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Propranolol Tablet ব্যৱহাৰ কৰিছিল নেকি?\nআপুনি কিমান পৰিমাণে Propranolol Tablet সেৱন কৰিছিল?\nআপুনি Propranolol Tablet ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Propranolol Tablet সেৱন কৰে?


নোটৰ পৰা ক’ৰ’না ভাইৰাছ সংক্ৰমণ হ’ব পাৰে নেকি? কি কয় বিশ্বৰ গষেৱক সংস্থাবোৰে\nগুৱাহাটী , March 9, 2020 9:27 am\nনোটৰ পৰা মাৰাত্মক ক’ৰ’না ভাইৰাছ সংক্ৰমণ হ’ব পাৰে নেকি? কি কয় বিশ্বৰ গষেৱক সংস্থাবোৰে!\nপূৰ্বৰ কিছু অধ্যয়নে নোটৰ পৰা কিছুমান ৰোগৰ বীজাণু বিয়পাৰ সম্ভাৱনাৰ কথা ব্যক্ত কৰি আহিছে।\nএতিয়া প্ৰশ্ন হৈছে সমগ্ৰ বিশ্বতে মাৰাত্মক ৰূপ ধাৰণ কৰা মহামাৰী ক’ৰ’না ভাইৰাছৰ বীজাণুৱেও নোটৰ যোগেদি মানুহলৈ সংক্ৰমিত হয় নেকি?\nতাকে লৈ কেৱল ভাৰততে নহয় বিশ্বৰ বিভিন্ন দেশৰ লগতে বিশ্ব স্বাস্থ্য সংস্থাতো চৰ্চা লাভ কৰা দেখা গৈছে।\n২০১৮ বৰ্ষত প্ৰকাশিত ইন্টাৰনেশ্যনেল জাৰ্ণেল অৱ কাৰেণ্ট ইঞ্জিনিয়াৰিং এণ্ড ছাইনটিফিক ৰিৰ্চাছে মহাৰাষ্ট্ৰৰ বিভিন্ন স্থানৰ পৰা সংগ্ৰহ কৰা ১০০, ৫০, ২০ আৰু ১০ টকীয়া নোটৰ ওপৰত কৰা অধ্যয়নৰ এখন প্ৰতিবেদনত এই সম্ভাৱনাৰ কথা প্ৰকট কৰিছিল।\n২০১৫ বৰ্ষত ইণ্ডিয়ান জাৰ্ণেল অৱ মেডিকেল এণ্ড পাব্লিক হেল্থত প্ৰকাশিত এখন প্ৰতিবেদনত কোৱা হৈছে যে নোট আৰু ক’ইনছৰ দ্বাৰা কিছুমান ৰোগৰ বীজাণু, বেক্টেৰিয়া আদি সংক্ৰমিত হয়।\n২০১৪ বৰ্ষত নিউয়ৰ্ক বিশ্ববিদ্যালয়ে এনে ৩০০০ বেক্টেৰিয়াৰ চিনাক্ত কৰিছিল যিবোৰে ড’লাৰ জৰিয়তে মানুহৰ হাতেৰে সংক্ৰমিত হয়।\nবৰ্তমানেও নোট তথা ক’ইনছৰ দ্বাৰা ক’ৰ’না ভাইৰাছ সংক্ৰমণ বা বিয়পিব পাৰে নেকি তাৰ অধ্যয়ন চলাই থকা হৈছ। অৱেশ্যে এই বিষয়ে এতিয়াও কোনো নিশ্চিত হোৱা নাই যে ইয়াৰ দ্বাৰা ক’ৰ’না ভাইৰাছ সংক্ৰমিত হয় বা বিয়পে।\nকিন্তু সংবাদ প্ৰতিষ্ঠান ৰয়টাৰে কিছুদিন আগতে বাতৰি প্ৰকাশ কৰিছে যে ইউ এছ ফেডাৰেল ৰিজাৰ্ভে এছিয়াৰ দেশসমূহৰ লগত চলি থকা বিত্তীয় ব্যৱস্থাৰে যাতে বীজাণু সংক্ৰমণ নহয় তাৰ বাবে বিজ্ঞপ্তি জাৰি কৰিছিল।\nইউ এছ চেন্টাৰ ফৰ ডিজিছ কন্ট্ৰল এণ্ড প্ৰিভেনচন (CDC)এ কৈছে যে প্ৰত্যক্ষ সংস্পৰ্শ বা স্পৰ্শৰ দ্বাৰাহে ইয়াৰ সংক্ৰমণৰ সম্ভাৱনা অধিক। অৰ্থাৎ মানুহৰ পৰা মানুহলৈ ই বিয়পিব পাৰে!\nব্ৰিটিছ মিডিয়াই WHO ৰ উদ্ধৃতি দি বাতৰি পৰিৱেশন কৰিছে যে নোট তথা মুদ্ৰা আদান প্ৰদান কৰাটো বিপদজনকো হ’ব পাৰে! যিমান দূৰ সম্ভৱ কন্টেকলেছ পেমন্ট কৰিবলৈ WHO এ পৰামৰ্শ দিছে বুলি ব্ৰিটিছ সংবাদ মাধ্যমত প্ৰকাশ।\nউল্লেখ্য যে, চাবোনেৰে হাত ধুই ক’ৰ’না ভাইৰাছক প্ৰতিৰোধ কৰাটোৱেই হৈছে সৰ্বোত্তম পন্থা।


কাপ আৰু কাকতৰ কথোপকথন – লক্ষ্মীনাথ বেজবৰুৱা – ফটাঢোল\nবৰবৰুৱাৰ বস্তু এটাই বিলাক জীয়া। ধোঁৱা খোৱা হোকাৰ পৰা সেই পনীয়া বিধ খোৱা গিলাচ লৈকে। কাকতে কাপে ফুফুফা- ফাকৈ কি মেলখন পাতিছে শুনাঃ\n“কাকত। কাপ-কাই। মুখ মেলি হাঁহি আহিচা দেখোন, খবৰ কি? বৰবৰুৱা বৰপেটৰ ওচৰৰ পৰা আহিছা যেন পাওঁ?\nকাপ। এ এৰা দেও! কিনো কবা কিনো শুনিবা! তোমাৰ বৰপেটৰ কথা দেখি হাঁহোতে পেটৰ নাড়ী ছিগিছে। আজি বৰবৰুৱাৰ বাপেকৰ শৰাধ। তেওঁ কালিৰ পৰা ডাড়ি গোঁফ খুৰাই নখ চখ কাটি হবিছ কৰি আছিল। আজি গা পা ধুই শৰাধত বহাৰ আগেয়ে, “মোৰ পেটতো চিকুট মাৰি ধৰিছে” বুলি গোসাঁই ঘৰৰ পৰা ওলাই আহি দৰৱ খাওঁ বুলি কোঁটকৰে এগিলাছ ৰঙা পানী গিলি শৰাধত বহিলগৈ। মধুপৰ্ক আৰু ধূপৰ গোন্ধে সৈতে বান্ধ খাই মুখৰ ভেলেকা ভেলেক গোন্ধে শৰাধ গোটেইটো মলমলাবলৈ ধৰিলে। শৰাধ কৰোৱা পুৰোহিত বামুণে মধু পৰ্কৰ গোন্ধেই নে হেৰিয়াৰ গোন্ধ তাৰ কি তত ধৰিব? মোৰ হে দূৰৈৰ পৰা দেখি হাঁহি উঠিছে। পিণ্ড দিবলৈ পুৰাকল বখলিয়াওঁতে হাত থৰক বৰক, “বিষ্ণু বিষ্ণু মাধৱো” মন্ত্ৰ মাতোঁতে মাত লৰক ফৰক, পানীচলু দিব লাগে শালগ্ৰামৰ গাত, পৰিল পুৰোহিতৰ গাত।\nপুৰোহিত বাপুৱে ডাঙৰীয়াৰ লঘোণে থকা বাবে পিত-পানী উজাৰ খাইছে ভাবি, শৰাধৰ মন্ত্ৰ জঁপিয়াই জঁপিয়াই সংক্ষেপ কৰি মাহ-কলৰ খোল একে ঠাই কৰিবলৈ লাগি গ ল। বুজ্- বুজ্ – বুজ্- বুজিছা নে এ- কাক্ – কাক্ ককাই?\nকাকত। তোমাৰো দেখোন মাতবোৰ কিবা লেব্ লেব্ কৰে ওলাইছে। সেপেৰে মোৰ গা বুৰাই দিবা যেন দেখিছোঁ। আঁতৰ হোৱা। কাপ। তুমি মোক ইমানটো অবিশ্বাস কৰানে? ইমানটো অবিশ্বাস কৰানে? তুমি কি ভাবিছা? (চুমা খাবলৈ যায়)\nকাকত। আঁতৰা! আঁতৰা! অবিশ্বাস কি আৰু, তোমাৰ পেটতো তাৰে এটোপা কেনেবাকৈ পৰিল।\nকাপ। ইমানটো অবিশ্বাস কৰানে? বৰপেটে লৰালৰিত পেৰাটো মাৰিবলৈ পাহৰিলে, চল পাই ময়ো এটোপা। তোমাৰ আগত আৰু কি মিছা কথা কম? মই যে বৰবৰুৱাৰ বৰ কাপ।\nকাকত। আৰু কি খবৰ শৰাধৰ কোৱাঁচোন। কাপ। খবৰ আৰু কি। তেওঁ হুতা কোমল চাউল আৰু একনমান গুড়েৰে সৈতে এটোপা গৰু গাখীৰৰ পানীৰে, শৰাধলৈ মতা মানুহক জলপান খুৱাই কাকো ডবল পইচা, কাকো চৰতীয়া এটাকে দক্ষিণা দি বিদায় কৰি গধূলি বন্ধুবৰ অমুক বৰুৱাৰ ঘৰত (বুজিছা নহয়? ) ডঢ়ীয়া কৰিমবকছ বাপুৰ হতুৱাই ৰাম পাৰ, হৰি পাৰ কৰি বটলৰ গংগোদকেৰে অমুক ভচুক বন্ধু বাপুসকলৰ সৈতে হবিযান্ন্য আহাৰ কৰিহে তত পাইছে। বৰ বৰুৱানীৰ গাত চেগ আছে দেই। তাত পুতেকৰ হতুৱাই সেই(বাতি সেৱাকে বোলোঁ দিয়া) নিৰ্বিকাৰ সভা বেৰ জুমি চোৱাই নহয় ঠিক কৰাই চৰুৰ তলৰ জাল নুমাই দুৱাৰ ডাং দি শয়ন কৰিলে। ৰাতি বাহিৰৰ পৰা বৰপেটে ভয়ে ভয়ে দুৱাৰত এখুন্দা মাৰে আৰু শোৱাপাটীত বৰবৰুৱানী বাজি উঠে। ওচৰ চুবুৰীয়াৰ কাণ তাল। এওঁৰ ইফালৰ পৰা শপত- শাতি, কাবৌ-কোকালি, – “হেৰ মোক মৰিয়াই নামাৰিবি।”\nএইখন ভেকোঁভাওনা চাই হাঁহি উঠি তোমাক কবলৈ মই লৰি আহিছোঁ হক্। বুজ্- বুজ্ – বুজ্ বুজিছা নে এ খব্- খব্ – খবৰটো? ওৱাক।\nকাকত। দূৰ! দূৰ! দূৰ হোঁৱা! দূৰ্গা! দূৰ্গা! বুজিছোঁ বুজিছোঁ তুমি মোক ৰক্ষা কৰা, আতঁৰ হোৱা! ছিঃ। সৰ্বনাশ কৰিলা, মোৰ গা বুৰিল! আজিলৈ যোৱা। নিতাল মাৰি শুই থাকাগৈ, কাইলৈ কথা হমহঁক। তুমি মোৰ জাতি কিষ্টা মাৰিলা বুজিছা নে?\nমোৰ ঘৰতে মেল দুখন। মোৰ কাকত আৰু কাপেই মোক বিপৰ্চে চৰ্চ্চে, আনৰ কথা আৰু কি কম? এই বিলাক দেখি শুনি এই পৃথিৱী এৰি স্বৰ্গত ইন্দ্ৰৰে সৈতে সমান ভাগ কৰি ৰাজ্য লোৱািহে শ্ৰেয়স যেন অনুমান কৰিছোঁ। এই দুষ্ট পৃথিৱীত এনে বোৰ বন্ধু বান্ধৱকে লৈ মোৰ মোৰকৈ সাৱটি বুকুত বান্ধি আছোঁ! পুতৌ! বিশেষ আজি দুপৰীয়া বাৰ বজাৰ সময়ত কালি আহি ধৰ্ম্ম – ধেনুৰ চাৰিওচৰণ ভাঙি থৈ গ’ল। এনেস্থলত হিংসা ব্যাধৰ শৰক নিমিত্ত মাত্ৰ কৰি ” অশ্বথৰ তলে উদ্ধৱে সৈতে বহি আনন্দ কৰি লৈ” পৃথিৱী এৰি যাবলৈ কাৰবাৰ কৰাই যুগুত। মই এৰি গলেই অসম দ্বাৰকা কিন্তু সাগৰে বুৰাই থব। বুৰাওক। যি হয় হওক! সেই বুলি মই লগত গলগ্ৰহকৈ লৈ যাব নোৱাৰোঁ। ভোদা ৰামচন্দ্ৰই তাহানি অযোধ্যা নগৰী লগত বান্ধি লৈ গৈ কিন্তু ঠগ খাইছে। বৈকুণ্ঠত এটাই বিলাককে জোৰাকৈ ঘৰবাৰী প্ৰস্তুত নাছিল দেখি, ন ঘৰবাৰী নোহোৱা লৈকে লগত লৈ যোৱা খনেৰে সৈতে তেওঁ গছৰ তলত পৰি এপষ খৰলি খাবলগীয়াত পৰিছিল। কৃষ্ণ বুধিয়ক, কাকো নিনিয়ে। বৰবৰুৱাইও নিনিয়ে আহিলোঁহে! বিদায়! গুডবাই! চালাম আলোগোম।\n(লক্ষ্মীনাথ বেজবৰুৱাৰ দেৱৰ ‘ কাপ আৰু কাকতৰ কথোপকথন’ শীৰ্ষক লেখাটোৰ ইউনিকড কৰোঁতাঃ তৃষ্ণা সোনোৱাল)\nএই সংখ্যাৰ আঁৰৰ কাহিনী – তৃষ্ণা সোনোৱাল »


Nitfur in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Nitfur ar byavahar, ppali, parshwakriya, upkaar, kriya-pratikriya aaru satarkatabani\nNitfur की जानकारी\nNitfur ৰ লাভ আৰু ব্যৱহাৰসমূহ- Nitfur Benefits & Uses in Assamese- Nitfur ar laabh aaru byavaharsamuh\nNitfur ৰ পালি আৰু সেয়া কেনেদৰে ল'ব- Nitfur Dosage & How to Take in Assamese - Nitfur ar paali aaru xeya kenedore lobo\nNitfur ৰ পাৰ্শ্চক্ৰিয়াসমূহ- Nitfur Side Effects in Assamese- Nitfur ar parshwakriyasamuh\nNitfur সংক্ৰান্ত সতৰ্কতাবাণীসমূহ- Nitfur Related Warnings in Assamese- Nitfur xonkranta xatarkatabanisamuh\nঅইন দৰৱৰ সৈতে Nitfurৰ গুৰুতৰ ক্ৰিয়া-প্ৰতিক্ৰিয়া- Severe Interaction of Nitfur with Other Drugs in Assamese- Oinor xoite Nitfur ar gurutor kriya-pratikriya\nNitfur মতভেদসমূহ- Nitfur Contraindications in Assamese- Nitfur nishedhsamuh\nNitfur ৰ বিষয়ে সততে সোধা প্ৰশ্নসমূহ- Frequently asked Questions about Nitfur in Assamese- Nitfur ar bikhoye satate xodha prashnasamuh\nখাদ্য আৰু মদৰ সৈতে Nitfur ক্ৰিয়া-প্ৰতিক্ৰিয়া- Nitfur Interactions with Food and Alcohol in Assamese- khadya aaru modor xoite Nitfur kriya-pratikriya\nNitfur ৰ লাভ আৰু ব্যৱহাৰসমূহ - Nitfur Benefits & Uses in Assamese - Nitfur ar laabh aaru byavaharsamuh\nNitfur তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNitfur ৰ পালি আৰু সেয়া কেনেদৰে ল'ব - Nitfur Dosage & How to Take in Assamese - Nitfur ar paali aaru xeya kenedore lobo\nNitfur-ৰ উপাদানসমূহ - Nitfur Active Ingredients in Assamese - Nitfur-ar upadaansamuh\nNitfur ৰ পাৰ্শ্চক্ৰিয়াসমূহ - Nitfur Side Effects in Assamese - Nitfur ar parshwakriyasamuh\nগৱেষণাৰ ভিত্তিত, Nitfur ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNitfur সংক্ৰান্ত সতৰ্কতাবাণীসমূহ - Nitfur Related Warnings in Assamese - Nitfur xonkranta xatarkatabanisamuh\nNitfur-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nNitfur গৰ্ভাবস্থাৰ সময়ত গ্ৰহণ কৰা সুৰক্ষিত।\nNitfur-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Nitfurৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Nitfur গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Nitfur কি প্ৰভাৱ দেখা গৈছে?\nNitfurৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Nitfur কি প্ৰভাৱ দেখা গৈছে?\nNitfurৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Nitfur ৰ কি প্ৰভাৱ দেখা গৈছে?\nহৃদয় ৰ বাবে Nitfur কেতিয়াবাহে ক্ষতিকাৰক।\nঅইন দৰৱৰ সৈতে Nitfurৰ গুৰুতৰ ক্ৰিয়া-প্ৰতিক্ৰিয়া - Severe Interaction of Nitfur with Other Drugs in Assamese - Oinor xoite Nitfur ar gurutor kriya-pratikriya\nNitfur তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nNitfur মতভেদসমূহ - Nitfur Contraindications in Assamese - Nitfur nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Nitfur লোৱা অনুচিত যাতে -\nNitfur ৰ বিষয়ে সততে সোধা প্ৰশ্নসমূহ - Frequently asked Questions about Nitfur in Assamese - Nitfur ar bikhoye satate xodha prashnasamuh\nএই Nitfur-এ অভ্য়াস বা নিচাৰ সৃষ্টি কৰে নেকি?\nনহয়, Nitfur লোৱাটোৱে কোনো আসক্তিৰ সৃষ্টি নকৰে।\nনহয়, Nitfur লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, আপুনি ডাক্তৰৰ পৰামৰ্শৰ পিছতহ Nitfur লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Nitfur ব্যৱহৃত নহয়।\nখাদ্য আৰু মদৰ সৈতে Nitfur ক্ৰিয়া-প্ৰতিক্ৰিয়া - Nitfur Interactions with Food and Alcohol in Assamese - khadya aaru modor xoite Nitfur kriya-pratikriya\nখাদ্য আৰু Nitfurৰ ক্ৰিয়া-প্ৰতিক্ৰিয়া\nখাদ্যৰ সৈতে Nitfur লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Nitfurৰ মাজৰ প্ৰতিক্ৰিয়া\nNitfur লৈ থকা অৱস্থাত সীমিত পৰিমাণৰ মদ্যাপন কৰাটোৱে কোনোধৰণৰ হানিকাৰক প্ৰভাৱ নেপেলায়। কিন্তু সাৱধানতা অৱলম্বন কৰাটো ভাল।\nNitfur ৰ অনুকল্প - Substitutes for Nitfur in Assamese\nআপুনি বা আপোনাৰ পৰিয়ালৰ কোনোবাই Nitfur লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Nitfur ব্যৱহাৰ কৰিছিল নেকি?\nআপুনি কিমান পৰিমাণে Nitfur সেৱন কৰিছিল?\nআপুনি Nitfur ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Nitfur সেৱন কৰে?


কিয় মাংস খাবলৈ এৰিছে গুৱাহাটীবাসীয়ে ! – Probhati.com\nকিয় মাংস খাবলৈ এৰিছে গুৱাহাটীবাসীয়ে !\nSeptember 1, 2021 by Priyanka\nমহানগৰীত অভাৱনীয় হাৰত হ্ৰাস পাইছে মাংসৰ বিক্ৰী-সমীক্ষাত প্ৰকাশ পাইছে যে ক’ভিডসৃষ্ট পৰিস্থিতিৰ বাবে গুৱাহাটী মহানগৰীত অভাৱনীয় হাৰত হ্রাস পাইছে মাংসৰ বিক্রী ৷ বিগত ডেৰ বছৰ ধৰি বিশ্বজুৰি আতংকৰ সৃষ্টি কৰা ক’ভিড মহামাৰীৰ বাবে দেশৰ ব্যৱসায়–বাণিজ্যৰ লগতে সকলো স্তৰৰ লোকৰ ওপৰত ব্যাপক প্রভাৱ পৰিছে ৷\nক’ভিডৰ সংক্রমণ ৰোধৰ বাবে চৰকাৰে ঘোষণা কৰা লকডাউনত লোকচানৰ সন্মুখীন হয় সকলো শ্রেণীৰ ব্যৱসায়ী৷ কেৱল ব্যৱসায়ীয়ে নহয়, জনসাধাৰণৰো পূর্বৰ তুলনাত অত্যাৱশ্যকীয় সা–সামগ্রী, মাছ–মাংসকে ধৰি প্রয়োজনীয় সামগ্রী ক্রয়ৰ ক্ষমতা হ্রাস পাইছে৷ কার্যতঃ আর্থিক সম্বলহীনতাত ভুগিছে মহানগৰীৰ গৰিষ্ঠসংখ্যক নাগৰিকে ৷\nশেহতীয়াকৈ গুৱাহাটীত ৰেনেছা নামৰ এটা এনজিঅ’ই চলোৱা সমীক্ষাত এই তথ্য পোহৰলৈ আহিছে৷ প্রায় ২০ লাখ লোকে বসবাস কৰা গুৱাহাটী মহানগৰীত ৰেনেছা নামৰ এন জি অ’টোৱে ১০ হাজাৰ লোকক লৈ চলোৱা সমীক্ষাত প্রকাশ পোৱা তথ্য অনুসৰি মহানগৰীত প্ৰায় ৫০ শতাংশলৈ হ্রাস পাইছে মাংসৰ বিক্রী ৷\nলক্ষণীয় যে গুৱাহাটী মহানগৰীত প্রতিদিনে প্রায় ৮০ হাজাৰ কেজি ব্রয়লাৰ মাংস বিক্রী হয়৷ কিন্তু ক’ভিডসৃষ্ট পৰিস্থিতিৰ পিছৰে পৰা মহানগৰীত প্রতিদিনে ৫০ হাজাৰ কেজিহে মাংস বিক্রী হৈছে৷\nঅভাৱনীয় হাৰত মাংসৰ বিক্রী হ্রাস পোৱাত একাংশ অসাধু ব্যৱসায়ীয়ে সুযোগ বুজি প্রতিকিলো ব্রয়লাৰ মাংস ২৭০ৰ পৰা ৩৫০ টকা পর্যন্ত বিক্রী কৰিছে৷ একেদৰে গুৱাহাটী মহানগৰীত প্রতিদিনে দুহাজাৰ কেজিৰো অধিক ছাগলীৰ মাংস বিক্রী হৈছিল৷ বর্তমান ৯০০ পৰা ১০০০ কেজিহে ছাগলীৰ মাংস প্রতিদিনে বিক্রী হোৱাৰ তথ্য পোহৰলৈ আহিছে৷ অৱশ্যে গাহৰিৰ মাংস বিক্রী পূর্বৰ তুলনাত সামান্য পৰিমাণেহে হ্রাস পাইছে ৷\nৰেনেছা নামৰ এন জি অ’টোৱে মহানগৰীৰ ১০ হাজাৰ লোকক লৈ চলোৱা এই সমীক্ষাত অনলাইনত কাপোৰকে ধৰি অত্যাৱশ্যকীয় খাদ্যসামগ্রী আৰু অন্যান্য সামগ্রী ক্রয় পূর্বৰ তুলনাত বৃদ্ধি পাইছে৷ ক’ভিডসৃষ্ট এই পৰিস্থিতিৰ বাবে গুৱাহাটী মহানগৰীৰ মাংসৰ বজাৰত অভাৱনীয় হাৰত বিক্রী হ্রাস পোৱাত ব্যৱসায়ী সকলো সংকটত ভুগিছে ৷\nউল্লেখ্য যে এন জি অ’টোৱে জি এম চিৰ অনুজ্ঞাপত্র থকা ১৭০ খন ছাগলীৰ মাংসৰ দোকান, ২০২ খন মাছৰ, ৩৮০ খন কণী আৰু ব্রইলাৰ, ৪১ খন গাহৰিৰ মাংসৰ দোকানৰ ব্যৱসায়ীসকলকো সাঙুৰি লৈছিল ৷\nদুৰ্গাপূজা মণ্ডপত ‘খেলা হবে’\nআজিৰে পৰা ৰাজ্যত নতুন SOP


‘পিঞ্জৰা তৌড়’, লকডাউন আৰু হাথিৰাম চৌধুৰী - The Cross Current\n‘পিঞ্জৰা তৌড়’, লকডাউন আৰু হাথিৰাম চৌধুৰী\nBy The CrossCurrent Bureau\t On May 30, 2020\n[quote title=”উল্লেখযোগ্য যে এনেদৰে নাৰীৰ safety আৰু security ৰ প্ৰসংগক এক ধৰণৰ silence লৈ পৰিণত কৰা হয়। যাৰ ফলত নাৰীৰ গতিশীলতা আৰু স্বাধীনতা দুয়োটাই খৰ্ব হয়। ‘পিঞ্জৰা তৌড়’ আন্দোলনটোৱে এই ‘নিৰৱতা’ৰ প্ৰশ্নটোকে সমুজুৱাকৈ উত্থাপন কৰিছিল। এই আন্দোলনে এটা কথা স্পষ্ট কৰি দিছিল যে নাৰীৰ স্বাধীনতাৰ সমুখত নিদিষ্ট কৰি দিয়া সময় একধৰণৰ কাৰ্ফিউ-জুৰি বৰুৱাৰ কলমত।” title_color=”” title_url=”” title_icon=”” title_icon_color=”” title_margin=”0px 0px 15px 0px” block_color=”” block_description=”” text_align=”left” author=”” link=”” desc=”” image=””][/quote]\nলেখকঃ জুৰি বৰুৱা\nশাস্ত্ৰত থকা বহুতো কথা আৰক্ষী হাথিৰাম চৌধুৰীয়ে হোৱাটছ আপত পঢ়িছিল। আমাজন প্ৰাইমৰ ৱেব চিৰিজ ‘পাতাললোক’ ৰ এটা চিনত হাথিৰামে নিজৰ পত্নীৰ ওপৰত হাতো উঠাইছিল। কিন্তু পৰিচালকে সেই চিনটোক বেলেঞ্চ কৰিছিল পৰৱৰ্তী আন এটা চিনত। য’ত হাথিৰামে ই-ৰিক্সাৰ পৰা নমাৰ লগে লগে তেওঁৰ মধ্যবিত্তীয় হাউচ ৱাইফে হাথিৰামকো এটা থাপৰ মাৰিছিল। প্ৰত্যক্ষদৰ্শী আছিল হাথিৰামৰ জুনিয়ৰ চাব ইন্সপেক্টৰ, নিজৰ কিশোৰ সন্তান, ই-ৰিক্সাচালক, আৰু আপোনালোক নিজেই। সেই এটা থাপৰ কেৱল হাথিৰামৰ গালত পৰা নাছিল। পৰিছিল আমাৰ আটাইৰে ওপৰত।\n‘পিঞ্জৰা তৌড়’ আন্দোলনটোৰ আৰম্ভণি হৈছিল দেশৰ ৰাজধানী চহৰত। এই আন্দোলনৰ জৰিয়তে ছোৱালী হোষ্টেল/পিজিত সোমোৱা-ওলোৱা নিয়মৰ প্ৰতি প্ৰশ্ন কৰা হৈছিল। নাৰীৰ সুৰক্ষাক আমাৰ সমাজ ব্যৱস্থাত সদায় সময়ৰ সৈতে তুলনা কৰি চোৱা হয়। আনকি নাৰীৰ চৰিত্ৰও সময়ৰ সৈতে মিলাই চলা গতিশীলতাৰ (movement) মাধ্যমত প্ৰকাশ কৰা হয়। ছোৱালী হোষ্টেল/পিজিত সেয়ে এটা নিৰ্দিষ্ট ‘সময় সীমা’ (outing time) থাকে য’ত নিৰ্দিষ্ট সময়ত এখন গেটেৰে সোমাৱা আবাসী এগৰাকীক সুৰক্ষিত বুলি ষ্টাম্প লগোৱা হয়।\nউল্লেখযোগ্য যে এনেদৰে নাৰীৰ safety আৰু security ৰ প্ৰসংগক এক ধৰণৰ silence লৈ পৰিণত কৰা হয়। যাৰ ফলত নাৰীৰ গতিশীলতা আৰু স্বাধীনতা দুয়োটাই খৰ্ব হয়। ‘পিঞ্জৰা তৌড়’ আন্দোলনটোৱে এই ‘নিৰৱতা’ৰ প্ৰশ্নটোকে সমুজুৱাকৈ উত্থাপন কৰিছিল। এই আন্দোলনে এটা কথা স্পষ্ট কৰি দিছিল যে নাৰীৰ স্বাধীনতাৰ সমুখত নিদিষ্ট কৰি দিয়া সময় একধৰণৰ কাৰ্ফিউ।\nমন কৰিবলগীয়া কথাটো হৈছে, ‘পিঞ্জৰা তৌড়’ আন্দোলনটোৱে কেৱল নাৰী স্বাধীনতাৰ প্ৰসংগটোৱে অনা নাছিল। ইয়াৰ জৰিয়তে পুৰুষতান্ত্ৰিক সমাজ ব্যৱস্থাটোকো প্ৰশ্ন কৰা হৈছিল। এই আন্দোলনৰ আগতেও ২০০৯ চনত দিল্লী বিশ্ববিদ্যালয়ৰ অধীনৰ ৰামজাচ কলেজত আৰু ২০১৩ চনত ষ্টিফেন্স কলেজত এইধৰণৰ এক প্ৰতিবাদী চেতনাই গা কৰি উঠিছিল। আপুনি নিজেই ভাবক, কলেজ/বিশ্ববিদ্যালয়ৰ লাইব্ৰেৰী গোটেই ৰাতি খোলা। কিন্তু ছাত্ৰী নিবাসৰ গেট ৬ বজাত বন্ধ। তেনেস্থলত নিবাসৰ ছাত্ৰীয়ে ইচ্ছা কৰিলেও লাইব্ৰেৰী ব্যৱহাৰ কৰিব নোৱাৰে। তাৰোপৰি ছাত্ৰী নিবাসৰ আবাসীৰ বাবে থাকে মাহটোৰ মাত্ৰ কেইটামান ‘নাইট আউত’ । তাৰ বাবেও অজশ্ৰ নীতি নিয়ম। দৰ্খাস্ত । লোকেল গাৰ্জেনৰ চহী। ইত্যাদি ইত্যাদি। ২০১৫ চনত জামিয়া মিলিয়া বিশ্ববিদ্যালয়ৰ ছাত্ৰী নিবাসৰ আবাসীৰ নাইট আউতৰ ব্যৱস্থা বন্ধ কৰি দিয়া হয়। জামিয়াৰ এগৰাকী ছাত্ৰীয়ে Delhi Commission for Women লৈ লিখা এখন চিঠিৰ প্ৰত্যুত্তৰত কমিছনে হোষ্টেল কৰ্তৃপক্ষৰ প্ৰতি এখন suo moto জাৰি কৰে। ইয়াৰ পৰাই আৰম্ভ হয় ‘পিঞ্জৰা তৌড়’ আন্দোলনৰ এক গুৰুত্বপূৰ্ণ অধ্যায়।\nনাৰীবাদী আন্দোলন হিচাপে আৰম্ভ হ’লেও ‘পিঞ্জৰা তৌড়’ক কেৱল নাৰীবাদতে সীমাবদ্ধ বুলি ক’লে ভুল হ’ব। এই আন্দোলনে ছাত্ৰ ৰাজনীতিৰ সমান্তৰালকৈ এক বিকল্প সামগ্ৰিক ৰাজনীতিৰ পোষকতা কৰিবলৈ আৰম্ভ কৰে। Occupy UGC, ৰহিত ভেমুলাৰ হত্যাৰ প্ৰতিবাদকো এই আন্দোলনে সামৰি লয়। আটাইতকৈ গুৰুত্বপূৰ্ণ যে এই আন্দোলনে ‘বিশ্ববিদ্যালয় ব্যৱস্থা’টোৰ ওপৰতো প্ৰশ্ন কৰে। ইয়াৰ আগতে দেশৰ বিভিন্ন নাৰী আন্দোলনবোৰে প্ৰশ্ন কৰিছিল কেৱল পুৰুষতন্ত্ৰৰ ওপৰত। কিন্তু কোনেও বিশ্ববিদ্যালয় ব্যৱস্থাটোত সোমাই থকা পুৰষতন্ত্ৰৰ ওপৰত প্ৰশ্ন কৰা নাছিল। ইয়াৰ অজশ্ৰ উদাহৰণ আছে। যিকোনো এখন একাডেমিক চেমিনিৰলৈ গ’লে দেখিব মঞ্চ শুৱনি কৰা বেছিভাগেই পুৰুষ। তেওঁলোকক চাহ দিয়াসকল মূলতঃ ছাত্ৰী। কলেজ বা বিশ্ববিদ্যালয়ৰ ছাত্ৰ ৰাজনীতিৰ সাধাৰণ সম্পাদক পদত ছাত্ৰী বা LGBTQ ৰ প্ৰতিনিধি নাম মাত্ৰ (ছোৱালী কলেজবোৰক বাদ দি) । ছাত্ৰীয়ে কেম্পাছৰ ভিতৰত হোৱা শাৰীৰিক মানসিক অত্যাচাৰৰ প্ৰসংগ প্ৰকাশ কৰাতো এক ধৰণৰ নিৰৱতা।\n‘পিঞ্জৰা তৌড়’ আন্দোলনটোৱে সেয়ে কেম্পাচ ৰাজনীতিলৈ এটা সুযোগ আনিছিল ‘Public space’ ৰ ব্যৱহাৰক বুজি উঠাৰ। তাৰ লগতে নিজৰ শৰীৰ সুৰক্ষিত কৰিবলৈ আন্ধাৰ হোৱাৰ আগতেই হোষ্টেল/ পিজিত সোমোৱাৰ সপক্ষে চিঞৰি থকা Public কো বুজাৰ সাহস দিছিল এই আন্দোলনে। CCTV কেমেৰা, সময়ৰ বাধ্যবাধকতাই যে অকলে মহিলাক সুৰক্ষা প্ৰদান কৰিব নোৱাৰে তাকেই সহজকৈ বুজাইছিল এই আন্দোলনে। যেতিয়া ৰাজহুৱা স্থানত, ৰাজহুৱা যাতায়তত মহিলাৰ উপস্থিতি বাঢ়িব- তেতিয়া ৰাস্তাত নিৰ্ভয়ে খোজ কাঢ়িবলৈ কোনো মহিলাই ভয় নকৰে। তাৰ বাবে আমাক লাগে সুৰক্ষিত যাতায়ত, অত্যধিক ষ্ট্ৰিটলাইট, মানসিকতাৰ পৰিৱৰ্তন। ‘পিঞ্জৰা তৌড়’ আন্দোলনৰ পৰা বাঢ়ি অহা এই বাৰ্তা একোটা ৰাজনৈতিক ব্যৱস্থাৰ বাবে ভয়ৰ কাৰণ হ’ব পাৰে নেকি?\nভয়ৰ কাৰণ হৈছিল বাবেই ‘দেশ কি বেটিয়া আজাদী মাংগ ৰহী হ্যে’ – এনে এক ধাৰণাও এচামে প্ৰচাৰ কৰিছিল। ‘পিঞ্জৰা তৌড়’ৰ পৰা কা বিৰোধী আন্দোলন, আৰু শেহতীয়াকৈ দিহিং পাটকাইৰ সুৰক্ষাৰ হকে চিঞৰি থকাসকলৰ বেছিভাগেই কলেজ বিশ্ববিদ্যালয়ৰ প্ৰতিনিধি। এদিন আগতে পণ্ডিচেৰী বিশ্ববিদ্যালয়ে জাননী দিছে যে উক্ত বিশ্ববিদ্যালয়ৰ ৰাজনৈতিক প্ৰতিবাদত অংশগ্ৰহণ কৰা কোনো ছাত্ৰ ছাত্ৰীয়ে ছাত্ৰ বৃত্তিৰ সুবিধা ল’ব নোৱাৰিব । কোনো সন্দেহ নাই ইয়াৰ বহু প্ৰভাৱ ছাত্ৰ ৰাজনীতিৰ বেলেগ বেলেগ কেম্পাচলৈও প্ৰসাৰিত হ’ব ।\nলকডাউনে দেশৰ সমাজ ব্যৱস্থালৈ অনা সাল-সলনিৰ মাজত অসমৰ ছাত্ৰ সমাজ যিদৰে নিজৰ শিক্ষা বৰ্ষক লৈ চিন্তিত। ঠিক সেইদৰে চিন্তিত গণতান্ত্ৰিক দেশ একোখনত দিনে দিনে বৃদ্ধি পোৱা পুৰুষতান্ত্ৰিক ৰাষ্ট্ৰ ব্যৱস্থাক লৈয়ো। য’ত আদৰ্শৰ সামান্য পাৰ্থক্য থাকিলেই আপুনি টাৰ্গেট হৈ যাব পাৰে ৰাষ্ট্ৰৰ । নহ’লেনো দুগৰাকী ছাত্ৰীয়ে এটা আন্দোলনৰ মতামত ডাঙি ধৰা বাবেই লকডাউনৰ মাজতে ন্যায়িক জিম্মালৈ প্ৰেৰণ কৰাটো কোনটো দিশৰ পৰা যুক্তিসংগত?\nচিন্তাধাৰা, আদৰ্শৰ মিল নাই বুলি কৈ দেৱাংগনা কলিতা আৰু নটাশা নৰৱালক আমি পাহৰি যাম । যিদৰে পাহৰি পেলাইছো CAA ৰ শ্বহীদ, কাৰাবন্দীসকলকো। কাৰণ ভীতিগ্ৰস্ত এটা ব্যৱস্থাৰ ভিতৰুৱা হৈ আমি অতদিনে ঘৰৰ ভিতৰত সোমাই থকৰ অভ্যাসত অভ্যস্ত হৈ পৰিছো। কিন্তু লকডাউনে আমাৰ মনটোকো এটা পিঞ্জৰাত ‘লক’ কৰি পেলাইছে নেকি?\nআমাজন প্ৰাইমৰ ৱেব চিৰিজ ‘পাতাললোক’ৰ কাহিনীটোত আচলতে এটা কাহিনীহে সমাধান কৰি আছিল আৰক্ষী হাথিৰাম চৌধুৰীয়ে। তাৰবাবে তেওঁ কেৱল হোৱাটছ আপৰ মেচেজতে ৰৈ যোৱা নাছিল। গোটেই সমাজখনৰ সামগ্ৰিক ব্যৱস্থাটোৰ মুখামুখি হৈছিল। উপৰোক্ত প্ৰশ্নৰ উত্তৰৰ বাবে আমাকো তেনে এক মুখামুখিৰ প্ৰয়োজন হৈছে।\n♦ জুৰি বৰুৱা নতুন প্ৰজন্মৰ চিন্তাশীল লেখক আৰু গল্পকাৰ\n“এক দেশ এক ৰেশ্যন কাৰ্ড”-১জনুৰ পৰা ৰেশ্যন কাৰ্ড হিতাধিকাৰীলৈ ভাল খবৰ\nদ্বিতীয় শাসনৰ প্ৰথমটো বৰ্ষপূৰ্তিত দেশবাসীক উদ্দেশ্যী প্ৰধানমন্ত্ৰী মোডীয়ে লিখিলে ‘স্বৰ্ণযুগৰ এবছৰ’


xobdo.org : বিহিত (Assamese)\nবিহিত ... 1 entrie(s) found.\nবিহায় • বিহাৰ • বিহাৰী • • • বিহীন • বিহীনতা • বিহু\nAssamese: বিহিত (bi.hi.to , IPA: bi.hi.tɔ)\n[Proper Adj.] in accordance with the prevailing laws of the land\nকোনো দেশ বা ঠাইৰ প্ৰচলিত আইন-কানুন অনুসৰি হোৱা\n[IdeaID=1129 ] Contributed By: Ranjita Pegu (2007-04-27 13:39:55)\nEnglish: legal (ˈliːgəl;লিগেল ) , legitimate (lɪˈdʒɪtəmət;লেজিটিমেট ) , licit (ˈlɪsət;লিচিট ) , permissible (pərˈmɪsəbəl;পাৰমিচিবল ) , lawful (ˈlɔfəl;লফুল ) ,\nAssamese: বৈধ (boi.dho ) , বিধিসঙ্গত (bi.dhi.xong.got ) , ন্যায্য (nya.jyo ) , বিধিসন্মত (bi.dhi.xon.mo.to ) , বিহিত (bi.hi.to ) আইনসন্মত (ain.xon.mot ) , আইনসিদ্ধ (ain.xid.dho ) , অনুমতিযোগ্য (o.nu.mo.ti.jo'.gyo ) , ন্যায়পূৰ্ণ (nyay.pur.no ) , ন্যায়সঙ্গত (nyay.xong.got ) , আইন-সংগত (ain-xong.got ) , বিধিগত (bi.dhi.go.to ) , বিধিবিহিত (bi.dhi.bi.hit ) , যথাবিহিত (jo.tha.bi.hit )\nIdeaID=8596 Adverb - lawfully, legally, legitimately, দস্তুৰমতে, নিয়মমতে, নিয়মানুযায়ী, নিয়মানুসাৰে, ন্যায়সঙ্গতভাৱে, প্ৰথানুসাৰে, প্ৰথানুসৰি, বিধিমতে, বিধিসন্মতভাৱে, যথানিয়মে, যথাবিধি, যথাবৎ, যথাৰীতি, ৰীতিমতে\nIdeaID=141 Abstract Noun - approval, blessings, consent, endorsement, permission, recommendation, sanction, অনুজ্ঞা, অনুমোদন, আশীষ, চুপাৰিছ, মঞ্জুৰী, মত, সংমোদন, সন্মতি\nIdeaID=1130 Proper Adj. , Neuter - contraband, illegal, unlawful, অবৈধ, আইনবিৰুদ্ধ, চোৰাং, বিধি-নিষিদ্ধ, বিধিবৰ্হিভূত, বে-আইনী, ৰীতিবিৰুদ্ধ\nIdeaID=8501 Verb-Trans. - legalize, কানুনী কৰণ কৰ্, বিধিসন্মত কৰ্, বৈধ কৰ্


ৱাটচএপ বিশ্ববিদ্যালয় - Prangon\nআজিকালি বিশ্ববিদ্যালয় এখনত চীট পোৱাটো সহজ কথা নহয়। পাৰ্চেন্টেজ যথেষ্ট লাগে। সেইকাৰণে ‘অধ্যয়ন পিপাসু’ এনে বহু আছে যিয়ে উচ্চস্তৰৰ দীক্ষা লাভ কৰিবলৈ এটা নিৰ্ভৰযোগ্য বাট বিচাৰি থাকে। সেই বাট নিজে নিজেই আহি যদি আপোনাৰ ম’বাইলতেই আৰম্ভ হোৱাৰ লগতে শেষো হয় তেন্তে লাইফ জিংগালালা নহ’ব নে! আমাৰ ভাৰতত পণ্ডিতৰ অভাৱ নাই। যিয়ে পণ্ড কৰিব পাৰে, মই তেনে পণ্ডিতৰ কথা কৈছো। এনে পাণ্ডিত্যৰ অধিকাৰী, সম্ভাৱণাপূৰ্ণ লাখ লাখ যুৱক-যুৱতীয়ে ইতিমধ্যে প্ৰৱেশ কৰি সুন্দৰ ফলাফলেৰে উচ্চশিক্ষা লাভ কৰা সেই বিখ্যাত শিক্ষানুষ্ঠানখনৰ নামেই হৈছে ‘ৱাটচএপ বিশ্ববিদ্যালয়’।\nএই বিশ্ববিদ্যালয়খনৰ আটাইতকৈ ভাল লগা কথাটো হৈছে যে ইয়াত বয়সৰ কোনো সীমা নাই। বোধগম্য হোৱাৰ পৰা বোধহেৰোৱা বয়সৰ যিকোনো মানুহেই ইয়াত পঢ়িব পাৰে। ইয়াত ভাষা, জাতি, গোষ্ঠী, বৰ্ণ, ধৰ্ম…(অ নহয় নহয়..ধৰ্মৰ ক্ষেত্ৰত আপোচ নহয়) নিৰ্বিশেষে মানুহে পঢ়িব পাৰে। মই যিমান দূৰ জানো প্ৰত্যেক বছৰে বিশ্ববিদ্যালয়ৰ শ্ৰেষ্ঠ স্নাতকজনক ‘গৰ্বিত গৰ্দভ’ পদক প্ৰদান কৰা হয়।\nবিশ্ববিদ্যালয়খনত পঢ়া প্ৰত্যেকগৰাকী ব্যক্তি একো একোজন ন্যায়াধীশ/মুখ্য ন্যায়াধীশ। মানে তথাকথিত। সকলোৱে নিজৰ নিজৰ ‘জাজমেন্ট’ ৰাখে। সাধাৰণ মানুহে অভিমত ৰাখে, এওঁলোকে ৰায় প্ৰদান কৰে। পাৰ্থক্য সিমানেই। তেওঁলোকৰ মতামত, মাইকীমতবোৰ সদায় গুৰুত্বসহকাৰে শুনিব আপুনি। কিয়নো এওঁলোকেই দেশৰ মণি-মুকুতাস্বৰূপ। এওঁলোকৰ কাৰণেই দেশখন চলি আছে একপ্ৰকাৰ। দেশখন নচলিলেও অন্তত: চৰকাৰখন চলি আছে!\nজীৱনত সকলো কৰিছে কিন্তু ৱাটচএপ বিশ্ববিদ্যালয়ৰ ৱাটচএপ গ্ৰুপ এটাৰ অংশীদাৰ যদি আপুনি হোৱা নাই তেন্তে আপোনাৰ জীয়াই থকাৰ একো অৰ্থই নাই! এবাৰ তৰ্ক লাগি চাব। কিমান চোকা এই বিশ্ববিদ্যালয়ৰ ছাত্ৰ-ছাত্ৰীখিনি আপুনি তেতিয়াহে ভালদৰে বুজিব! এনে অকাট্য যু্ক্তি হয়তো যুধিষ্ঠিৰ, বীৰবল বা চাৰ্বাকেও দিব পৰা নাছিল যি যুক্তি ইয়াৰ শিক্ষাৰ্থীখিনিৰ পৰা পাব। কি বিষয়ৰ ওপৰত জ্ঞান নাই? থাল-বাটি কোবালে ক’ৰণা দূৰ হোৱাৰ পৰা আৰম্ভ কৰি ভাৰতখন কেৱল হিন্দুৰ দেশ, ‘লাচিত হিন্দু বীৰ’ৰ পৰা আৰম্ভ কৰি বাঘে গৰু মাংস খালে বাঘৰ ধৰ্ম বিপদত পৰাৰ দৰে যুগান্তকাৰী সূত্ৰ/ধাৰণা কিছুমান ক’ত উদ্ভাৱন হৈছিল? এইখন ৱাটচএপ বিশ্ববিদ্যালয়ৰ মহিমামণ্ডিত শ্ৰেণীকোঠা/গৱেষণাগাৰবোৰতেই…\nৱাটচএপ বিশ্ববিদ্যালয়ত পঢ়াৰ মোৰো এটা মন আছিল কিন্তু মোৰ নম্বৰ সিমান ভাল নহয়। শুনিছো মগজুটি বন্ধকত থোৱাখিনিক ই.চি কোটাত চীট দিয়া হয়। বিবেচনা কৰি চাম। তেতিয়ালৈ ইয়াতে এৰিছো।\nArunabh Bora February 2, 2021 At 9:35 pm\n???????????? হৈছে দাদা\nৱাজিদ আলম চৌধুৰী February 3, 2021 At 9:03 am\nভাগ্যে whatsapp University গ্ৰেজুৱেটখিনিয়ে Prangon নপঢ়ে হবলা.. আপুনি কেতিয়া যে নহʼলে অন্তি-নচুনেল হৈ পৰিলেহেতেন নহয়???? কিন্তু যিয়েই নহওঁক একেবাৰে জেগাত দিছে দেই????????????


প্ৰেম এনেকুৱাই.. -পদ্মশ্ৰী বৰদলৈ - সাহিত্য ডট অৰ্গ\n“ভালপাওঁ তোক৷“ থতমত খাই উঠিল হিয়া৷ এইটো আকৌ কি কথা ক’লে উৎপলে!\n“অই কি কথা ক’বলৈ আহিছ’? এইটো প্ৰেম কৰাৰ বয়স নে পঢ়াৰ বয়স৷ মোক এইবোৰ নকবি৷ মই এতিয়া পঢ়াৰ বাহিৰে বেলেগ কথা নাভাবো৷ “\n“তই নাভাবিলে নাই, মই তোক ভালপাওঁ বচ্“\nউচাৎ মাৰি গুচি আহিল হিয়া৷ এই উৎপলটোৱে যি মন যায় তাকে কৈ দিয়ে৷ এবাৰো ভাবি নাচায় কথাবোৰ৷ সৰুৰে পৰা একেলগে ডাঙৰ হৈছে দুইটা৷ তাইতকৈ এবছৰ হে ডাঙৰ৷ বৰ ডাঙৰ কথা ক’বলৈ লৈছে সি৷ মনতে ভাবিলে হিয়াই৷ কৈ থাকক৷ তাইৰ কি আহে যায়৷ হুঁহ!\nপ্ৰেম শাশ্বত, প্ৰেম অমৰ, ধেৎ আজি যে কিবা এটা লিখিবলৈ লৈয়ো তাইৰ এইবোৰহে মনলৈ আহিছে৷ সৰুৰে পৰা লিখি মেলি ভাল পায় হিয়াই৷ আজিও কিবা দুশাৰীমান লিখোঁ বুলি ভাবি কলমটো লৈছেহে উৎপলৰ কথাবোৰহে মনলৈ আহিল৷ এই উৎপলটো, দেখিবলৈ মন নাযায়৷ মন নাযায় জানো? নিজকে প্ৰশ্ন কৰিলে তাই৷ জনা হোৱাৰ পৰাই দুয়োটাই একেলগে খেলিছে, ফুৰিছে, স্কুল গৈছে আৰু এতিয়া কলেজো একেখনেই৷ কাজিয়াও কৰিব, গালিও পাৰিব ইটোৱে সিটোক আৰু ভাল বন্ধুও হৈ পৰিব৷ মাকে সেইকাৰণে সিহঁতক কয় “ তহঁতৰ মহিমা বুজাই টান৷“ সঁচাকৈয়ে বাৰু উৎপলে কোৱাৰ নিচিনাকৈ তায়ো তাক ভালপায় নেকি? যাহ! গম নাপায় তাই সেইবোৰ৷\nহিয়াৰ গাটো ইমান বেয়া লাগিছে৷ গাটো নে মনটো বাৰু? আজি উৎপলক বেলেগ এজনী ছোৱালীৰ লগত কথা পাতি থকা দেখাৰ পৰা যে তাইৰ ভাল লগা নাই৷ লগৰ সীমাই ক’লে, “ তই হ’বপাই আজিহে দেখিলি, মইটো উৎপলক দুদিনমান দেখিয়েই আছোঁ সেইজনী ছোৱালীৰ লগত৷ “\n“Congratulations উৎপল, তোৰ প্ৰেমিকাক দেখিলোঁ, ভাল লাগিছে তহঁতৰ যোৰাটো, একেবাৰে পাভ যোৰা।“\n“হয়নেকি? ধন্যবাদ ধন্যবাদ! ভাল দেখিছ তেনেহলে?\nতাই একো নকৈ আঁতৰি আহিল৷ কেনেকৈ সি ইমান নিৰ্দয় হ’ব পাৰে৷ তাইক নোকোৱাকৈয়ে বেলেগ এজনী ছোৱালীক ইমান আপোন কৰি ল’লে? নাই আজি আৰু ক্লাছ নকৰে৷ গোটেই ৰাতি চকুলোৰে গাৰু তিয়ালে হিয়াই৷\n“কি হ’ল মাতিবলৈকে এৰিলি দেখোন? উৎপলৰ প্ৰশ্ন।\n“কিয়? কিয় মাতিব লাগে? তোৰ জানো সময় আছে প্ৰেমৰ বাহিৰে বেলেগ কিবা কৰিবলৈ? আৰু তোক মাতিলে তোৰ প্ৰেমিকাই বেয়া নাপাব?\n“তই জ্বলিছ নেকি বাৰু? তোৰ কথাৰ পৰা মই পোৰা পোৰা গোন্ধ এটা পাইছোঁ দেখোন।”\n“মই কিয় জ্বলিম? তই কাৰোবাক ভালপাৱ- বেয়াপাৱ সেইটো তোৰ কথাহে৷ কিন্তু এটা কথাহে বেয়া লাগিছে, তই যে আমাৰ বন্ধুত্বও পাহৰি থাকিলি৷ মোক এবাৰো নক’লি তই যে প্ৰেমত পৰিলি, তই যে প্ৰেমিকা গোটালি৷\n“তোকোতো ভালপাওঁ বুলি কৈছিলো, কিন্তু তইতো গালিহে দিলি, এতিয়া এইবোৰ কেলে কৈছ? মোকোতো লগ এটা লাগে, মোৰ হৃদয়তো ভালপোৱাৰ নিজৰা ব’ব পাৰে, তই কেলেই বেয়া পাইছ?\n“মই বেয়া পাইছোঁ বুলি তোক কোনে ক’লে? মই মাত্ৰ কৈছোঁ যে মোক আগত এবাৰ ক’ব পাৰিলিহেঁতেন৷ বাৰু বাদ দে তোৰ ভাল হোৱাটোকে বিচাৰোঁ৷ ভালকৈ থাক৷ মই যাওঁ৷“ কৈ হিয়া লৰালৰিকৈ গুচি আহিল তাৰ ওচৰৰ পৰা৷ এটা অনামী দুখে তাইক আগুৰি ধৰিলে৷ সৰুৰে পৰা আন ল’ৰা-ছোৱালীৰ লগত বেছিকৈ হলিগলি নকৰা হিয়াৰ উৎপলেই আটাইতকৈ ভাল বন্ধু আছিল৷ এতিয়া দিব জানো তাৰ প্ৰেমিকাই হিয়াৰ লগত আগৰ নিচিনাকৈ থাকিবলৈ৷ আৰু উৎপলেও জানো আগৰ নিচিনাকৈ তাইক প্ৰতিটো কথাতে বিচাৰিব৷ দুচকু ভৰি উঠিল হিয়াৰ৷\nএকো কথাতে মন নবহা হৈছে হিয়াৰ৷ অকলশৰীয়া অনুভৱ এটাই তাইক চেপি চেপি ধৰিছে এইকেইদিন৷ কলেজ যাবলৈও মন নাযায়৷ ওৰে নিশা একেবোৰ কথাকে মনলৈ আহি থাকে৷ হিয়াই ভাবিবলৈ যেন বাধ্য হৈছে, তায়ো বাৰু উৎপলক ভালপায় নেকি! নহ’লে উৎপলক হেৰুৱাবলৈ কিয় ইমান ভয় খাইছে৷ কিয় তাই সেইদিনা উৎপলক ভালপাওঁ বুলি কৈ নিদিলে? তেতিয়া দেখোন এইবোৰ কথা ভবাই নাছিল তাই৷ এতিয়াহে উৎপলক বেলেগৰ লগত দেখি এক অনামী অনুভৱে তাইক আগুৰি ধৰিছে৷ বৰ কষ্ট পাইছে তাই৷ হৃদয়খনত এটা বিষে ধৰিবলৈ লৈছে৷\nকলেজলৈ আহি তাইৰ মনটো অলপো ভাল লগা নাই৷ কেণ্টিনলৈ চাহ একাপ খাই আহো বুলি যাওঁতেই আকৌ উৎপল আৰু তাৰ প্ৰেমিকাক দেখি বুকুখন বিষাই উঠিল৷ নোৱাৰে চাব সিহঁতক তাই৷ উৎপলে মাতি নিছিল তাইক তাৰ প্ৰেমিকাৰ লগত চিনাকি কৰি দিবলৈ৷ সামান্য সৌজন্যৰ হাঁহি এটা মাৰি আঁতৰি আহিছিল তাই৷ বৰ কষ্টৰ আছিল সেই সময়কণ৷ চিনাকি কৰোঁতে উৎপলে কৈছিল এই মোৰ সৰুকালৰ বান্ধৱী দেই৷ তোমাৰো বান্ধৱী কৰি ল’বা৷ এটা বেঁকা হাঁহিহে উৎপলৰ প্ৰেমিকাৰ মুখত ফুটি উঠিল৷\nতাই যে উৎপলক হেৰুৱালে আজিহে ভালকৈ উপলব্ধি কৰিলে৷\nএইটো বছৰ কেনেকৈ পাৰ হ’ব বাৰু? পাৰিব জানো কলেজ শেষ কৰিব? ভাবি ভাবি পাৰ পোৱা নাই৷ হিয়াৰ জীৱনটোয়েই কিবা হৈ পৰিল৷ চাৰিওফালে যেন আন্ধাৰ, নীৰস।\n“আৰে উৎপল কি কৰিছ? আজি কেণ্টিনত অকলে দেখোন? তোৰ প্ৰেমিকা কলৈ গ’ল?\n‘’কিয় প্ৰেমিকা আছে বুলি অকল প্ৰেমিকাৰ লগতে থাকিম নে? মোৰ আৰু বাকী বন্ধু বান্ধবীবোৰ এৰি দিম নে?”\n’”নাই এৰিবলৈ কোৱা নাই, কিন্তু তোৰ আটাইতকৈ ভাল বান্ধৱী হিয়াৰ লগতো দেখা নাই সেইকাৰণে সুধিলো৷”\n“আছে চাগে তাইৰ নিজৰ কামত, তোক কেলৈ তাইৰ কথা, মোৰ কথা, মোৰ প্ৰেমিকাৰ কথা?” টিঙিচকৈ খংটো উঠি আহিল উৎপলৰ৷ কি দৰকাৰ দিগন্তৰ ইমানবোৰ কথা জনাৰ৷ আঁতৰি আহিল সি৷ কথা বঢ়াবলৈ মন নাই তাৰ৷\n’অই ৰচোন ৰ’, ইমান খং কৰিবলৈ কি হ’ল? তোক আচলতে কথা এটা ক’বলৈহে মই এইবোৰ সুধি আছোঁ’’\n“ক’ কি কথা আছে ক’বলৈ৷ মোৰ দেৰি হৈছে৷”\n“তই বেয়া নাপাবি আৰু ভুলো নুবুজিবি, মই তোৰ ভালৰ কাৰণেহে কথা এটা ক’বলৈ লৈছোঁ৷ তোৰ প্ৰেমিকাজনী বৰ ভাল নহয় নেকি! মই তাইক বেলেগ এটা ল’ৰাৰ লগতো ঘূৰি ফুৰা দেখি থাকোঁ৷” সেমেনা সেমেনিকৈ দিগন্তই কথাটো ক’লে৷\n“ মই জানো দে, তই চিন্তা নকৰিবি সব ঠিক হ’ব”৷ হাঁহি এটা মাৰি উৎপলে ক’লে৷ হ’ব দে মই এতিয়া যাওঁ৷ দিগন্তক অবাক কৰি উৎপল আঁতৰি গ’ল৷\nআজি কেবাদিনো হ’ল হিয়া কলেজ নোযোৱা৷ ঘৰত সুধিলে লাহেকৈ গা বেয়া বুলি কৈ থৈছে৷ কিন্তু নিজেহে জানিছে মনত কিহৰ ধুমুহা বলিছে৷ কি কৰিব তাই এতিয়া৷ একোকে ভাল নলগা হৈ আহিছে৷\n“অ’ খুৰী হিয়া আছেনে ঘৰত? উৎপল সোমাই আহিল৷”\n“আছে আছে আহা, এইজনীৰ কি হৈছে জানো অনবৰতে গা বেয়া লাগি থাকে বুলি কয়, খাবলৈও মন নকৰে, কলেজও যাব পৰা নাই৷ সোধাচোন তুমিয়ে কি হৈছে৷“ হিয়াৰ মাকে উত্তৰ দিলে৷\nসোমাই গ’ল উৎপল৷ দেখিলে বিছনাত বহি আছে হিয়া৷ তাক দেখিও মাতিবলৈ মন কৰা নাই৷\n“ কি হ’ল অ পাগলী, কলেজ চলেজ নোযোৱা হ’লি? কিবা বিৰহ বেদনাত ভুগিছ’ নেকি“\n“তোক কিয় লাগে? আৰু আচৰিত কথা তই দেখোন আজি আমাৰ ঘৰত? ক’ত সময় পালি মোৰ খবৰ ল’বলৈ? প্ৰেয়সীয়ে দিলে নে আহিবলৈ?” উষ্মাৰে কথা কেইটা কৈ উঠিল হিয়াই৷ অভিমানেত তাইৰ চকু সেমেকি উঠিল৷\n“অ কথা তাৰমানে সেইটো হে! ..হা..হা.হা! তই সঁচাই পাগলী অ’৷ তই ভাবিছ নেকি তোক এৰি মই বেলেগক ভালপাব পাৰিম বুলি? সেইজনী ৰাজৰ প্ৰেমিকাহে, তোক জ্বলাবলৈহে দুদিনমানৰ কাৰণে মোৰ লগত অভিনয় কৰিবলৈ তাইৰ সহায় বিছাৰিলো৷ এতিয়া পালি মজাটো? মোক ভাল নাপাওঁ বুলি কৈছিলি নহয়? এতিয়া পিছে কি হ’ল? নিজৰ এনেকুৱা অৱস্থা কৰিলি যে?\nকি? তাৰমানে উৎপলে এইবোৰ এক্টিংহে কৰি আছিল? আৰু তাই! মিছাতে ইমান কষ্ট খালে৷ এইবাৰ আৰু তাক আঁতৰি যাবলৈ নিদিয়ে৷\n“এতিয়া ক মোক ভালপাৱ নে নাই?”\n“পাওঁ যা!” বুলি হিয়াই উৎপল ৰ বুকুত সোমালগৈ৷ নিদিয়ে এইবাৰ, আনকি নাভাবেও উৎপল বেলেগৰ বুলি৷ উৎপল সদায় হিয়াৰ৷ এটা আনন্দৰ, এটা প্ৰাপ্তিৰ হাঁহি দুয়োটাৰ মুখত বিয়পি পৰিল৷\n← অভ্যাস – ময়ূৰী দত্ত\nবেলিফুলৰ দৰে – ৰূপাঞ্জলি চেতিয়া →


xukhdukh.com January 31, 2014 goodnews,\n১. কালি ৰাজ্যৰ ষষ্ঠখন চৰকাৰী চিকিৎসা মহাবিদ্যালয়ৰ ৰূপত তেজপুৰ চিকিৎসা মহাবিদ্যালয় তথা চিকিৎসালয় ৰাইজৰ সেৱাত উৎসৰ্গা কৰিলে ৰাজ্যৰ মুখ্যমন্ত্ৰী তৰুণ গগৈয়েঃ ২৫০কোটি টকা ব্যয় সাপেক্ষে নিৰ্মাণ কৰি উলিওৱা আন্তঃ গাঁথনিৰে সমৃদ্ধ এই চিকিৎসালয় প্ৰাংগণতে চন্দ্ৰনাথ শৰ্মা স্মৃতি ভৱন নিৰ্মাণৰ বাবে ঘোষণা কৰিলে ১কোটি টকাৰ অনুদান।\nআহিল ৰজা, গ'ল ৰজা, বানত উটে, সদায় প্ৰজা...\nএই ৰহমৰীয়া বিখ্যাত হৈছিল মনমোহন সিঙৰ পৰিদৰ্শনৰ বাবে।\nপিছে এতিয়াও খহনীয়াৰ পৰা ৰক্ষা পোৱা নাই অঞ্চলটোৱে।\n২. আজিৰে পৰা ডিব্ৰুগড়ৰ চাওলখোৱাত অনুষ্ঠিত হৈছে সদৌ অসম চাহ জনগোষ্ঠী আদিবাসী সাংস্কৃতিক সমাৰোহঃ নৱ-নিৰ্মিত চাহ ও প্ৰাক্তন চাহ জনজাতি সংগ্ৰহালয়ৰ দ্বাৰ আজি মুকলি কৰিব মুখ্যমন্ত্ৰী তৰুণ গগৈয়ে। ২ ফেব্ৰুৱাৰীত মুকলি সভাত অসমৰ ৰাজ্যপালে মুখ্য অতিথিৰূপে অংশগ্ৰহণ কৰাৰ কথা। সিদিনা সন্ধিয়া আয়োজন কৰা হৈছে ডঃ ভূপেন হাজৰিকাৰ স্মৃতিত সাংস্কৃতিক সন্ধিয়াৰো।\n৩. কালিৰে পৰা জাগীৰোডত আৰম্ভ হৈছে উত্তৰ-পূৱ ভাৰত তিৱা সাংস্কৃতিক মহোৎসৱঃ চাৰি দিনীয়াকৈ আয়োজিত হোৱা এই মহোৎসৱৰ বাবে সোণাইকুছি পাহাৰৰ ছগ্ৰাচাল হৈ পৰিছে উদুলি-মুদুলি।\n৪. ৰাজ-সাহাৰ্যযুক্ত ৰন্ধন গেছৰ চিলিণ্ডাৰৰ সংখ্যা কেন্দ্ৰীয় কেবিনেটৰ অনুমোদন ক্ৰমে বৃদ্ধি কৰিলে ৯টাৰ পৰা ১২টালৈঃ সমাগত নিৰ্বাচনক লক্ষ্য কৰি ৰাহুল গান্ধীৰ আহ্বান মানি চৰকাৰে লোৱা সিদ্ধান্তৰ ফলত দেশৰ বাজেটত অতিৰিক্ত ৫০০০কোটি টকাৰ বোজা পৰিব বুলিও প্ৰকাশ পাইছে তথ্য।\n৫. অসমীয়া যুৱক মাজুলীৰ বিপুল ৰেগনে মালায়ালাম ভাষাত সাহিত্য চৰ্চা সুখ্যাতি অৰ্জন কৰাৰ সুখবৰঃ এছিয়াৰ ভিতৰতে আঞ্চলিক ভাষাত সৰ্বাধিক প্ৰচাৰিত মালায়ালাম আলোচনী "মাতৃভূমি"ত প্ৰচ্ছদ নিৱন্ধত যুৱকজনৰ সাহিত্য চৰ্চাৰ বিষয়ে প্ৰশংসা প্ৰকাশ পোৱাৰ সুখবৰ।\n৬. ছটা জনগোষ্ঠী নহয়, একেবাৰে ৩৯টা জনগোষ্ঠীৰ নাম জনজাতি কৰণৰ বাবে অসমৰ ৰাজ্য চৰকাৰে প্ৰস্তাৱ প্ৰেৰণ কৰিছে। প্ৰকাশ পোৱা তথ্য অনুসৰি মুঠ সাতখন ৰাজ্যৰ পৰা ৫৮টা জনগোষ্ঠীৰ প্ৰস্তাৱ লাভ কৰিছে দেশৰ মহা-পঞ্জীয়কে।\n৭. কাইলৈৰ পৰা শিৱসাগৰ দিচাঙমুখ পথৰ কুকুৰপহীয়া গাঁৱত আয়োজিত হৈছে "শিৱসাগৰ ফ্লায়িঙ কাৰ্নিভেল"। অহা ১-২০ ফেব্ৰুৱাৰীলৈ শিৱসাগৰৰ ক্ৰছ কাণ্ট্ৰি ফ্লাইং ক্লাৱে আয়োজন কৰা এই প্ৰদৰ্শনীত দেশৰ ২৫খন ৰাজ্যৰ পৰা অহা ৩০জনৰো অধিক পাইলটে পেৰামটৰ সহ অংশ লব বুলি আয়োজকে জনাইছে। দেশৰ ভিতৰতে বৃহৎ পেৰামটৰ প্ৰদৰ্শনীৰূপে পৰিগণিত হব লগা এই প্ৰদৰ্শনীয়ে দেশৰ পৰ্যটন মানচিত্ৰত এক নতুনত্বৰ সংযোজন কৰিব বুলি আশা প্ৰকাশ কৰিছে।\n৮. তিনিদিনীয়াকৈ অসম সাহিত্য সভাৰ অষ্টম বিশেষ বাৰ্ষিক গুৱাহাটী অধিবেশনৰ আয়োজনঃ আজিৰে পৰা আৰম্ভ হব মামণি ৰয়ছম গোস্বামী সোঁৱৰণী গ্ৰন্থ উৎসৱ। নেশ্চনেল বুক ট্ৰাষ্টৰ সহযোগত ছয় দিনীয়াকৈ এই গ্ৰন্থ উৎসৱ আয়োজন কৰা হৈছে। খানাপৰাৰ ভেটেনেৰী কলেজ খেলপথাৰত হোৱা এই উৎসৱ উপলক্ষে প্ৰকাশ কৰা হব স্মৰণিকা "কইনাধৰা"।\n৯. দেশৰ বাণিজ্য নীতিৰ ফলত বৃ্দ্ধি পাইছে ৰপ্তানিওঃ ২০০৩-০৪ বৰ্ষৰ ৪লাখ কোটিৰ সামগ্ৰী ৰপ্তানিৰ তুলনাত ২০১২-১৩ বৰ্ষত এই সংখ্যা ১৯লাখ কোটি টকালৈ বৃদ্ধি হোৱাৰ সুখবৰে লাভ কৰিছে সংবাদ শিৰোনামা।\n১০. ধেমাজিৰ কোলাপথাৰত অনুষ্ঠিত হৈছে মিচিং আগম কৌবাঙ (সাহিত্য সভা)ৰ ২১ সংখ্যক দ্বি-বাৰ্ষিক অধিবেশনঃ ডিম্বেশ্বৰ দলে ক্ষেত্ৰত চলি থকা এই অধিবেশনখন হব চাৰিদিনীয়া।\n১১. হোণ্ডা মটৰ চাইকেল কোম্পানীৰ সৈতে অসম গ্ৰামীণ বেংকে কৰিলে সহযোগিতাৰ চুক্তিঃ এই চুক্তিৰ আধাৰত গ্ৰাহকলৈ হোণ্ডা কোম্পানীৰ দুচকীয়া কিনিবলৈ খুচুৰা বিত্তীয় সহায় আগবঢ়োৱা প্ৰতিশ্ৰুতি দিছে। এই চুক্তিৰ ফলত অসমৰ গ্ৰাম্যাঞ্চলৰ গ্ৰাহক সকল বিশেষ ভাৱে উপকৃত হব বুলি আশা প্ৰকাশ কৰিছে।\n১২. বিহালীৰ নৰ-সংহাৰৰ ঘটনাৰ চি.বি.আই তদন্ত বিচাৰিলে মুখ্যমন্ত্ৰীয়েঃ মৃতকৰ পৰিয়াললৈ ৬লাখ টকাকৈ সাহাৰ্য কৰিলে ঘোষণা।\n১৩. পেলনীয়া প্লাষ্টিকৰ পৰা উৎপাদন কৰিব পাৰিব ইন্ধনঃ উৰিষ্যাৰ চেণ্টুৰিঅ'ন ইউনিভাৰ্চিটীৰ ৰসায়ন বিজ্ঞানী অচ্যুত পাণ্ডা আৰু এন আই টিৰ কেমিকেল ইঞ্জিনীয়াৰ ৰঘুবংশ কুমাপ সিঙে প্লাষ্টিকৰ পৰা জুলীয়া ইন্ধন প্ৰস্তুতকৰণৰ প্ৰণালী উদ্ভাৱন কৰাৰ দাবীয়ে লাভ কৰিছে সংবাদ শিৰোনামা।\n১৪. অহা ২ফেব্ৰুৱাৰীত ৰহাত উন্মোচিত হ'ব সুধাকণ্ঠ ডঃ ভূপেন হাজৰিকাৰ আবক্ষ মূৰ্তিঃ ৰহা কমাৰজানৰ প্ৰয়াত মিলেশ্বৰ বৰদলৈৰ পৰিয়াল বৰ্গৰ উদ্যোগত আৰু অনুৰাগী সকলৰ প্ৰচেষ্টাত এই আবক্ষ মূৰ্তি "মহামিলনৰ তীৰ্থ"ত উন্মোচন কৰিব। উপস্থিত থাকিব শিল্পী মনীষা হাজৰিকাও।\n১৫. গুৱাহাটীৰ জজখেলপথাৰত শনিবাৰে মিডিয়া টি-২০ ক্ৰিকেটৰ ফাইনেলত মুখামুখি হব অসমীয়া প্ৰতিদিন আৰু নিউজ লাইভৰ দলঃ কালিৰ খেলত আছাম ট্ৰিবিউন দলক পৰাজিত কৰি নিউজ লাইভে ফাইনেলত প্ৰৱেশ কৰিছে।\n১৬. দেশত প্ৰায় ৩৫০খন লোকসভাৰ আসনত প্ৰাৰ্থী থিয় কৰাব আম আদমী পাৰ্টিয়ে। প্ৰকাশ পালে ৰাষ্ট্ৰীয় সংবাদ মাধ্যমত।\n১৭. মাইক্ৰচফট কোম্পানীৰ নতুন মুখ্য কাৰ্যবাহী বিষয়া ৰূপে নিযুক্তি লাভ কৰিব ভাৰতীয় মূলৰ সত্য নাদেলা। তথ্য প্ৰযুক্তিৰ ক্ষেত্ৰত ভাৰতীয় লোকৰ ই এক মাইলৰ খুঁটি ৰূপে পৰিগণিত হৈছে এই সফলতা।\n১৮. পুনৰ ৩০শতাংশ ৰেহাই হাৰত টিকটৰ "বিক্ৰীমেলা" আগবঢ়াইছে স্পাইজ জেটেঃ এনে নতুন অফাৰ ইণ্ডিগো বিমান কোম্পানীয়েও আগবঢ়াব বুলি প্ৰকাশ পাইছে খবৰ।\n১৯. ভাৰতৰ জলজ সম্পদ আৰু খনিজ পদাৰ্থ চিনাক্ত কৰণৰ বাবে পোন প্ৰথমবাৰৰ বাবে ব্যৱহৃত হব বায়'ৰবট। দেশৰ বিজ্ঞানী সকলে ভাৰত মহাসাগৰত প্ৰথমে ইয়াৰ ব্যৱহাৰ কৰিব বুলি প্ৰকাশ পাইছে বাতৰি।\n২০. ইনফ'ছিছৰ অন্যতম প্ৰতিষ্ঠাপক ক্ৰিছ গোপালকৃষ্ণনে ইণ্ডিয়ান ইনষ্টিটিউট অৱ চাইন্সত ব্ৰেইন ৰিচাৰ্ছৰ ক্ষেত্ৰত ব্যৱহাৰ কৰিবলৈ ২২৫কোটি টকা দান কৰাৰ সুখৰ খবৰ।\nBy xukhdukh.com on January 31, 2014\nUnknown August 23, 2016 at 11:38 AM\nUPSC ESE Interview call letter 2016\nSiddarth September 3, 2016 at 12:46 PM\nhhyyy February 16, 2017 at 2:47 PM\nUnknown February 18, 2017 at 4:03 PM\nshainy February 22, 2017 at 12:41 PM\nkingrani March 15, 2017 at 4:24 PM\nKarthik Jessie March 15, 2017 at 4:48 PM\nWinmeen June 10, 2017 at 11:37 PM\nUnknown March 12, 2018 at 7:42 PM\nPriya Sharma July 1, 2018 at 7:27 PM\nRaj Kumar August 8, 2018 at 11:15 AM\nRaj Kumar August 10, 2018 at 11:32 AM\nRaj Kumar August 16, 2018 at 9:00 PM\nRaj Kumar September 26, 2018 at 7:38 PM\nGirraj Prasad January 3, 2019 at 2:18 PM\nPatta Chitta February 25, 2019 at 7:23 PM\nINTRADOTE (**OFFICIAL**) March 19, 2019 at 3:55 PM\nমহীৰূহৰ লেখাঃ বেপাৰীৰ হাতত দেশ আৰু উত্তৰ-প্ৰত্যুত্তৰ :: ড° হীৰেন গােহাঁই\nঔপনিবেশিক শাসনত বিদেশী পুজিয়ে জনগণক সর্বস্বান্ত কৰা সম্পর্কে সচেতন, আৰু তাৰ ঠাইত দেশীয় বৃহৎ পুঁজিয়ে পুনৰ শােষণ চলােৱা আশংকাত উদ্বিগ্...\nমহীৰূহৰ লেখাঃ অসম দেশৰ বিষম কথা :: মাফিয়া, ৰাম মন্দিৰ আৰু পৰেশ বৰুৱালৈ অনুৰোধ ইত্যাদি :: ড° হীৰেন গােহাঁই\n(১) ইটালিৰ দক্ষিণ দিশে থকা ছিচিলি দ্বীপ অন্যান্য কথাৰ লগতে জগদ্বিখ্যাত তাৰ ভয়াল ‘মাফিয়া’ নামধাৰী ডকাইত দলৰ বাবে। লাহে-লাহে অসম আন বি...\n(১) ভোগালী তুমিটো জানাই এই কবিৰ আৰু একো নাই | এটাই মাথোঁ কামিজ তাৰো ছিগো-ছিগো চিলাই | প্ৰেম নিশ্চয় এনেকুৱাই আৱৰণ খুলি হৃদয় জুৰাই |...